കുരുതികൊടുക്കാൻ കീടനാശിനി : Deepika.com Special News\n1984 ഡിസംബർ രണ്ടിനു രാത്രി ഭോപ്പാലിലെ യൂണിയൻ കാർബൈഡ് ഇന്ത്യാ ലിമിറ്റഡിന്റെ കീടനാശിനി ഫാക്ടറിയിൽനിന്ന്് മീതൈൽ ഐസോസയനേറ്റ് എന്ന മാരകവിഷവാതകം ചോർന്നൊഴുകി. ആ രാത്രിയും പിറ്റേന്നുമായി മൂവായിരത്തിലേറെ പേർ വിഷവാതകം ശ്വസിച്ചു മരിച്ചു. പതിനായിരങ്ങൾ മാരകരോഗികളായി.\nപരുത്തിച്ചെടിയിൽ ഉപയോഗിക്കുന്ന കീടനാശിനിയായിരുന്നു യൂണിയൻ കാർബൈഡിൽ നിർമിച്ചിരുന്നത്.\nലോകവ്യാപകമായി കീടനാശിനികൾ മൂലം ഓരോ വർഷവും കൊല്ലപ്പെടുന്നത് രണ്ടു ലക്ഷത്തിലേറെ പേരാണ്. കീടനാശിനികൾ കീടങ്ങളെ നിയന്ത്രിക്കുന്നില്ല; വാസ്തവത്തിൽ അവ മിത്രകീടങ്ങളെ കൊന്നൊടുക്കി അപകടകാരികളായ കീടങ്ങളെ സൃഷ്ടിക്കുകയാണ് ചെയ്യുന്നത്.\nഇതരസംസ്‌ഥാനങ്ങളിൽനിന്നു വിലകൊടുത്തു വാങ്ങുന്ന പഴങ്ങളിലും പച്ചക്കറികളിലും കീടനാശിനി അനുവദനീയമായതിന്റെ പതിൻമടങ്ങു കൂടുതലുണ്ടെന്ന് സംസ്‌ഥാന ഭക്ഷ്യസുരക്ഷാ കമ്മീഷണർ ടി.വി അനുപമ പറഞ്ഞപ്പോൾ കീടനാശിനി കമ്പനികളുയർത്തിയ പ്രതിഷേധം ചില്ലറയല്ല.\nകീടനാശിനി കമ്പനികളുടെ കൂട്ടായ്മയായ ക്രോപ് കെയർ ഫൗണ്ടേഷൻ ഒന്നടങ്കം പ്രതിഷേധവുമായി രംഗത്തുവന്നു.\nവിത്തും വിളവും നോക്കിയല്ല നമ്മുടെ കീടനാശിനി പ്രയോഗം എന്നതിന് രണ്ടു പക്ഷമില്ല. കീടം വരുമ്പോഴല്ല കീടബാധ വരാതിരിക്കാൻ അളവോ തൂക്കമോ കാലമോ പക്കമോ നോക്കാതെ കീടനാശിനി പ്രയോഗിക്കുന്നവരാണ് ഏറെപ്പേരും. കൃഷി വകുപ്പിന്റെ നിർദേശമോ കാർഷിക അനുഭവമോ അല്ല കീടനാശിനി കടക്കാരൻ പറയുന്നതാണ് മരുന്ന്. ഇനവും അളവും എണ്ണവും നിർദേശിക്കുന്നത് ലാഭക്കൊതിയുള്ള കടക്കാരൻ. കടക്കാരനും ലാഭം കമ്പനിക്കും ലാഭം. വേണ്ടത്ര ജാഗ്രതയും സുരക്ഷാമാനദണ്ഡങ്ങളുമില്ലാതെ കീടനാശിനി കാലങ്ങളായി പ്രയോഗിക്കുന്നു തൊഴിലാളികളും കർഷകരും. വിത മുതൽ കൊയ്ത്തുവരെ നീളുന്ന മരുന്നടിക്കുശേഷം വിഷമാണ് തിന്നാൻ ചന്തയിലെത്തുക. ഈ വിഷക്കനികൾ മാരകരോഗങ്ങളായി ജീവജാലങ്ങളെ കാലങ്ങളായി വേട്ടയാടുന്നു. ആശങ്കയും അജ്‌ഞതയും ഒന്നുചേർന്ന കർഷകരുടെ ധാരണ കീടനാശിനിയില്ലാതെ ഇവിടെ കൃഷി നടക്കില്ലെന്നാണ്. പറഞ്ഞു പറ്റിക്കാൻ ഇടനിലക്കാർ പാടങ്ങളിലും തോട്ടങ്ങളിലും എത്തി ഭീതിയുടെ നിഴൽപരത്തുന്നു. ഇടനിലക്കാർ പറയുന്ന കമ്പനിയുടെ വിഷം പറയുന്ന അളവിൽ വാങ്ങി നടത്തുന്ന പ്രയോഗം വിളവിനെ മാത്രമല്ല മണ്ണിനെയും വെള്ളത്തെയും അന്തരീക്ഷത്തെയും വിഷലിപ്തമാക്കുന്നു. മനുഷ്യൻ മാത്രമല്ല മിത്രകീടങ്ങളും ജന്തുജാലങ്ങളും ചത്തൊടുങ്ങുന്നു.\nവാരി വിതറുന്ന വിഷം\nകീടനാശിനി പ്രയോഗത്താൽ കോഴിയും എലിയും പാമ്പും തവളയും മീനും ചാകുന്നതൊക്കെ കർഷകർ കാണുന്നുണ്ട്. കുപ്പി തുറന്നു മണത്താൽ തലചുറ്റലും തലവേദനയുമുണ്ടാകും. തൊഴിലാളികളും വിദ്യാർഥികളും ബോധരഹിതരാകുന്ന സംഭവങ്ങളും കേട്ടറിയുന്നു. വീര്യം കുറഞ്ഞ വിഷം ലഭ്യമാക്കാനില്ലാത്ത സാഹചര്യത്തിൽ കൊടുംവീര്യമുള്ളതു വാങ്ങി പ്രയോഗിക്കുന്നു. പരമാവധി പ്രയോജനം കിട്ടാൻ വെള്ളത്തിൽ നേർപ്പിക്കാതെയും പ്രയോഗിക്കുന്നു.\nകീടബാധയും മുഞ്ഞയും എക്കാ ലവുമുണ്ട്. അവയെ പ്രതിരോധിക്കാൻ മുൻപ് നാടൻ മാർഗങ്ങളും മരുന്നുകളുമുണ്ടായിരുന്നു. രാസകീടനാശിനി കീടത്തെ മാത്രമല്ല മിത്രകീടങ്ങളെയും കൊല്ലുന്നുവെന്നതാണ് വസ്തുത. ഓരോ വർഷവും കീടങ്ങൾ കൂടുതൽ പ്രതിരോധം നേടുകയും ചെയ്യുന്നു. ഭീമമായ കൂലി കൊടുത്ത് കള പറിപ്പിച്ച് കൃഷി നടത്തിയാൽ മുതലാവില്ല. തൊഴിലാളികളെ നാട്ടിൽ കിട്ടാനുമില്ല. അതിനാൽ കളയ്ക്കും കീടത്തിനും പ്രയോഗം വിഷമാണ്. തടപ്പുഴു, കൊമ്പൻചെല്ലിയെയും ചെറുക്കാൻ ഫ്യൂറിഡാനും ഫോറേറ്റും. കുറുനാമ്പിനെ ചെറുക്കാൻ ഫ്യൂറിഡാൻ.\n2000 ടൺ രാസവളങ്ങളും 500 ടൺ കീടനാശിനികളും 50 ടൺ കുമിൾ നാശിനികളും കേരളത്തിന്റെ നെല്ലറയായ കുട്ടനാട്ടിൽ മാത്രം ഉപയോഗിക്കുന്നതായാണ് കൃഷിവകുപ്പിന്റെ കണക്ക്. നിരോധിക്കപ്പെട്ട എൻഡോസൾഫാൻ, നിയന്ത്രണമുള്ള ലിൻഡേൻ, ക്ലോർപൈറിഫോസ്, മീഥൈൽ പാരാതയോൺ എന്നിവയും അമിതമായ അളവിൽ നമ്മുടെ പാടങ്ങളിലെത്തുന്നു. ഇത് കാർഷിക സർവകലാശാല ശിപാർശ ചെയ്തതിനെക്കാൾ വളരെ അധികമാണ്. 50 മുതൽ 75 ശതമാനംവരെ അധികം കീടനാശിനി കുട്ടനാട്ടിൽ ഉപയോഗിക്കുന്നുണ്ടെന്നാണ് മുമ്പ് നടന്ന പഠനത്തിൽ കണ്ടെത്തിയത്. ഉപയോഗിക്കുന്നതിൽ 50 ശതമാനം മരുന്നുകളും ഡി.ഡി.ടി ഉൾപ്പെടെ ഗുരുതര ആരോഗ്യ പ്രശ്നങ്ങൾക്ക് ഇടയാക്കുന്നതാണ്.\nഎൻഡോസൾഫാൻ ഉൾപ്പെടെ നിരോധിത മരുന്നുകളും പല പേരുകളിലായി കുട്ടനാട്ടിൽ വിതരണം ചെയ്യുന്നുമുണ്ട്. വിതയിൽ തുടങ്ങി വിളഞ്ഞ കതിരിൽ വരെയുള്ള വിഷപ്രയോഗം. ഇത്തരത്തിൽ വ്യാപകമായി മരുന്ന് ഉപയോഗിക്കുമ്പോഴും അതിെൻറ അഞ്ച് ശതമാനം വരെ മാത്രമാണ് കീടങ്ങളിൽ എത്തുന്നത് എന്നാണ് കൃഷി വകുപ്പ് ഉദ്യോഗസ്‌ഥർ സാക്ഷ്യപ്പെടുത്തുന്നത്.\nകെട്ടിനിൽക്കുന്ന വെള്ളത്തിൽക്കൂടി കീടനാശിനി കലർത്തുന്ന രീതിയിലാണ് വിഷപ്രയോഗം നടക്കുന്നത്. രാസവളം ഉപയോഗിക്കുന്ന കാര്യത്തിലും ഇതുതന്നെയാണ് സ്‌ഥിതി. കുട്ടനാട്ടിലെ ജലാശയങ്ങളിൽനിന്ന് ലഭിക്കുന്ന മത്സ്യങ്ങളിൽ അനുവദനീയമായതിെൻറ 10 ഇരട്ടി വിഷാംശമുള്ളതായാണ് പഠനങ്ങളിൽ കണ്ടെത്തിയത്.\nകുട്ടനാട്ടിലെ പുഞ്ചകൃഷിക്ക് 370 ടൺ കീടനാശിനിയും രണ്ടാം കൃഷിക്ക് 130 ടൺ കീടനാശിനിയുമാണ് കർഷകർ ഉപയോഗിക്കുന്നത്. കുട്ടനാടൻ പ്രദേശം സമുദ്രനിരപ്പിനു താഴെയായതിനാൽ നെൽകൃഷിക്കുപയോഗിക്കുന്ന കീടനാശിനികൾ സമീപത്തുള്ള ആറുകളിലും തോടുകളിലും കലരുന്നത് മത്സ്യ സമ്പത്തിനെയും നശിപ്പിക്കുന്നു.\nദേശീയ തലത്തിലെ സ്‌ഥിതി ഇങ്ങനെ. രാജ്യത്ത് 150– ലേറെ കീടനാശിനികൾ മാർക്കറ്റിലുണ്ട്. ഇതിൽ 50 ശതമാനവും പരുത്തികൃഷിയിലാണ് ഉപയോഗിക്കുന്നത്. 17 ശതമാനം നെൽകൃഷിയിലും 13 ശതമാനം പഴംപച്ചക്കറി കൃഷിയിലും ഉപയോഗിക്കുന്നു. ലോകത്ത് ഏറ്റവും കൂടുതൽ അതായത് 12,000 മെട്രിക് ടൺ എൻഡോസൾഫാൻ ഉത്പാദിപ്പിക്കുന്ന വിപണിയാണ് ഇന്ത്യ. ലോകാരോഗ്യസംഘടനയുടെ കണക്കിൽ 250 ലക്ഷം തൊഴിലാളികൾ ഓരോ വർഷവും കീടനാശിനികൾ കൊണ്ടുള്ള വിഷബാധയ്ക്ക് വിധേയമാകുന്നു. വർഷം രണ്ടു ലക്ഷത്തോളം പേരാണ് കീടനാശിനി ദൂഷ്യഫലങ്ങൾ മൂലം മരണപ്പെടുന്നത്.\nഅതിശക്‌തരാണ് കീടനാശിനി കമ്പനികൾ\nരാസകീടനാശിക്കു ബദൽ കൊണ്ടുവന്നാലും രക്ഷയില്ല. കീടനാശിനിയില്ലാതെ ഇവിടെ കൃഷി വേണ്ടെന്ന നിലപാടാണ് ചില കമ്പനികൾക്ക്. പച്ചക്കറി വിഷാംശം തടയാൻ കേരള കാർഷിക സർവകലാശാല വികസിപ്പിച്ച വെജിവാഷ് പിൻവലിക്കണമെന്ന് ആവശ്യപ്പെട്ട് വൈസ്ചാൻസലർമാർക്കും ഭക്ഷ്യസുരക്ഷാ കമ്മീഷണർക്കും കീടനാശിനി കമ്പനികൾ വക്കീൽ നോട്ടീസയച്ചതും അടുത്ത കാലത്താണ്. അതിർത്തി കടന്നെത്തുന്ന പച്ചക്കറിയിൽ അമിതമായ അളവിൽ വിഷാംശമുള്ളതായി കാർഷിക സർവകലാശാല നടത്തിയ പഠനത്തിൽ കണ്ടെത്തിയ സാഹചര്യത്തിലാണ് വെജിവാഷ് സർവകലാശാല വികസിപ്പിച്ചെടുത്തത്. നിശ്ചിത അളവിൽ ഈ മിശ്രിതം വെള്ളത്തിൽ ചേർത്ത് പച്ചക്കറി കഴുകിയെടുത്താൽ പുറമെയുള്ള വിഷാംശം കുറയ്ക്കും. വെജി വാഷ് സംസ്‌ഥാനത്തിനകത്തും പുറത്തും വ്യാപകമായി വിൽക്കുന്നുമുണ്ട്. അഞ്ചു വർഷത്തെ ഗവേഷണത്തിലൂടെയാണ് രണ്ടു വർഷം മുൻപ് വെജിവാഷ് വികസിപ്പിച്ചത്. കാർഷിക സർവകലാശാലയിലെ പിഎച്ച്ഡി, എംഎസ്സി വിഭാഗങ്ങളാണ് ഡോ. ബിജു തോമസ് വർഗീസിന്റെ നേതൃത്വത്തിൽ ഗവേഷണം നടത്തിയത്. വീടുകളിൽ നിത്യേന ഉപയോഗിക്കുന്ന വാളൻപുളി, വിനാഗിരി, നാരങ്ങാനീര്, മഞ്ഞൾ ഉൾപ്പടെയുള്ളവയാണ് ജൈവ ലായനിയായ വെജ് വാഷിൽ അടങ്ങിയിരിക്കുന്നത്. നാൽപതിലധികം കമ്പനികൾ കരാർ അടിസ്‌ഥാനത്തിൽ വെജ് വാഷിന്റെ സാങ്കേതികവിദ്യ പിൻപറ്റുന്നുണ്ട്. ഇതിനെതിരെയാണ് കീടനാശിനി കമ്പനികൾ രംഗത്തെത്തിയത്.\nഅമേരിക്ക, കാനഡ, യൂറോപ്യൻ യൂണിയൻ, ബ്രസീൽ, ഓസ്ട്രേലിയ തുടങ്ങി എൺപതോളം രാഷ്ര്‌ടങ്ങൾ എൻഡോസൾഫാന് നിരോധനം ഏർപ്പെടുത്തിയിട്ടുണ്ട്. എന്നാൽ ഇന്ത്യയിൽ ഇതിന്റെ നിരോധനം പ്രായോഗികമാകുന്നില്ല. ലോകാരോഗ്യസംഘടനയുടെ കണക്കു പ്രകാരം എൻഡോസൾഫാന്റെ ആഗോള വാർഷിക ഉത്പാദനം 1980 കളുടെ തുടക്കത്തിൽ 9000 മെട്രിക് ടൺ ആയിരുന്നു. 1989 ആയപ്പോൾ 10,500 മെട്രിക് ടൺ ആയി. 1990 കളിൽ എൻഡോസൾഫാൻ ഉൽപ്പാദനം 12,800 മെട്രിക് ടണ്ണായി വർധിച്ചു.\nകാസർഗോഡ് ഉൾപ്പെടെ ഒട്ടേറെയിടങ്ങളിൽ എൻഡോസൾഫാൻ രക്‌തസാക്ഷികൾ ഇപ്പോഴുമുണ്ട്. കാസർഗോഡ് ജില്ലയിലെ കശുമാവു തോട്ടങ്ങളിൽ കാലങ്ങളോളം പ്രയോഗിച്ച എൻഡോസൾഫാൻ തലമുറകളെ കൊന്നൊടുക്കിക്കൊണ്ടിരിക്കുന്നു. ഇതുകൊണ്ടൊന്നും കശുമാവുകൃഷി ലാഭത്തിലെത്തിയില്ലതാനും.\nഎൻഡോസൾഫാൻ ഏറ്റവും കൂടുതൽ ഉൽപ്പാദിപ്പിക്കുകയും ഉപയോഗിക്കുകയും ചെയ്യുന്ന രാഷ്ട്രമായി ഇന്ത്യ. ഹിന്ദുസ്‌ഥാൻ ഇൻസെക്ടിസൈഡ്സ്, എക്സൽ ക്രോപ്കയർ, കൊറോമാണ്ഡൽ ഫെർട്ടിലൈസേഴ്സ് തുടങ്ങിയ നിരവധി സ്‌ഥാപനങ്ങൾ പ്രതിവർഷം 8500 ടൺ എൻഡോസൾഫാൻ ഉൽപ്പാദിപ്പിക്കുന്നു. അതിൽ 4500 ടണ്ണിന്റെ വിപണിയും ഇന്ത്യതന്നെ.\n1868ൽ പാരീസ്ഗ്രിൻ ഡൈ എന്ന പേരിലാണ് ആദ്യ കൃത്രിമ കീടനാശിനി വികസിപ്പിച്ചത്. ഹരിത വിപ്ലവവും തുടർന്ന് അത്യുത്പാദനശേഷിയുള്ള പുതിയ വിത്തിനങ്ങളും കീടനാശിനിയെ കൃഷിയിടത്തിലെ അവശ്യവസ്തുവാക്കി മാറ്റി. കീടനാശിനികളുടെ രംഗത്ത് വലിയ മുന്നേറ്റമായിരുന്നു ഡിഡിറ്റി. 1939ൽ സ്വിറ്റ്സർലൻഡിലെ പോൾ ഹെമൻമുള്ളർ എന്ന ശാസ്ത്രജ്‌ഞനാണ് ഡി ഡി റ്റി കണ്ടുപിടിച്ചത്. 1968ൽ അമേരിക്കയും തുടർന്ന് മറ്റു പല രാജ്യങ്ങളും ഡി ഡി റ്റി നിരോധിച്ചു.


കത്രീന കൈഫിന്‍റെ വിവാഹം ഉടന്! കഴിഞ്ഞ കുറച്ച് നാളുകളായി ഇവരുടെ പ്രണയകഥ ബോളിവുഡ് കോളങ്ങളില് പ്രചരിക്കുന്നുണ്ട്; എന്നാല്... - RashtraDeepika\nകത്രീന കൈഫിന്‍റെ വിവാഹം ഉടന്! കഴിഞ്ഞ കുറച്ച് നാളുകളായി ഇവരുടെ പ്രണയകഥ ബോളിവുഡ് കോളങ്ങളില് പ്രചരിക്കുന്നുണ്ട്; എന്നാല്…\nസിനിമാ താരങ്ങളുടെ പ്രണയവും വിവാഹവുമെല്ലാം വലിയ വാര്‍ത്ത ആകാറുണ്ട്. ഇപ്പോള് ബോളിവുഡ് കോളങ്ങളില് ഏറ്റവും കൂടുതല് ചര്‍ച്ചയാകുന്നത് താരങ്ങളായ കത്രീന കെയ്ഫിന്‍റെയും വിക്കി കൗശലിന്‍റെയും വിവാഹത്തെക്കുറിച്ചാണ്.\nകഴിഞ്ഞ കുറച്ച് നാളുകളായി ഇവരുടെ പ്രണയകഥ ബോളിവുഡ് കോളങ്ങളില് പ്രചരിക്കുന്നുണ്ട്.\nഎന്നാല് താരങ്ങള് ഇപ്പോഴും ഇതിനെക്കുറിച്ച് തുറന്ന് സമ്മതിച്ചിട്ടില്ല. എന്നാല് ഇവര് ഒന്നിച്ചുള്ള ചിത്രങ്ങള് പലപ്പോഴും സമൂഹമാധ്യമങ്ങളില് ഇടം പിടിക്കാറുണ്ട്.\nഇപ്പോള് സോഷ്യല് മീഡിയയിലും ബോളിവുഡ് കോളങ്ങളിലും വൈറലാകുന്നത് കത്രീനയുടെ വിവാഹത്തെക്കുറിച്ചുള്ള വാര്‍ത്തയാണ്. നടി ഉടനെ വിവാഹിതയാകുമെന്നാണ് സൂചന.\nമുന് കാമകനും നടനുമായ സല്‍മാന് ഖാന്‍റെ സുഹൃത്തും കോസ്റ്റ്യൂം ഡിസൈനറായ ആഷ്‌ലി റെബെല്ലോയാണ് ഇത്തരത്തിലുളള ഒരു സൂചന നല്‍കിയിരിക്കുന്നത്. ആഷ്‌ലിയുടെ വാക്കുകള് വൈറലായിട്ടുണ്ട്.\nജൂലൈ 16 ന് കത്രീനയുടെ പിറന്നാളായിരുന്നു. നടിക്ക് പിറന്നാള് ആശംസ നേര്‍ന്ന് ആരാധകരും താരങ്ങളും രംഗത്തെത്തിയിരുന്നു.\nകത്രീനയ്ക്ക് പിറന്നാള് ആശംസ നേര്‍ന്ന് കെണ്ട് കോസ്റ്റ്യൂം ഡിസൈനറായ ആഷ്‌ലി റെബെല്ലോയും രംഗത്ത് എത്തിയിരുന്നു.\nനവവധുവിന്‍റെ ഗെറ്റപ്പിലുള്ള കത്രീനയുടെ ചിത്രം പങ്കു വച്ച് കൊണ്ടാണ് കത്രീനയ്ക്ക് ആഷ്‌ലി പിറന്നാള് ആശംസ നേര്‍ന്നത്. കൂടാതെ വളരെ പെട്ടെന്ന് തന്നെ മണവാട്ടിയാകുമെന്നും ഇദ്ദേഹം കുറിച്ചു.\nആഷ്‌ലിക്ക് നന്ദി അറിയിച്ചു കൊണ്ട് കത്രീനയും രംഗത്ത് എത്തി. എന്നാല് വിവാഹത്തെ കുറിച്ചുള്ള സൂചനയൊന്നും നടി നല്‍കിയില്ല.\nഇതോടെ കത്രീന-വിക്കി പ്രണയകഥ ബോളിവുഡില് വീണ്ടും വലിയ ചര്‍ച്ചയായി മാറിയിരിക്കുകയാണ്.\nഇവരുടെ വിവാഹം ഉടനെ ഉണ്ടാകുമെന്നുള്ള വാര്‍ത്തകളും പ്രചരിച്ചു. എന്നാല് താരങ്ങളോ കുടുംബാംഗങ്ങളോ ഇതിനെക്കുറിച്ച് പ്രതികരിച്ചിട്ടില്ല.\nഗോസിപ്പ് കോളങ്ങളില് ഒതുങ്ങിയ വിവാഹ‌വാര്‍ത്ത സത്യമാകുമെന്നാണ് അഷ്‌ലിയുടെ കുറിപ്പില് നിന്ന് വ്യക്തമാകുന്നത്.\nമുമ്പൊരിക്കല് സല്‍മാന്‍റെ മുന്നില് വച്ച് കത്രീനയോട് വിക്കി വിവാഹാഭ്യര്‍ഥന നടത്തിയിരുന്നു. ഒരു പുരസ്‌കാരദാന ചടങ്ങില് വച്ചായിരുന്നു കത്രീനയോട് വിവാഹം ചെയ്യാമോ എന്ന് വിക്കി ചോദിച്ചത്.\nഎന്നെപ്പോലെ സുമുഖനായൊരു ചെറുപ്പക്കാരനെ കണ്ടെത്തി നിങ്ങള് എന്ത് കൊണ്ട് വിവാഹം ചെയ്തു കൂടാ? ഇപ്പോള് വിവാഹങ്ങളുടെ കാലമാണല്ലോ.\nനിങ്ങളും വിവാഹം ചെയ്യണമെന്നാണ് എന്‍റെ ആഗ്രഹം. അതിനാലാണ് ഞാനിത് ചോദിക്കുന്നത് എന്ന് പറഞ്ഞു കൊണ്ടായിരുന്നു വിക്കി വിവാഹാഭ്യര്‍ഥന നടത്തിയത്.\nബോളിവുഡ് കോളത്തില് ഏറ്റവും കൂടുതല് ചര്‍ച്ച ചെയ്യപ്പെട്ട പ്രണയമായിരുന്നു സല്‍മാന്‍ഖാന്‍റെയും കത്രീനയുടെയും പ്രണയ കഥ. വിവാഹത്തില് വരെ ഇവരുടെ ബന്ധം എത്തിയിരുന്നു.\nഎന്നാല് പിന്നീട് ബ്രേക്കപ്പ് ആവുകയായിരുന്നു. സല്‍മാന് ഖാനുമായുള്ള ബ്രേക്കപ്പിന് ശേഷം നടൻ രണ്‍ബീര് കപൂറുമായി നടി പ്രണയത്തിലാവുകയായിരുന്നു.\nദീപികയുമായുള്ള ബ്രേക്കപ്പിന് ശേഷമാണ് കത്രീനയുമായി രണ്‍ബീര് അടുക്കുന്നത്. എന്നാല് ഈ ബന്ധവും അധികം നീണ്ടു പോയില്ല. ഇരുവരും വേര്‍പിരിയുകയായിരുന്നു. പിന്നീട് ആലിയ ഭട്ടുമായി രണ്‍ബീര് പ്രണയത്തിലാവുകയായിരുന്നു. പിന്നീടാണ് വിക്കിയുമായി കത്രീന കെയ്ഫ് പ്രണയത്തിലാവുന്നത്.\nമുറി നിറയെ ആ നടന്‍റെ പോസ്റ്ററുകള്, ഉറങ്ങും മുമ്പ് ചിത്രത്തിൽ ചുംബിക്കും…! രഹസ്യങ്ങളും ഇഷ്ടങ്ങളും ഞങ്ങള് പങ്കുവയ്ക്കാറുണ്ട്; ദീപിക പദുക്കോണ് പറയുന്നു…\nദുബായില് നിങ്ങള്‍ക്കൊരു ഭാര്യയും അതിലൊരു കുഞ്ഞും ഉണ്ടെന്ന് ഇന്ത്യയില് ഉള്ള എല്ലാവര്‍ക്കും അറിയാം ! ഒടുവില് കാര്യങ്ങള് വെളിപ്പെടുത്തി സല്‍മാന് ഖാന്…


ഇത്രയും വലിയ നേട്ടത്തിൽ മണിക്കുട്ടനെ ഒഴിവാക്കി സൂര്യ; വിശ്വസിക്കാനാകാതെ ആരാധകർ! ഇതു വേണ്ടായിരുന്നു....സംശയത്തോടെ ആരാധകർ - metromatinee.com Lifestyle Entertainment & Sports\nഇത്രയും വലിയ നേട്ടത്തിൽ മണിക്കുട്ടനെ ഒഴിവാക്കി സൂര്യ; വിശ്വസിക്കാനാകാതെ ആരാധകർ! ഇതു വേണ്ടായിരുന്നു….സംശയത്തോടെ ആരാധകർ\nബിഗ് ബോസ്സ് മലയാളം ഒന്നാം ഭാഗം വലിയ വിജയമായതിനെ തുടർന്നാണ് 2020 ൽ ബിഗ് ബോസ്സ് സീസൺ2ആരംഭിച്ചത്. മിനിസ്ക്രീൻ ബിഗ് സ്ക്രീൻ താരങ്ങളായിരുന്നു രണ്ടാം ഭാഗത്തിൽ എത്തിയത്. എന്നാൽ കൊവിഡ് പ്രതിസന്ധിയെ തുടർന്ന് 100 ദിവസം പൂർത്തിയാക്കാൻ കഴിഞ്ഞില്ല.\nഇതിന് പിന്നാലെ കൊവിഡ് മാനണ്ഡങ്ങൾ പാലിച്ച് ബിഗ് ബോസ് സീസൺ3യും ആരംഭിച്ചു. 2021 ഫെബ്രുവരി 14 നായിരുന്നു ഷോ ആരംഭിക്കുന്നത്. ബിഗ് സ്ക്രീൻ മിനിസ്ക്രീൻ താരങ്ങളോടൊപ്പം പുതുമുഖങ്ങളും മൂന്നാം ഭാഗത്തിൽ പങ്കെടുത്തിരുന്നു. മണിക്കുട്ടനാണ് സീസൺ 3യുടെ ടൈറ്റിൽ വിന്നർ. ആദ്യ രണ്ട് സീസണുകളെക്കാൾ മികച്ച കാഴ്ചക്കാരെ നേടാൻ ബിഗ് ബോസ് സീസൺ 3ക്ക് കഴിഞ്ഞു.\nഒരു ടാലന്റ് ഷോ കൂടിയാണ് ബിഗ് ബോസ്. ഗെയിമുകൾ മാത്രമല്ല കഴിവുകൾ പ്രദർശിപ്പിക്കാനുളള അവസരം കൂടിയാണ് ഈ ഷോയിലൂടെ ലഭിക്കുന്നത്. പാട്ടും ഡാൻസും സ്കിറ്റുകളും ബിഗ് ബോസ് അണിയറ പ്രവർത്തകർ ഷോയിൽ ഉൾപ്പെടുത്താറുണ്ട്. അഭിനേതാക്കൾ മാത്രമല്ല സമൂഹത്തിലെ വിവിധ മേഖലയിൽ പ്രവർത്തിക്കുന്നവരാണ് ഈ ഷോയുടെ ഭാഗമാകുന്നത്. മത്സരാർഥികളുടെ കഴിവുകൾ പ്രദർശിപ്പിക്കാനുള്ള വേദി കൂടിയാണിത്.\nഓരോ മത്സരാർത്ഥിയ്ക്കും നിരവധി ഫാൻ പേജുകളാണ് സോഷ്യൽ മീഡിയയിലുള്ളത്. അതിൽ ഏറ്റവും കൂടുതൽ എടുത്ത് പറയേണ്ടത് മണികുട്ടനെയും സൂര്യയെയുമാണ്. ഹൗസിന് പുറത്ത് നിരവധി ആരാധകരെയാണ് ഇരുവരും നേടിയെടുത്തത്\nബിഗ് ബോസ് ഷോയിൽ ഏറ്റവും കൂടുതൽ ശ്രദ്ധിക്കപ്പട്ട ഡാൻസ് പെർഫോമൻസായിരുന്നു മണിക്കുട്ടന്റേയും സൂര്യയുടേയും ഉറുമിയിലെ ‘ആരാന്നെ ആരാന്നെ’ എന്ന് തുടങ്ങുന്ന ഗാനം. ഒരു ടാസ്ക്കിന്റെ ഭാഗമായിട്ടായിരുന്നു ഇരുവരും നൃത്തം ചെയ്തത്. താരങ്ങളുടെ 20 മിനിറ്റ് ദൈർഘ്യമുളള വീഡിയോ സോഷ്യൽ മീഡിയയിൽ ഹിറ്റായിരുന്നു. ബിഗ് ബോസ് മത്സരാർഥികൾ സംഘടിപ്പിച്ച അവാർഡ നിശയിലായിരുന്നു സൂര്യയുടേയും മണിക്കുട്ടന്റേയും പെർഫോമൻസ്. ഇരുവരും ചേർന്നാണ് ഡാൻസ് കൊറിയോഗ്രാഫി ചെയ്തത്.\nകഴിഞ്ഞ ദിവസം ഈ വീഡിയോ പുതിയ റെക്കോർഡ് സ്വന്തമാക്കിയിരുന്നു. ആ സന്തോഷം പങ്കുവെച്ച് മത്സരാർത്ഥിയായിരുന്ന സൂര്യ എത്തിയിരുന്നു ആരാന്നെ ആരാന്നെ എന്ന ഒറിജിനല് ഗാനം കണ്ട കാഴ്ചക്കാരെ ഞങ്ങളുടെ വീഡിയോ മറികടന്നു. ഏഷ്യനെറ്റിനോടും, മാതാപിതാക്കളോടും, ബിഗ് ബോസ്സിലെ എല്ലാം മത്സരാര്ഥികളോടും, ദൈവത്തോടും ഈ അവസരത്തിൽ നന്ദിയെന്നായിരുന്നു സൂര്യ ഇൻസ്റ്റാഗ്രാം സ്റ്റോറിയായി കുറിച്ചത്. നിരവധി പേരാണ് ഇരുവർക്കും ആശംസകളുമായി എത്തിയത്\nഅതേസമയം മണിക്കുട്ടനെ ഈ സ്റ്റോറിയിൽ സൂര്യ മെൻഷൻ ചെയ്തിട്ടില്ലെന്നാണ് ഇപ്പോൾ സോഷ്യൽ മീഡിയ കണ്ടുപിടിച്ചിരിക്കുന്നത്. മണികുട്ടനെ ടാഗ് ചെയ്യാത്തതിന്റെ കാരണവും ആരാധകർ ഉന്നയിക്കുന്നുണ്ട്. ഇരുവരും തമ്മിൽ എന്തെങ്കിലും പ്രശ്നമുണ്ടോയെന്നും ആരാധകർ സംശയം പ്രകടിപ്പിക്കുന്നുണ്ട്. മണിക്കുട്ടനെ മെൻഷൻ ചെയ്യാത്തതിൽ ആരാധകർ തങ്ങളുടെ നിരാശ രേഖപ്പെടുത്തുന്നുണ്ട്\nചെന്നൈയിൽ വെച്ചു നടന്ന ബിഗ് ബോസ് ഫിനാലെയിൽ എല്ലാ മത്സരാത്ഥികൾക്കും ക്ഷണം ഉണ്ടായിരുന്നു. ഹോട്ടലിൽ ഒരുമിച്ചുണ്ടായിരുന്ന താരങ്ങൾ ചിത്രങ്ങൾ സോഷ്യൽ മീഡിയയിൽ പങ്കുവെക്കുകയും ചെയ്തിരുന്നു. സൂര്യയും പല മത്സരാത്ഥികളുടെയും ഒപ്പമുള്ള സെൽഫികൾ പങ്കുവച്ചിരുന്നു. അതിനിടയിലാണ് ചിലർ മണികുട്ടനോടൊപ്പമുള്ള സെൽഫിയില്ലേയെന്ന് സൂര്യയോട് ചോദിച്ചത്. അതിന് സൂര്യ നൽകിയ മറുപടി സോഷ്യൽ മീഡിയയിൽ ശ്രദ്ധ നേടിയിരുന്നു. ഒരു വ്യക്തിയുമായുള്ള പിക് ഒരുപാട് പേർ ചോദിക്കുന്നു, ആളുമായി പിക് എടുത്തിട്ടില്ല, ഇനി ആരും അതിനെ കുറിച്ചു ചോദിക്കില്ലെന്ന് വിശ്വസിക്കുന്നു” എന്നായിരുന്നു സൂര്യ കുറിച്ചത്\nഇത്തവണത്തെ ബിഗ് ബോസ് സീസണില് ഏറ്റവും കൂടുതല് ചര്‍ച്ചാക്കിയ വിഷയം മണിക്കുട്ടനോട് സൂര്യയ്ക്ക് തോന്നിയ ഇഷ്ടമായിരുന്നു. സൂര്യ ഇഷ്ടം പറഞ്ഞപ്പോഴും തനിക്ക് താല്‍പര്യമില്ലെന്ന് പല തരത്തിലും മണിക്കുട്ടന് പറഞ്ഞിരുന്നു. പുറത്ത് വന്നതിന് ശേഷം മണിക്കുട്ടന്റെ വീട്ടുകാര്‍ക്ക് താല്‍പര്യമില്ലെന്ന് അറിഞ്ഞതോടെ താനും അത് വേണ്ടെന്ന് വെക്കുന്നതായി സൂര്യ വ്യക്തമാക്കിയിരുന്നു. നല്ല സുഹൃത്തുക്കള് ആയിരിക്കുമെന്ന ഉറപ്പ് കൂടി ഇരു താരങ്ങളും മുന്നോട്ട് വെച്ചിരുന്നു.\nബിഗ് ബോസ് ഷോയിൽ വരുന്നതിന് മുൻപ് തന്നെ സൂര്യ പ്രേക്ഷകരുടെ ഇടയിൽ ശ്രദ്ധിക്കപ്പെട്ടിരുന്നു. ബോളിവുഡ് താരം ഐശ്വര്യ റായി ബാച്ചനുമായുള്ള രൂപ സാദ്യശ്യമായിരുന്നു സൂര്യയെ ശ്രദ്ധേയയാക്കിയത്. ബോളിവുഡ് കോളങ്ങളിൽ വരെ ചിത്രങ്ങൾ വൈറലായിരുന്നു. ബിഗ് ബോസ് സീസൺ3ലെ ഫൈനൽ ഫൈവിൽ പ്രതീക്ഷിച്ച മത്സരാർഥിയായിരുന്നു സൂര്യ. എന്നാൽ 91ാം ദിവസമായിരുന്നു സൂര്യ ഹൗസിൽ നിന്ന് പുറത്ത് പോവുകയായിരുന്നു. ഷോയിൽ നിന്ന് പുറത്ത് എത്തിയതിന് ശേഷം സൂര്യ സോഷ്യൽമീഡിയയിൽ സജീവമായിരുന്നു\nഓസ്കാർ’ അക്കാദമിയിലേക്ക് സൂര്യയ്ക്ക് ക്ഷണം; തെന്നിന്ത്യൻ സിനിമ ചരിത്രത്തിൽ ഇതാദ്യം!\nസുരറൈ പോട്ര് ഹിന്ദി റീമേക്ക്…; അക്ഷയ്കുമാറിനൊപ്പം അതിഥി വേഷത്തില് സൂര്യയും എത്തും; വൈറലായി ചിത്രങ്ങള്\nവാച്ച് സമ്മാനമായി നല്‍കുന്ന രീതി കമലഹാസന് മുന്‍പ് തന്നെ ഉണ്ടായിരുന്നു, ഷാരൂഖിന് അന്ന് നല്‍കിയത് ഒരു റിസ്റ്റ് വാച്ച്\nസെല്‍ഫി ഫോട്ടോഷൂട്ടുമായി മമ്മൂട്ടി ചിത്രത്തിലെ താരം; സോഷ്യല് മീഡിയയില് വൈറലായി ചിത്രങ്ങള്\nവിവാഹ വാർത്തയ്ക്ക് പിന്നാലെ ആരാധകരെ സങ്കടത്തിലാഴ്ത്തിയ ആ വാർത്ത! രജനീകാന്ത് ചിത്രമായ അണ്ണാത്തെയുടെ ചിത്രീകരണത്തിനിടയിലായിരുന്നു സംഭവം!


ഇതൊക്കെ അറിഞ്ഞാൽ അടുക്കള വെട്ടി തിളങ്ങും...!! - Creator Pen\nഇതൊക്കെ അറിഞ്ഞാൽ അടുക്കള വെട്ടി തിളങ്ങും…!!\nഇതൊക്കെ അറിഞ്ഞാൽ അടുക്കള വെട്ടി തിളങ്ങും…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nതുളസി ലായനി ഉപയോഗിച്ച് കായീച്ചകളെ ഒറ്റ ദിവസം കൊണ്ട് ഇല്ലാതാക്കാം…!!\nകറ്റാർവാഴ നല്ലപോലെ വളരാൻ വേണ്ട പരിചരണങ്ങൾ…!!


Man City suffer injury blow as Kevin de Bruyne & Kyle Walker set to miss FA Cup semi\nലിവര്‍പൂളിനെതിരെയുള്ള എഫ്.എ കപ്പ് സെമിയില് മാഞ്ചസ്റ്റർ സിറ്റി നിരയിൽ ഡി ബ്രൂയിനും, വാക്കറും ഉണ്ടായേക്കില്ല\nDe Bruyne is set to miss Man City's FA Cup semi-final clash with Liverpool / Chris Brunskill/Fantasista/GettyImages\nനാളെ നടക്കുന്ന ലിവര്‍പൂളിനെതിരേയുള്ള എഫ്.എ കപ്പ് സെമി ഫൈനല് പോരാട്ടത്തില് മാഞ്ചസ്റ്റര് സിറ്റി നിരയിൽ രണ്ട് പ്രധാന താരങ്ങളായ കെവിന് ഡി ബ്രൂയിന്, കെയില് വാക്കര് എന്നിവര് ഉണ്ടായേക്കില്ല. അത്‌ലറ്റിക്കോ മാഡ്രിഡിനെതിരെയുള്ള ചാംപ്യന്‍സ് ലീഗ് ക്വാർട്ടർ ഫൈനൽ രണ്ടാം പാദ മത്സരത്തില് കാലിന് പരിക്കേറ്റ ഇരുവർക്കും എഫ്.എ കപ്പിന്റെ സെമി ഫൈനല് നഷ്ടമായേക്കുമെന്നാണ് ഡെയിലി മെയില് റിപ്പോര്‍ട്ട് ചെയ്യുന്നത്.\nസീസണിലുടനീളം സിറ്റിക്ക് വേണ്ടി മികച്ച പ്രകടനം പുറത്തെടുക്കുന്ന രണ്ട് താരങ്ങള് ഇല്ലാതെ ലിവര്‍പൂളിനെതിരെ കളത്തിലിറങ്ങുന്നത് സിറ്റിക്ക് കനത്ത തിരിച്ചടിയാകും. ചാംപ്യന്‍സ് ലീഗിന്റെ രണ്ടാം പാദ മത്സരം പൂര്‍ത്തിയായിതിന് ശേഷം കഴിഞ്ഞ ദിവസം സിറ്റി ടീം എഫ്.എ കപ്പില് പങ്കെടുക്കുന്നതിന് വേണ്ടി ലണ്ടനിലെത്തിയിട്ടുണ്ട്.\nചുരുങ്ങിയ ദിവസങ്ങൾക്ക് ഉള്ളിൽ ഇത് രണ്ടാം തവണയാണ് സിറ്റി ലിവര്‍പൂളിനെ നേരിടുന്നത്. പ്രീമിയര് ലീഗില് ഇരുടീമുകളും കഴിഞ്ഞ ഞായറാഴ്ച മത്സരിച്ചപ്പോള് മത്സരം 2-2ന് സമനിലയില് കലാശിക്കുകയായിരുന്നു.\nവെംബ്ലി സ്‌റ്റേഡിയത്തിലാണ് സെമി ഫൈനല് പോരാട്ടം നടക്കുന്നത്. എഫ്എ കപ്പ് ക്വാർട്ടർ ഫൈനലിൽ സൗത്താംപ്ടണിനെ പരാജയപ്പെടുത്തിയാണ് സിറ്റി സെമി ഫൈനലിലേക്ക് മുന്നേറിയത്. അതേ സമയം, നോട്ടിങ്ഹാം ഫോറസ്റ്റിനെയാണ് ലിവർപൂൾ വീഴ്ത്തിയത്. നാളെ, ഇന്ത്യൻ സമയം രാത്രി 8 മണിക്കാണ് സിറ്റിയും ലിവർപൂളും തമ്മിലുള്ള സെമി പോര്. മത്സരത്തിൽ വിജയിക്കുന്നവർ, എഫ്എ കപ്പ് കിരീടത്തിനായി ചെൽസി-ക്രിസ്റ്റൽ പാലസ് സെമി ഫൈനൽ മത്സരത്തിലെ വിജയികളെ നേരിടും.


'തൊണ്ടിമുതലും ദൃക്‌സാക്ഷിയും' ടൊറന്റോ അന്താരാഷ്ട്ര ചലച്ചിത്രമേളയിലേക്ക് - India News 24\nPosted on October 15, 2017 by contributor\nനിരൂപക പ്രശംസയും ജനപ്രീതിയും ഒരുപോലെ പടിച്ചുപറ്റിയ മഹേഷിന്റെ പ്രതികാരത്തിന് ശേഷം ദിലേഷ് പോത്തന് സംവിധാനം ചെയ്ത തൊണ്ടിമുതലും ദൃക്‌സാക്ഷിയും ടൊറന്റോ അന്താരാഷ്ട്ര ചലച്ചിത്ര മേളയിലേക്ക് തിരഞ്ഞെടുത്തു. കഴിഞ്ഞ പത്ത് വര്‍ഷത്തിനിടെയ ഇന്ത്യയില് നിര്‍മ്മിക്കപ്പെട്ട മികച്ച ചിത്രങ്ങളില് ഒന്നായി വിലയിരുത്തിക്കൊണ്ടാണ് ഈ ചിത്രം റീല് ഏഷ്യന് ടൊറന്റോ അന്താരാഷ്ട്ര ചലച്ചിത്രമേളയ്ക്ക് തിരഞ്ഞെടുക്കപ്പെട്ടത്.\nമാധ്യമപ്രവര്‍ത്തകന് സജീവ് പാഴൂരിന്റെ തിരക്കഥയില് കഴിഞ്ഞ ജൂണില് തിയേറ്ററുകളില് റിലീസ് ചെയ്ത ചിത്രത്തില് ഫഹദ് ഫാസിലും സുരാജ് വെഞ്ഞാറമൂടും മത്സരിക്കുന്ന പ്രകടനമാണ് കാഴ്ച്ചവെച്ചത്. ഫഹദ് രണ്ടാം വട്ടമാണ് ദിലേഷ് പോത്തനുമായി ഒരുമിക്കുന്നത്. ബോക്‌സ് ഓഫീസില് വന് ഹിറ്റായ ഈ ചിത്രം ലോകത്താകമാനം മൂപ്പത് കോടി രൂപ കളക്ട് ചെയ്തതായാണ് വിവരം.\nപുതുമുഖ നായിക നിമിഷ സജയനൊപ്പം ഒരുപിടി പുതുമുഖ അഭിനയപ്രതിഭകള് മാറ്റുരച്ച സിനിമയായിരുന്നു തൊണ്ടിമുതലും ദൃക്‌സാക്ഷിയും. അലന്‍സിയര് ലേ ലോപ്പസ് അവതരിപ്പിച്ച ഹെഡ്‌കോണ്‍സ്റ്റബിളും ഏറെ ശ്രദ്ധിക്കപ്പെട്ടു. സംവധായകന് കൂടിയായ രാജിവ് രവിയാണ് ചിത്രത്തിന്റെ ഛായാഗ്രാഹകന്. തിയേറ്റര് റിലീസിന് മുമ്പേ ഹിറ്റായ പാട്ടുകളുടെ സംഗീതം നിര്‍വ്വഹിച്ചത് ബിജിബാല് ആണ്. ത്രില്ലടിപ്പിക്കുന്ന ബി ജി എമ്മും ബിജിബാല് ചിത്രത്തിനായി ഒരുക്കി.\nഎ ആര് റഹ്മാന് മലയാളത്തിലേക്ക് വീണ്ടും; ചിത്രം ആടുജീവിതം


Sub Editor #13 - Real News Kerala, Author at Real News Kerala\nHome Authors Posts by Sub Editor #13 - Real News Kerala\n2790 POSTS0COMMENTS\nകവയിത്രി സുഗത കുമാരി അന്തരിച്ചു\nതിരുവനന്തപുരം: കവയിത്രി സുഗത കുമാരി അന്തരിച്ചു. അന്ത്യം തിരുവനന്തപുരം മെഡിക്കൽ കോളേജിൽ. കോവിഡ് ബാധിതായി ചികിത്സയിലായിരുന്നു.\nമുതിർന്ന മാധ്യമ പ്രവർത്തകൻ എസ് വി പ്രദീപ് വാഹനാപകടത്തില് മരിച്ചു; ഇടിച്ചിട്ട വാഹനം നിർത്താതെ...\nതിരുവനന്തപുരം: മുതിർന്ന മാധ്യമപ്രവര്‍ത്തകന് എസ് വി പ്രദീപ് വാഹനാപകടത്തില് മരിച്ചു. തിരുവനന്തപുരം നേമം കാരയ്ക്കാമണ്ഡപത്തിനു സമീപമുണ്ടായ ബൈക്ക് അപകടത്തിലാണ് പ്രദീപ് മരിച്ചത്. ഒരേ ദിശയില് നിന്നു വന്ന വാഹനം ഇടിച്ചായിരുന്നു അപകടം. അപകടശേഷം...\nമന്ത്രി എ.സി മൊയ്തീൻ നേരത്തെ വോട്ട് ചെയ്തെന്ന പരാതി; റിപ്പോർട്ട് തേടി സംസ്ഥാന തെരഞ്ഞെടുപ്പ്...\nതൃശൂർ: തദ്ദേശ തിരഞ്ഞെടുപ്പിന്റെ രണ്ടാം ഘട്ട വോട്ടെടുപ്പ് നടന്ന ഇന്ന് മന്ത്രി എ.സി മൊയ്തീൻ നേരത്തെ വോട്ട് ചെയ്തെന്ന പരാതിയിൽ റിപ്പോർട്ട് തേടി സംസ്ഥാന തെരഞ്ഞെടുപ്പ് കമ്മീഷൻ. തൃശൂർ ജില്ലാ കളക്ടറോടും റിട്ടേണിംഗ്...\nകർഷക പ്രക്ഷോഭം കനക്കുന്നു; വിഷയത്തില് രാഷ്ട്രപതിയെ കണ്ട് പ്രതിപക്ഷ നേതാക്കൾ\nന്യൂഡല്‍ഹി: കേന്ദ്രത്തിന്റെ കാർഷിക നിയമങ്ങൾക്ക് എതിരെ കർഷകർ നയിക്കുന്ന രാജ്യവ്യാപക പ്രതിഷേധം ശക്തമാകുന്നതിനിടെ വിഷയത്തില് രാഷ്ട്രപതി രാംനാഥ് കോവിന്ദിനെ കണ്ട് പ്രതിപക്ഷ നേതാക്കള് നിവേദനം സമര്‍പ്പിച്ചു. കര്‍ഷക വിരുദ്ധ നിയമങ്ങള് പിന്‍വലിക്കേണ്ടത് അത്യാവശ്യമാണെന്ന...\n‘ലാഭമുണ്ടാക്കുന്ന തരത്തില് ഫീസ് വാങ്ങാന് പാടില്ല; സംസ്ഥാനത്തെ സിബിഎസ്ഇ സ്‌കൂളുകളിലെ ഫീസ് നിര്‍ണയത്തിന് സര്‍ക്കാര്...\nതിരുവനന്തപുരം: സംസ്ഥാനത്ത് പ്രവർത്തിക്കുന്ന സിബിഎസ്ഇ സ്‌കൂളുകളിലെ ഫീസ് നിര്‍ണയത്തിന് സര്‍ക്കാര് സംവിധാനം ഏര്‍പ്പെടുത്തണമെന്ന് ഹൈക്കോടതി. സ്‌കൂളുകളുടെ വരവ് ചിലവ് കണക്കുകൾ പരിശോധിക്കണം. സിബിഎസ്ഇ സ്‌കൂളുകളിലെ ഫീസിന് കര്‍ശന നിയന്ത്രണം ഏര്‍പ്പെടുത്തി സര്‍ക്കാര് കഴിഞ്ഞ ദിവസം...\nനടൻ ശരത്കുമാറിന് കോവിഡ് പോസിറ്റീവ്; വിവരം പങ്കുവെച്ച് വരലക്ഷ്മി ശരത്കുമാർ\nതെന്നിന്ത്യൻ താരം ശരത് കുമാറിന് കോവിഡ് പോസിറ്റീവ് സ്ഥിരീകരിച്ചു. മകള് വരലക്ഷ്മി ശരത്കുമാര് സോഷ്യല് മീഡിയ പോസ്റ്റിലൂടെയാണ് വിവരം പങ്കുവെച്ചത്. നിലവില് ഹൈദരാബാദില് ചികിത്സയില് തുടരുകയാണ് ശരത്കുമാര്. അദ്ദേഹം രോഗമുക്തിയിലേക്കുള്ള പാതയിലാണെന്നും വരലക്ഷ്മി...\nന‌ടി മേഘ്ന രാജിനും കുഞ്ഞ് ചിരുവിനും കോവിഡ് സ്ഥിരീകരിച്ചു\nന‌ടി മേഘ്ന രാജിനും കുഞ്ഞിനും കൊവിഡ് സ്ഥിരീകരിച്ചു. മേഘ്ന തന്നെയാണ് ഇക്കാര്യം സമൂഹ മാധ്യമങ്ങളിലൂടെ അറിയിച്ചത്. കഴിഞ്ഞ ദിവസം ശാരീരിക അസ്വസ്ഥതകളെ തുടർന്ന് മേഘ്നയുടെ അമ്മ പ്രമീളയെ ആശുപത്രിയിൽ പ്രവേശിച്ചിരുന്നു. തുടർന്ന് നടത്തിയ പരിശോധനയിൽ...\nപ്രക്ഷോഭം കനക്കുന്നു; ചന്ദ്രശേഖർ ആസാദും കെകെ രാഗേഷ് എംപിയും അറസ്റ്റിൽ, ഇന്ന് കർഷകരെ കാണുമെന്ന്...\nപ്രക്ഷോഭം നടത്തുന്ന കര്‍ഷക സംഘടനാ പ്രതിനിധികളെ കേന്ദ്ര ആഭ്യന്തര മന്ത്രി അമിത് ഷാ കാണും. ഇന്ന് വൈകിട്ട് ഏഴിന് അമിത് ഷായുടെ വസതിയിലാണ് കൂടിക്കാഴ്ച. സമരം ദിനംപ്രതി ശക്തിപ്പെടുന്ന സാഹചര്യത്തിലാണ് ആഭ്യന്തര മന്ത്രി...\n‘പെട്രോളിന് വെറും 83 രൂപ ആയതാണോ വലിയ കാര്യം? ഞാൻ വണ്ടി ഉന്തിയത് പ്രതിപക്ഷത്തിരിക്കുമ്പോഴല്ലേ;...\nഇന്ധന വില വർദ്ധനവിനെ ന്യായീകരിച്ചു ബിജെപി സംസ്ഥാന അധ്യക്ഷൻ കെ സുരേന്ദ്രൻ. ഇന്ധന വിലവർധന ജനങ്ങളെ ബാധിക്കില്ലെന്ന് സുരേന്ദ്രൻ പറഞ്ഞു. ഇന്ധന വിലവർധനക്കെതിരെ താൻ വണ്ടിയുന്തി പ്രതിഷേധം നടത്തിയത് പ്രതിപക്ഷത്തായിരിക്കുമ്പോൾ ആണെന്നും ഇപ്പോൾ...\nമുളിയാർ ബാല പഞ്ചായത്തിന്റെ ഓൺലൈൻ പ്രസംഗ മത്സരം; വിജയികളെ പ്രഖ്യാപിച്ചു\nകാസർഗോഡ്: ശിശുദിനത്തിൻ്റെ ഭാഗമായി മുളിയാർ ബാല പഞ്ചായത്ത് സംഘടിപ്പിച്ച ഓൺലൈൻ പ്രസംഗ മത്സരത്തിലെ വിജയി എം ആർ അതുല്യ കാനത്തൂർ, രണ്ടാം സ്ഥാനം ഹരിശ്രീ കൃഷ്ണ ഇരിയണ്ണി, മൂന്നാം സ്ഥാനം കീർത്തന പാത്തൂർ...\nബ്രിട്ടണില് കൊറോണ വൈറസിന്റെ മൂന്നാമതൊരു വകഭേദം കൂടി കണ്ടെത്തി; പുതിയ വൈറസ് വകഭേദം കണ്ടെത്തിയത് ദക്ഷിണാഫ്രിക്കയില് നിന്നെത്തിയവരില്\nകുഞ്ഞാലി മരയ്ക്കാർ ഉപേക്ഷിച്ചിട്ടില്ലെന്ന് സന്തോഷ് ശിവന്\nതിരുവനന്തപുരത്ത് കോവിഡ് ഐസൊലേഷൻ വാർഡിൽനിന്ന് അനുവാദമില്ലാതെ പുറത്തുപോയശേഷം തിരികെയെത്തിച്ച രോഗി ആശുപത്രിയിൽ തൂങ്ങി മരിച്ചു


മുഖ്യമന്ത്രിക്ക് മദ്യശാലകൾ തുറക്കുന്നതിലുള്ള ആത്മാര്‍ത്ഥത പ്രവാസികളോടില്ല: മുല്ലപ്പള്ളി | kpcc mullappally ramachandran against cm pinarayi about nri quarantine\nവാക്കും പ്രവൃത്തിയും തമ്മില് ഒരു പൊരുത്തവുമില്ലെന്ന് ഒരിക്കല്‍ക്കൂടി തെളിയിക്കുകയാണ് പിണറായി സര്‍ക്കാര്. അതിന് മറ്റൊരുദാഹരണമാണ് മദ്യോപയോഗം കുറയ്ക്കുമെന്ന് പറഞ്ഞ് അധികാരത്തിലെത്തിയ ശേഷം മദ്യലഭ്യത യഥേഷ്ടം ഉറപ്പുവരുത്തിയത്.\nThiruvananthapuram, First Published May 27, 2020, 6:07 PM IST\nതിരുവനന്തപുരം: മദ്യശാലകള് തുറക്കാന് കാട്ടുന്ന ആത്മാര്‍ത്ഥത പോലും മുഖ്യമന്ത്രി പ്രവാസികളോട് കാണിക്കുന്നില്ലെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രന് ആരോപിച്ചു. രണ്ടര ലക്ഷം ക്വാറന്റൈന് സൗകര്യങ്ങള് ഒരുക്കിയിട്ടുണ്ടെന്നും മടങ്ങിവരുന്ന പ്രവാസികള്‍ക്ക് ഒരു ബുദ്ധിമുട്ടുമുണ്ടാകില്ലെന്നും പറഞ്ഞ മുഖ്യമന്ത്രിയാണ് പ്രവാസികള് ക്വാറന്റൈന് ചെലവ് സ്വന്തമായി വഹിക്കണമെന്ന് ഉത്തരവിട്ടിരിക്കുന്നതെന്നും മുല്ലപ്പള്ളി കുറ്റപ്പെടുത്തി.\nശമ്പളമില്ലാതെ തൊഴില് നഷ്ടപ്പെട്ട് ഉറ്റവരുടെ അരികിലേക്ക് തിരിച്ചുവരുന്നവരാണ് പ്രവാസികളില് മഹാഭൂരിപക്ഷവും. നമ്മുടെ നാടിന്റെ നട്ടെല്ലാണ് പ്രവാസികളെന്നും അവരുടെ വിയര്‍പ്പിന്റെ കാശിലാണ് നാം കഞ്ഞികുടിച്ചതെന്നും മുഖ്യമന്ത്രി പലപ്പോഴും അനുസ്മരിക്കാറുണ്ടായിരുന്നു. പ്രവാസികളോട് ഒരു കരുണയുമില്ലാത്തതിനാലാണ് മുഖ്യമന്ത്രി ഇപ്പോൾ ഇത്തരമൊരു തീരുമാനം എടുത്തത്. പ്രവാസികള്‍ക്കും അവരുടെ കുടുംബങ്ങള്‍ക്കും കരുതലാവാന് സംസ്ഥാന സര്‍ക്കാരിനായില്ല. പ്രവാസികളോടുള്ള സ്‌നേഹം വാക്കുകളില് മാത്രം മുഖ്യമന്ത്രി ഒതുക്കി.\nവാക്കും പ്രവൃത്തിയും തമ്മില് ഒരു പൊരുത്തവുമില്ലെന്ന് ഒരിക്കല്‍ക്കൂടി തെളിയിക്കുകയാണ് പിണറായി സര്‍ക്കാര്. അതിന് മറ്റൊരുദാഹരണമാണ് മദ്യോപയോഗം കുറയ്ക്കുമെന്ന് പറഞ്ഞ് അധികാരത്തിലെത്തിയ ശേഷം മദ്യലഭ്യത യഥേഷ്ടം ഉറപ്പുവരുത്തിയത്. കൊവിഡിന്റെ മറവില് പണം പിരിക്കാനുള്ള ശ്രമങ്ങളാണ് ബാറുകള് വഴി കൗണ്ടര് പാഴ്‌സല് മദ്യവില്‍പ്പനയും ബെവ് ക്യൂ ആപ് സംവിധാനവുമെല്ലാം. പണം സംമ്പാദിക്കുന്ന മാര്‍ഗം മാത്രം തെരയുന്ന പിണറായി സര്‍ക്കാരില് നിന്നും പ്രവാസി സമൂഹം മനുഷ്യത്വം പ്രതീക്ഷിക്കുന്നതില് അര്‍ത്ഥമില്ലെന്നും മുല്ലപ്പള്ളി പറഞ്ഞു.\nഅതേസമയം, ഗള്‍ഫ് രാജ്യങ്ങളില് നിന്ന് മടങ്ങിയെത്തുന്ന എല്ലാവരില്‍നിന്നും ക്വാറന്റൈന് ചെലവ് ഇടാക്കുമെന്ന പ്രഖ്യാപനം മുഖ്യമന്ത്രി ഇന്ന് തിരുത്തി . പാവപ്പെട്ടവരെ ബുദ്ധിമുട്ടിക്കില്ലെന്നും ചെലവ് താങ്ങാന് കഴിയുന്നവരില് നിന്നുമാത്രം അത് ഈടാക്കുമെന്നും മുഖ്യമന്ത്രി പിണറായി വിജയന് ഇന്ന് വാര്‍ത്താസമ്മേളനത്തില് പറഞ്ഞു. ജോലി നഷ്ടപ്പെട്ട് മടങ്ങുന്നവരടക്കം എല്ലാവരും ഇനി മുതല് ക്വാറന്റൈന് ചെലവ് സ്വയം വഹിക്കേണ്ടിവരുമെന്നായിരുന്നു ഇന്നലെ മുഖ്യമന്ത്രി പറഞ്ഞത്.\nRead Also: വിമര്‍ശനം കനത്തു, മുഖ്യമന്ത്രി തിരുത്തി; പ്രവാസികളുടെ ക്വാറന്റീന് ചെലവില് നിലപാട് മാറ്റി ...


Emalayalee.com - സര്‍ക്കാര് ഹസാരെക്ക് എതിരല്ല, അറസ്റ്റ് ഉത്തരവ് ലംഘിച്ചതിന്: ആഭ്യന്തര സെക്രട്ടറി\nസര്‍ക്കാര് ഹസാരെക്ക് എതിരല്ല, അറസ്റ്റ് ഉത്തരവ് ലംഘിച്ചതിന്: ആഭ്യന്തര സെക്രട്ടറി\nന്യൂഡല്‍ഹി: കേന്ദ്ര സര്‍ക്കാര് പുറപ്പെടുവിച്ച ഉത്തരവുകള് ലംഘിച്ച് നിരാഹരസമരവുമായി മുന്നോട്ടുപോയതുകൊണ്ടാണ് അണ്ണാ ഹസാരെയെയും അനുയായികളെയും അറസ്റ്റ് ചെയതതെന്ന് കേന്ദ്രആഭ്യന്തര സെക്രട്ടറി ആര്.കെ സിങ് അറിയിച്ചു. സമഗ്ര ലോക്‌പാല് ബില് കൊണ്ടുവരണമെന്ന അദ്ദേഹത്തിന്റെ ആവശ്യത്തോട് പൂര്‍ണമായും യോജിക്കുന്നുമുണ്ട്. എന്നാല് പാര്‍ലമെന്റിനാണ് പരമാധികാരം. നിയമം അതിന്റേതായ വഴിയില് മാത്രമേ നടപ്പാവുകയുള്ളു അദ്ദേഹം പറഞ്ഞു. സര്‍ക്കാര് ഹസാരെക്ക് എതിരല്ലെന്നും സിംങ് പറഞ്ഞു. നിരോധാജ്ഞ ലംഘിച്ച് അനിശ്ചിതകാല നിരാഹാരസമരവുമായി മുന്നോട്ട് പോകാന് തീരുമാനിച്ച ഹസാരെയെയും അനുയായികളെയും ഇന്ന് രാവിലെയാണ് പൊലീസ് അറസ്റ്റ് ചെയ്‌ത് നീക്കിയത്.


ബ്രെക്സിറ്റ് ട്രാൻസിഷൻ പീരിയഡ് ഈ മാസം അവസാനിക്കും. കരാറില്ലെത്താൻ കഴിയാതെ സർക്കാർ. ഗുരുതര ആരോപണവുമായി എംപിമാർ | Malayalam UK\nബ്രെക്സിറ്റ് ട്രാൻസിഷൻ പീരിയഡ് ഈ മാസം അവസാനിക്കും. കരാറില്ലെത്താൻ കഴിയാതെ സർക്കാർ. ഗുരുതര ആരോപണവുമായി എംപിമാർ\nDecember 03 05:39 2020 by News Desk\tPrint This Article\nലണ്ടൻ : ഈ മാസം മുപ്പത്തിയൊന്നോടു കൂടി ബ്രെക്സിറ്റ് ട്രാൻസിഷൻ പീരിയഡ് അവസാനിക്കുമെന്നിരിക്കെ രാജ്യം അതിനായി ഒരുങ്ങിയിട്ടില്ലെന്ന ഗുരുതര ആരോപണവുമായി എംപിമാർ. ഒരു കരാർ കൂടാതെ പുറത്തെത്തിയാൽ അത് ഭാവിയിൽ അനേകം തടസ്സങ്ങൾക്ക് വഴിയൊരുക്കും. എന്നാൽ കരാർ നേടിയെടുക്കാൻ കാര്യമായ തയ്യാറെടുപ്പുകൾ നടത്തുകയാണെന്ന് സർക്കാർ വക്താവ് പറഞ്ഞു. ഈ മാസം 31 ന് ശേഷം ചാനൽ വഴിയുള്ള സഞ്ചാരത്തിൽ തടസ്സവും കാലതാമസവും നേരിടുമെന്നും എംപിമാർ വ്യക്തമാക്കി. കഴിഞ്ഞ തിരഞ്ഞെടുപ്പിൽ ബ്രെക്സിറ്റ് ഇടപാട് നടത്താമെന്ന പ്രധാനമന്ത്രിയുടെ വാഗ്ദാനം പാഴായിപോയെന്ന് കമ്മിറ്റി ചെയർ മെഗ് ഹില്ലിയർ ആരോപിച്ചു. 2020 ജനുവരി 31 ന് യുകെ യൂറോപ്യൻ യൂണിയനിൽ നിന്ന് പുറത്തുപോയെങ്കിലും ഒരു പരിവർത്തന കാലഘട്ടത്തിന്റെ ഭാഗമായാണ് ഇപ്പോഴും നിലകൊള്ളുന്നത്. മാർച്ചിൽ ആരംഭിച്ച ചർച്ചകൾ ഈ ആഴ്ചയും തുടരുകയാണ്. എന്നാൽ മത്സ്യബന്ധനം സംബന്ധിച്ച വിഷങ്ങളിൽ ഇപ്പോഴും തീരുമാനം കൈക്കൊള്ളാൻ നേതാക്കൾക്ക് കഴിഞ്ഞിട്ടില്ല.\nവർഷാവസാനത്തോടെ ഒരു കരാർ പാർലമെന്റുകൾ അംഗീകരിച്ചില്ലെങ്കിൽ, ലോക വ്യാപാര സംഘടന നിയമങ്ങളിലാവും യുകെ യൂറോപ്യൻ യൂണിയനുമായി വ്യാപാരം നടത്തുക. ഇത് സമ്പദ്‌വ്യവസ്ഥയെ തകർക്കും എന്ന് വിമർശകർ ഭയപ്പെടുന്നു. എന്നാൽ യൂറോപ്യൻ യൂണിയൻ വ്യാപാര ഇടപാടോടെയോ അല്ലാതെയോ യുകെ അഭിവൃദ്ധി പ്രാപിക്കുമെന്ന് ബോറിസ് ജോൺസൺ വിശ്വസിക്കുന്നു. പരിമിതമായ ഉത്തരവാദിത്തം മാത്രമാണ് സർക്കാർ ഏറ്റെടുക്കുന്നതെന്ന് കോമൺസ് പബ്ലിക് അക്കൗണ്ട്‌സ് കമ്മിറ്റി അറിയിച്ചു. ബിസിനസുകൾ തയ്യാറാക്കാൻ ആവശ്യമായ പ്രധാന വിവരങ്ങൾ സർക്കാർ നൽകിയിട്ടില്ലെന്ന് വ്യവസായ സ്ഥാപനങ്ങൾ പറഞ്ഞു. ലളിതമായ കസ്റ്റംസ് നടപടിക്രമങ്ങൾക്ക് എങ്ങനെ അപേക്ഷിക്കാം എന്നതിനെക്കുറിച്ചുള്ള വിശദമായ മാർഗ്ഗനിർദ്ദേശം പോലും ഇതുവരെയും നൽകിയിട്ടില്ല.\nഇതുവരെ ബ്രെക്സിറ്റിനെ സംബന്ധിക്കുന്ന 12 റിപ്പോർട്ടുകൾ കമ്മിറ്റി പ്രസിദ്ധീകരിച്ചിട്ടുണ്ട്. തയ്യാറെടുപ്പുകളുടെ മുഴുവൻ കാലഘട്ടത്തെക്കുറിച്ചും ഔദ്യോഗിക അവലോകനം നടത്താൻ റിപ്പോർട്ട് കാബിനറ്റ് ഓഫീസിനോട് ആവശ്യപ്പെട്ടു. 2021 ജനുവരി വരെ ബിസിനസുകൾക്കും വ്യക്തികൾക്കും പ്രവർത്തിക്കാനുള്ള എല്ലാ അവസരങ്ങളും സർക്കാർ പരമാവധി ഉപയോഗപ്പെടുത്തണമെന്ന് അവർ കൂട്ടിച്ചേർത്തു. എന്നാൽ റിപ്പോർട്ടിന് മറുപടിയായി, തടസ്സങ്ങൾ കൈകാര്യം ചെയ്യുന്നതിനുള്ള പ്രധാന പദ്ധതികളും തീരുമാനങ്ങളും സർക്കാർ കൈകൊള്ളുകയാണെന്ന് വക്താവ് അറിയിച്ചു.\nഅവിശ്വാസ വോട്ടെടുപ്പ് നടത്തി നോ ഡീൽ ബ്രെക്സിറ്റ് തടയാൻ പ്രതിപക്ഷം . ഇടക്കാല പ്രധാനമന്ത്രി ആവാനും തെരഞ്ഞെടുപ്പു വിളിക്കാനുമുള്ള മോഹവുമായി കോർബിൻ .


ഇപ്പോൾ ആർക്കും അവൾക്കൊപ്പം നിൽക്കണ്ട; പോലീസും സർക്കാരും മൗനവ്രതത്തിൽ, തുറന്നടിച്ച് അരുൺ ഗോപി | arun gopi against government and wcc on nun on bishop issue - Malayalam Oneindia\nഷൊർണൂർ എംഎൽഎ പികെ ശശിക്കെതിരെ ഉയർന്ന ലൈംഗിക പീഡന പരാതിയിൽ സർക്കാരു പോലീസും നിരന്തരം പഴി കേൾക്കേണ്ടി വരുകയാണ്. ബിഷപ്പ് ഫ്രാങ്കോ മുളയ്ക്കലിന്റെ അറസ്റ്റ് വൈകുന്നതും ആഭ്യന്തര വകുപ്പിനെയും\nസർക്കാരിനെയും പ്രതിക്കൂട്ടിൽ നിർത്തുകയാണ്.\nസർക്കാരിനും പോലീസിനുമെതിരെ രൂക്ഷ വിമർശനം ഉന്നയിക്കുകയാണ് സംവിധായകൻ അരുൺ ഗോപി. നടി ആക്രമിക്കപ്പെട്ട കേസിൽ ദിലീപിനെതിരെ നടപടിയെടുക്കാൻ കാണിച്ച താൽപര്യം ഇപ്പോൾ എവിടെപ്പോയിയെന്ന് ഫേസ്ബുക്ക് പോസ്റ്റിലൂടെ അരുൺ ഗോപി ചോദിക്കുന്നു. സിനിമയിലെ വനിതാ സംഘടനയേയും അരുൺ ഗോപി പരോക്ഷമായി വിമർശിക്കുന്നു.\nമലയാളത്തിലെ പ്രമുഖ നടി ആക്രമിക്കപ്പെട്ടതോടെയാണ് അവൾക്കൊപ്പം ക്യാമ്പയിനും സജീവമായത്. എന്നാൽ പികെ ശശിക്കെതിരായ ഡിവൈഎഫ് ഐ നേതാവിന്റെ പരാതിയിലും ബിഷപ്പിനെതിരായ കന്യാസ്ത്രീയുടെ പരാതിയിലും ഇതുവരെ ആരും നിലപാട് വ്യക്തമാക്കിയിട്ടില്ല. ഇപ്പോൾ ആർക്കും അവൾക്കൊപ്പം നിൽക്കണ്ടെയെന്ന് അരുൺ ഗോപി ഫേസ്ബുക്ക് പോസ്റ്റിൽ ചോദിക്കുന്നു.\nനടിയെ ആക്രമിച്ച കേസിൽ കുറ്റാരോപിതനായ ദിലീപിനെ അറസ്റ്റ് ചെയ്യാൻ കാണിച്ച പോലീസിന്റെ വീര്യം എവിടെപ്പോയെന്ന് അരുൺ ഗോപി ചോദിക്കുന്നു. പീഡിപ്പിച്ചതിനല്ല ആസൂത്രണം ചെയ്തു എന്ന പേരിലാണ് ദിലീപിനെ അറസ്റ്റ് ചെയ്തത്.\nബിഷപ്പ് ഫ്രാങ്കോയ്ക്കെതിരെ ഉയർന്ന പരാതിയിൽ വ്യക്തമായ തെളിവുകൾ ലഭിച്ചിട്ടുണ്ടെന്ന് അന്വേഷണ സംഘം തന്നെ വ്യക്തമാക്കിയതാണ്. എന്നിട്ടും കൂടുതൽ വ്യക്തതവേണം എന്ന മുട്ടാപോക്ക് ന്യായം പറഞ്ഞ് അറസ്റ്റ് വൈകിപ്പിക്കുന്നുവെന്നാണ് പ്രതിഷേധക്കാരായ കന്യാസ്ത്രികൾ ഉൾപ്പെടെയുള്ളവർ ആരോപിക്കുന്നത്. എന്നാൽ ദിലീപിനെ ഒരു തെളിവും ഇല്ലാതെ സംശയത്തിന്റെ പേരിൽ മാത്രമല്ലെ അറസ്റ്റ് ചെയ്തതെന്ന് അരുൺ ഗോപി ചോദിക്കുന്നു.\nഇപ്പോൾ ആർക്കും അവൾക്കൊപ്പം നിൽക്കണ്ട അവൾക്കൊപ്പം എന്ന ക്യാമ്പയിനുമില്ല... പീഡിപ്പിച്ചവനെയല്ല ആസൂത്രണം ചെയ്തു എന്ന് ക്രിമിനൽ ആരോപിച്ച ആളിനെ പോലും ഒരു തെളിവുമില്ലാതെ അറസ്റ്റ് ചെയ്യാൻ വീരം കാണിച്ച പോലീസും ഗവൺമെന്റും മൗനവൃതത്തിൽ...എത്ര മനോഹരം!! എന്നും ഇപ്പോഴും ഇരയാക്കപ്പെടുന്നവർക്കൊപ്പം\nദിലീപ് അനുകൂല പോസ്റ്റുകൾ\nപികെ ശശിക്കും ബിഷപ്പ് ഫ്രാങ്കോയ്ക്കുമെതിരെയുള്ള നടപടി വൈകുന്നതോടെ ദിലീപ് അനുകൂല പോസ്റ്റുകളും സമൂഹമാധ്യമങ്ങളിൽ പ്രചരിക്കുന്നുണ്ട്. നടിയെ ആക്രമിക്കപ്പെട്ട കേസിൽ ഇരയ്ക്കൊപ്പം നിന്നവരുടെ ഇന്നത്തെ നിലപാട് വ്യക്തമാക്കണമെന്നാണ് പോസ്റ്റുകളിലെ ആവശ്യം. സർക്കാരിനെ മാത്രമല്ല സാംസ്കാരിക നായകന്മാരെയും വനിതാ കമ്മീഷനെയും ഉൾപ്പെടെ വിമർശിക്കുന്നതാണ് ഇത്തരം പോസ്റ്റുകൾ.\nഅരുൺ ഗോപിയുടെ ഫേസ്ബുക്ക് പോസ്റ്റ് വായിക്കാം\ndileep wcc government police cinema facebook ഫേസ്ബുക്ക് പോസ്റ്റ് സിനിമ\narun gopi against government and wcc on nun on bishop issue


india- china issue അതിർത്തി പ്രശ്‌നം പരിഹരിക്കാതെ തുടരുന്നുവെന്ന് രാജ്‌നാഥ് സിംഗ്\nലോക്‌സഭയിൽ ചൈനയുമായുള്ള അതിർത്തി സംഘർഷത്തെ കുറിച്ച് പ്രതിരോധ മന്ത്രി രാജ്‌നാഥ് സിംഗിന്‍റെ പ്രസ്താവന. അതിർത്തി പ്രശ്‌നം പരിഹരിക്കാതെ തുടരുന്നുവെന്നും അതിർത്തി രേഖ ചൈന അംഗീകരിക്കുന്നില്ലെന്നും അദ്ദേഹം പറഞ്ഞു. സമാധാനം നിലനിർത്താൻ രണ്ട് രാജ്യങ്ങളും ധാരണയിലെത്തിയിട്ടുണ്ട്.\nഅതിർത്തിയിലെ ഏത് നീക്കവും ഉഭയകക്ഷി ബന്ധത്തെ ബാധിക്കും. ഏപ്രിൽ മുതൽ ചൈന അതിർത്തിയിൽ സേന വിന്യാസം വർധിപ്പിച്ചു. സംഘർഷത്തിന് ഉത്തരവാദി ചൈനയാണ്. ചൈന അതിർത്തി ലംഘിക്കാൻ ശ്രമിക്കുന്നുവെന്നും രാജ്‌നാഥ് സിംഗ് പറഞ്ഞു. പരമാധികാരത്തിൽ വിട്ടുവീഴ്ചയില്ലെന്നും ചർച്ചകളിലൂടെ സേനാ പിന്മാറ്റം സാധ്യമാണെന്നും രാജ്‌നാഥ് സിംഗ് പറഞ്ഞു.\nRead Also : പ്രതിരോധ മന്ത്രി രാജ്‌നാഥ് സിംഗ് കിഴക്കൻ ലഡാക്കിൽ സന്ദർശനം നടത്തുന്നു\nഅതേസമയം ചൈനയുടെ നിരീക്ഷണ നീക്കം കേന്ദ്ര സർക്കാർ പരിശോധിക്കും. വിഷയം വിലയിരുത്തി റിപ്പോർട്ട് നൽകാൻ ദേശീയ സുരക്ഷാ ഉപദേഷ്ടാവ് അജിത് ഡോവലിനെ ചുമതലപ്പെടുത്തി. അതിനിടെ രാജ്യത്തിന്റെ അതിർത്തി പങ്കിടുന്ന സംസ്ഥാനങ്ങളിലെ രാഷ്ട്രീയ നേതാക്കളെയും ഉദ്യോഗസ്ഥരെയും ചൈന നിരീക്ഷിക്കുകയാണ്.\nരാഷ്ട്രപതിയും പ്രധാനമന്ത്രിയുമടക്കം രാജ്യത്തെ പതിനായിരത്തോളം പേരെ ചൈന നിരീക്ഷിക്കുന്നുവെന്ന വാർത്തയ്ക്ക് പിന്നാലെയാണ് വിഷയം പരിശോധിക്കാൻ കേന്ദ്ര സർക്കാർ തീരുമാനിച്ചത്. ഇന്ത്യയിലെ പ്രമുഖരെ പിന്തുടർന്ന് എത്രത്തോളം വിവരങ്ങൾ ശേഖരിച്ചു എന്ന് പരിശോധിക്കും. രാജ്യത്തെ സൈബർ ഏജൻസികളുടെയും മറ്റ് സുരക്ഷാ ഏജൻസികളുടെയും സഹായത്തോടെയാണ് പരിശോധിക്കുക.\nStory Highlights – rajnath singh, india- china issue\nRead more on: india china | Rajnath singh


ആഗോളവത്കരണം — Vikaspedia\nമറ്റ് ചില പ്രത്യാഘാതങ്ങള്\nആഗോളവത്കരണം എന്ന് കേള്‍ക്കുമ്പോള് നമ്മുടെ മനസ്സിലേക്കോടിയെത്തുന്ന ചിത്രം പലപ്പോഴും ആശയങ്ങളുടെയും , സാംസ്കാരികതയുടെയും പരസ്പര വിനിമയത്തോടൊപ്പം സമ്പത്തിന്റെയും തുല്യമായ വിതരണം ഉറപ്പു വരുത്തപ്പെട്ട ആഗോള ഗ്രാമമാണ് . നിങ്ങള് ലോകമെങ്ങും പോയി സുവിശേഷം അറിയിക്കുവിന് എന്ന ബൈബിള് വാക്യം രണ്ടായിരം വര്‍ഷങ്ങള്‍ക്കു മുന്പ് ഗ്ലോബലൈസേഷനുള്ള ഒരാഹ്വാനമായിരുന്നു. അതിനു മുന്‍പേ അശോക ചക്രവര്‍ത്തി ലോകമെങ്ങും ബുദ്ധ മത പ്രചരണത്തിനായി ബുദ്ധ ഭിക്ഷുക്കളെ അയച്ചപ്പോഴും , അലക്സാണ്ടര് ചക്രവര്‍ത്തി തന്റെ വിജയപാത ഇന്ത്യ വരെ എത്തിച്ചപ്പോഴും , അറേബ്യന് വ്യാപാരികള് നമ്മുടെ പലവ്യഞ്ജനങ്ങള് ലോകമെങ്ങും കച്ചവടം നടത്തിയപ്പോഴും ഗ്ലോബല് ട്രെയ്ടിംഗ് തന്നെയാണ് നടന്നത് .\nപ്രശസ്ത ജർമൻ ചിന്തകനായ ഇമ്മാനുവേൽ കാന്റിന്റെ Enlightenment Theory അനുസരിച്ച് എല്ലാ മനുഷ്യരും ജന്മവാസനാപരമായ മൗഢ്യത്തിലാണ് ജീവിക്കുന്നത്. അദ്ദേഹം അങ്ങനെ പറയുന്നുണ്ടെങ്കിലും ഒരു കുഞ്ഞു പോലും മൂഢനായി ജനിക്കുന്നില്ല. മൗഢ്യം സമൂഹത്തിലൂടെ,സമൂഹത്തിൽ നിന്ന് അവനിലേക്കാഴ്ന്നിറങ്ങുകയാണ് ചെയ്യുന്നത്. ഈ മൗഢ്യത്തിന്റെ തോടു പൊളിച്ച് വ്യക്തിയുടെ സത്ത (ആത്മാവ്, മനസ്സ്) സത്യത്തിന്റെ, വെളിച്ചത്തിന്റെ പ്രഭാപൂരിതയിലേക്കു കടന്നുവരുമ്പോഴാണു വ്യക്തി അവന്റെ സ്വത്വത്തെ പ്രാപിച്ച് enlighted എന്ന അവസ്ഥയിലേക്കെത്തുന്നത്, അവന്റെ മുൻപിൽ സത്യം അനാവൃതമാക്കപ്പെടുന്നത്. സമൂഹജീവിയായ മനുഷ്യൻ പരസ്പരം സംവദിക്കുന്നതിനായി സംസ്കരിച്ചെടുത്ത സംസാര ഭാഷ അവന്റെ സത്തയെ പൂർണ്ണമായി സംവേദിപ്പിക്കുന്നതിനുള്ള കഴിവ് നേടാത്തിടത്തോളം,സത്യം കണ്ടെത്തിയ സത്യാന്വേഷിക്ക് അത് മറ്റുള്ളവരിലേക്കു സംവദിക്കുക അസാദ്ധ്യമായിരിക്കുകയും ചെയ്യുന്നു.\nനാലാമതായി ലോകരാഷ്ട്രങ്ങൾക്കിടയിൽ സമ്പത്തിനെപ്പറ്റിയും വ്യാപാരത്തെപ്പടിയും ഉണ്ടായ ആശയപരമായ ധാരണയാണ്. George Orwell തന്റെ അനിമൽ ഫാം-ൽ പറയുന്നതുപോലെ “Some animals are equal than others” എന്ന രീതിയിൽ 1978 ൽ ചൈന Socialist Communist ചേരിയിൽ നിന്ന് ആദ്യ സ്ഥാനാർത്ഥിയായി പ്രതിവിപ്ലവത്തിനു നാന്ദി കുറിച്ച് ക്യാപ്പിറ്റലിസത്തിലേക്കുള്ള ആദ്യ ചുവടുവയ്പു നടത്തി. തുടർന്നുണ്ടായത് കമ്യൂണിസ്റ്റ് ചേരിയിലെ ശക്തരുടെയെല്ലാം പതനവും ആധുനിക ക്യാപ്പിറ്റലിസത്തിന്റെ ഉയിർത്തെഴുന്നേല്പുമാണ്. ഇതിനൊക്കെ തുടക്കം കുറിച്ച ചൈനയാകട്ടെ കമ്യൂണിസ്റ്റു ഭരണത്തിന്റെ ഉരുക്ക് മുഷ്ടിക്കു കീഴെ ക്യാപ്പിറ്റലിസം എത്രമാത്രം തഴച്ചു വളരാമെന്നതിന്റെ ഒരുദാഹരണമാണ്.\nദരിദ്രരാഷ്റ്റ്രങ്ങളുടെ ദാരിദ്ര്യത്തെ ചൂഷണം ചെയ്യുക?\nവികസിത-വികസ്വര രാജ്യങ്ങളിൽ തങ്ങളുടെ വ്യാപാരം വ്യാപിപ്പിക്കുവാൻ തത്രപ്പെടുന്ന മള്ട്ടി നാഷണൽ മൂന്നാം ലോകത്തിലെ ദരിദ്ര രാജ്യങ്ങളിലേക്കു കടന്നു ചെല്ലുന്നത് മറ്റൊരു ലക്ഷ്യത്തോടെയാണ്. ദരിദ്രരാജ്യങ്ങളിലെ ജനങ്ങളുടെ ദാരിദ്ര്യത്തെ -അവിടങ്ങളിൽ നിലവിലുള്ള കുറഞ്ഞ കൂലിനിരക്കിൽ ലഭ്യമായ തൊഴിലാളികളെയുപയോഗിച്ച് അവരുടെ ഉത്പാദനം നടത്തുവാനാണവർ ശ്രമിക്കുന്നത്. Sweatshop – കൽ എന്ന് വിളിക്കപ്പെടുന്ന ഇത്തരം ഫാക്ടറികളിൽ തൊഴിലാളികൾ അടിമകളെപ്പോലെ പണിയെടുക്കുകയാണ്. ഇത്തരം ചൂഷണത്തിനു മുൻപന്തിയിൽ നിൽക്കുന്ന ഒരു സ്പോര്ട്സ് ഷൂ നിര്മ്മാണ കമ്പനിയെക്കുറിച്ചും, കമ്പ്യൂട്ടർ നിര്മ്മാണ കമ്പനിയെക്കുറിച്ചുമുള്ള വാർത്തകൾ നിങ്ങളൊക്കെ വായിച്ചു കാണുമല്ലോ. ഇത്തരം ചൂഷണത്തിനെതിരായി അവബോധം സൃഷ്ടിക്കുന്നതിന് പല NGOസംഘടനകളുടെയും ശ്രമം അങ്ങിങ്ങ് നടക്കുന്നുണ്ടെങ്കിലും കുറഞ്ഞ വിലയോടുള്ള ഉപഭോക്താവിന്റെ ആസക്തിയും, കമ്പനികളുടെ ലാഭക്കൊതിയും മൂലം ഇത്തരം ശ്രമങ്ങളൊന്നും തന്നെ ഫലപ്രദമാകുന്നില്ല.\nലോകസാമ്പത്തിക വ്യവസ്ഥ ഇന്ന് വളരെയേറെ പരസ്പര ബന്ധത്തിലും പരസ്പരാശ്രയത്വത്തിലുമാണ് നിലനില്ക്കുന്നത്. അതുകൊണ്ടാണല്ലോ അമേരിക്കൻ റിയൽ estate market - ലുണ്ടായ ഇടിവ് ലോകത്തെയാകമാനം പിടിച്ചുകുലുക്കിയത്. wallstreet - ലരെങ്കിലുമൊന്നു തുമ്മിയാൽ അടുത്ത സെക്കണ്ടിൽ ലോകസമ്പദ് വ്യവസ്ത്ഹയാകെ ഇളകി മറിയുമെന്ന അവസ്ഥയാണിന്ന്.\nഇന്നും അന്ത്യമെവിടെയെന്നു പ്രവചിക്കാനാവത്ത്ത ഇപ്പോഴത്തെ സാമ്പത്തിക പ്രതിസന്ധിക്ക് ലോകരാഷ്ട്രങ്ങളും അന്താരഷ്ട്രകുത്തകകളും സാമ്പത്തിക വിദഗ്ദരും UBSഅടക്കമുള്ള ബാങ്കുകളെ പഴിചാരുമ്പോഴും, ഗ്ലോബലൈസേഷനും ഉദാരവത്കരണവും അമേരിക്കൻ സമ്പദ്ഘടനയിലേല്പിച്ച ആഘാതത്തെപ്പറ്റി മൗനം പാലിക്കുകയാണ്.ഗ്ലോബലൈസേഷന്റെ ഫലമായി കുതിച്ചുയർന്ന സമ്പദ്ഘടനകളാണ് ഏഷ്യൻ പുലികളെന്നു വിവക്ഷിക്കപ്പെടുന്ന രാജ്യങ്ങൾ. ചൈനയില്നിന്നും യൂരോപ്യൻ മാർക്കറ്റിൽ കുമിഞ്ഞു കുടിയ ഉപഭോക്തൃ വസ്തുക്കളുടെയും,\nജോലികള ഔറ്റ്സോർസ് ചെയ്തതു മൂലവും2001-2008 കാലഘട്ടത്തിൽ USA യിലെ 1/6 തൊഴിലവസരങ്ങൾ അപ്രത്യക്ഷമായതായി Economic Policy Institute ന്റെ കണക്കുകൾ കാണിക്കുന്നു. തൊഴിലില്ലായ്മ മൂലമുണ്ടായ അമേരിക്കാൻ പൗരന്റെ വിനിമയശേഷിക്കുരവ് ഇന്നത്തെ സാമ്പത്തിക പ്രതിസന്ധിക്ക് തുടക്കം കുറിച്ചു എന്ന് കരുതുന്നതല്ലേ കുറേക്കുടി യുക്തം.\nഗ്ലോബലൈസേഷന്റെ ഫലമായി മാനവരാശിയുടെ ജീവിതശൈലിയിലുണ്ടായ മാറ്റങ്ങൾ പ്രിസ്ത്ഹിതി മലിനീകരണത്തോത് ക്രമാതീതമായി ഉയരുന്നതിന് കാരണമായി. ഉഷ്ണമേഖലാ പ്രദേശങ്ങളിലുല്ല ദരിദ്ര രാജ്യങ്ങളിൽനിന്ന് സമശീതോഷ്ണ-ശൈത്യ മേഖലകളിലുള്ള സമ്പന്നരാജ്യങ്ങളിലേക്കുള്ള ക്രമാതീതമായ കുടിയേറ്റം മനുഷ്യന്റെ പ്രതിശീർഷ ഊർജ്ജോപയോഗത്തിന്റെയും അതുവഴി കാർബൻ അവശിഷ്ടങ്ങളുടെയും അളവു വര്ദ്ധിപ്പിച്ചു. Vegetarianism - ത്തിൽ നിന്നും Non-vegetarianisa-ത്തിലേക്കുള്ള മാറ്റം വനമേഖലയുടെ നാശത്തിനു വഴി തെളിച്ചു. വികസ്വരരാജ്യങ്ങളായ ഇന്ത്യയുടെയും ചൈനയുടെയും ക്രൂഡ് ഓയിൽ ഉപഭോഗം ഓരോ വര്ഷവും 8% കണ്ടു വർദ്ധിക്കുകയാണ്. ഇങ്ങനെ പുറന്തള്ളപ്പെടുന്ന കാർബൻ ഡൈ - മോണോക്സൈഡുകൾ ആഗോളതാപനത്തിനു കാരണമാകുമെന്നുള്ള ഭീതി നിലനില്കുന്നു. ഈ അവസ്ഥയെ മറികടക്കുവാൻ കണ്ണിൽ പൊടിയിടുന്ന ചെപ്പടി വിദ്യയുമായി വികസിത രാജ്യങ്ങളും ലോകബാങ്കും NGO കളുമൊക്കെ ഇറങ്ങി തിരിച്ചിരിക്കുന്നു. വികസിത രാജ്യങ്ങളിലെ ഉപഭോക്താക്കളിൽനിന്നും അവർ ഉത്പാദിപ്പിക്കുന്ന കാർബൻ മാലിന്യത്തിന് (carbon footprint )നികുതി ഈടാക്കുകയും ലോകത്തെവിടെയെങ്കിലും ഈ carbon footprint നു തുല്യമായ വനഭൂമി സംരക്ഷണത്തിനു അത് ചിലവഴിക്കുകയും ചെയ്യുന്നതാണത്.\n1950 മുതൽ 1980 വരെയുള്ളകാലഘട്ടത്തിൽഹരിതവിപ്ലവത്തിന്റെഫലമായിലോകത്തിലെഭക്ഷ്യോത്പാദനം 250% ഉയരുകയുണ്ടായി. 1960-70 കളിൽ CARE ന്റെവകഗോതമ്പുംപാൽപ്പൊടിയുമെത്താതെവന്നാൽനമ്മുടെസ്കൂളുകളിൽവിദ്യാർത്ഥികൾതളർന്നു വീഴുമായിരുന്നു. അക്കാലത്ത്അമേരിക്കൻകര്ഷകന്ന്യായമായവിലലഭിക്കുവാൻഭക്ഷ്യധാന്യങ്ങൾഫെഡറൽ ഗവണ്മെന്റിന്റെനെതൃത്വത്തിൽസംഭരിച്ചുനശിപ്പിച്ചുകളയുന്നതായുള്ളവാർത്തകൾപലപ്പോഴുംവായി\nരുന്നതോർക്കുന്നു.അവ ദരിദ്ര രാജ്യങ്ങളിൽ വിതരണം ചെയ്താലുണ്ടവുന്ന നന്മകളെക്കുറി ച്ച്അന്നെല്ലാവരും ചിന്തിച്ചിരുന്നു.\nഗ്ലോബലൈസേഷൻ ലാഭേച്ഛുക്കളായ അന്താരാഷ്ട്ര കമ്പനികളുടെ സൃഷ്ടി ആയതിനാൽ ഇന്നും ലോകത്തി 850 മില്യൻ ജനങ്ങൾ വിശപ്പിലും പട്ടിണിയിലും കഴിയുന്നു. ഹരിതവിപ്ലവത്തിലൂടെയുണ്ടായ ഭക്ഷ്യ ധാന്യങ്ങൾ എവിടെപ്പോയി എന്നു നോക്കുമ്പോഴാണ് ഗ്ലോബലൈസേഷൻ നമ്മുടെ ഭക്ഷണശൈലിയെ എത്രമാത്രം മാറ്റി മറിച്ചു എന്ന് മനസ്സിലാക്കുവാൻ കഴിയുന്നത്. ഗ്ലോബലൈസേഷനിലൂടെ തൊഴിലവസരങ്ങളും ഉയർന്ന വരുമാനവും ലഭിച്ച ഇടത്തരക്കാരായ ”പുത്തൻ പണക്കാർ” തങ്ങളുടെ ആഹാരത്തിൽ കൂടുതലായി . മാംസം ഉൾപ്പെടുത്തുവാനാരംഭിക്കുകയും meat production സസ്യാഹാരത്തെക്കാൾ7ഇരട്ടി ചിലവേറി യതാവുകയും ചെയ്തു. ഫലമോ, പരമ്പരാഗതമായി അറിയും ഗോതമ്പും വിളഞ്ഞിരുന്ന പാടങ്ങളിൽ ഇന്ന് കന്നുകാളികല്ക്കും പന്നികൾക്കുമുള്ള ഭക്ഷണം വിളയുന്നു.ലോകജനസംഖ്യ ഇന്നത്തെ രീതിയിൽ വളരുകയും, അവരുടെ ജീവിതശൈലി ഇന്നത്തേതിനൊപ്പം ഉയരുകയും ചെയ്‌താൽ 2050-ൽ ഇന്നുള്ളതിന്റെ 70% കൂടുതൽ ഭക്ഷ്യോത്പാദനം ഉണ്ടായാൽ പോലും ജനങ്ങൾ പട്ടിണി കിടക്കേണ്ടി വരുമെന്ന് പഠനങ്ങൾ ചൂണ്ടിക്കാട്ടുന്നു.\nലധികമാണു മരണമടഞ്ഞത്.യുറോപ്യൻ കുടിയേറ്റക്കാർ അമേരിക്കയിലേക്കിറക്കുമതിചെയ്ത small pox മൂലം അമേരിക്കയിലെ ഇന്കാ – മായാ ജനസമൂഹങ്ങൾ 90% ത്തിലധികം മരണമടഞ്ഞു. ആഫ്രിക്കാൻ വനാതിർത്തികളിൽ ഒതുങ്ങി നിന്നിരുന്ന ഡങ്കിപ്പനി ഇന്ന് മറ്റു ഭൂഖണ്ഡങ്ങളിൽ നാശം വിതക്കുന്നു. പക്ഷിപ്പനിയും പന്നിപ്പനിയും അന്ത്രക്സുമൊക്കെ ഈയടുത്ത കാലത്തായി നമ്മെ ഭീതിപ്പെടുത്തുന്നു. ആഫ്രിക്കയിലോതുങ്ങി നിന്നിരുന്ന AIDS ആഗോള വിനോദസഞ്ചാരത്തോടൊപ്പം ലോകമെങ്ങും പടര്ന്നു കഴിഞ്ഞിരിക്കുന്നു.മൾട്ടി നാഷണൽ കമ്പനികൾ ലോകസമ്പദ് വ്യവസ്ഥയെ നിയന്ത്രിക്കുകയും, അവയുടെ ആസ്ഥാനങ്ങളും ഉടമസ്ഥതയും വികസിത രാജ്യങ്ങളുടെ കൈവശമായിരിക്കുകയുംചെയ്യുമ്പോൾഅവയുടെ പ്രവർത്തനങ്ങൾ വികസിതരാജ്യങ്ങൾക്ക് ഇത്തരം കമ്പനികൾ ശ്രമിക്കുന്നു.ഉദാഹരണം :- ശബ്ദമലിനീകരണത്തിന്റെ പേരിൽ യുറോപ്യൻ വ്യോമപാതകളും, വിമാനത്താവളങ്ങളും രാത്രി പത്തിന് ശേഷം അടഞ്ഞു കിടക്കുന്നു. ഇതേ യുറോപ്യൻ കമ്പനികളുടെ വിമാനങ്ങൾ സമയ ഭേദമില്ലാതെ വികസ്വര രാഷ്ട്രങ്ങളിലെ ജനസാന്ദ്രതയേറിയനഗരങ്ങളില യാതൊരു നിയന്ത്രണവുമില്ലാതെ പ്രവര്ത്തനം നടത്തുന്നു,വികസിത രാജ്യങ്ങളുടെ മാലിന്യങ്ങൾ പുറന്തള്ളാനുള്ള ചവറ്റുകൂനകളായി വികസ്വരരാജ്യങ്ങൾ രൂപാന്തരപ്പെടുന്നു. അതീവ്മാരകമായ വിഷാംശങ്ങളും വികിരണങ്ങളുമടങ്ങിയ electroschrot എന്നറിയപ്പെടുന്ന പഴയ ഇലക്ട്രോണിക് ഉപകരണങ്ങൾ പുനഃസംസ്കരിക്കപ്പെദുന്നത് ഇന്ത്യയിലും, പാകിസ്ഥാനിലും ബംഗ്ലാദേശിലുമൊക്കെയാണല്ലോ? പഴക്കം ചെന്ന്, ആർക്കും വേണ്ടാതെ അണുപ്രസരം എത്രമാത്രമെന്നരിയാതത കപ്പലുകൾ പൊളിച്ച് അടുക്കുന്നതും ഇന്ത്യയിൽ തന്നെ.\nനൈജീരിയയിൽ ഒരു ഭൂമുതലാലിയുടെ സ്ഥലം ഒരന്താരാഷ്ട്ര കമ്പനി ദീർഘ കാലത്തേക്കു പാട്ടത്തിനെടുത്തു . നൈജീരിയൻ ഗവണ്മെന്റോ, സ്ഥലമുടമാഓ അറിയാതെ അവരവിടെ സംഭരിച്ചത് ഇറ്റലിയിൽ നിന്നുള്ള ആണവമാലിന്യങ്ങൾ.ഭക്ഷണലഭ്യതയുടെകാര്യത്തിലേക്ക്കടക്കുമ്പോൾആഗോളവത്കരണംനമ്മോടു\nകടുത്തവഞ്ചനയാണുചെയ്യുന്നതെന്ന്കാണാം. ലോകമെങ്ങുംനിന്നുള്ളവിഭവങ്ങൾഇന്ന്നമ്മുടെസൂപ്പർമാർക്കറ്റുകലിലും, ഊണുമേശയിലുംസുലഭമാണ്. അവഎങ്ങനെഉത്പാദിപ്പിക്കപ്പെടുന്നു, എത്രമാത്രംവിശ്വസനീയമാണ്. ഭക്ഷ്യമേഖലയിലെഅപവാദങ്ങൾവളരെക്കുറച്ച്മാത്രമേപുരംലോകമറിയു. അവയിലചിലത്:- യുറോപ്പിൽഉടനീളംവിതരണംചെയ്യപ്പെട്ടകന്നുകാലിഇറച്ചിയിൽനല്ലൊരുശതമാനംകുതിരയായിരുന്നു. ചൈനീസ്ഉത്പന്നങ്ങളോട്ഉപഭോക്താവിനുതാല്പര്യക്കുരവെന്നുകണ്ട് ചൈനയിൽനിന്നുംഇറക്കുമതിചെയ്യപ്പെടുന്നകൂണുകൾ made in India ലേബലിൽവിറ്റഴിക്കപ്പെടുന്നു. നാമിന്നുകടകളിൽനിന്ന്വാങ്ങുന്നപചക്കരികളുടെയുമഇലക്കരികളുടെയുംനല്ലൊരുശതമാനംഹൈഡ്രോ\nപോണിക്സ്എന്ന സാങ്കേതിക vവിദ്യയിലൂടെ മണ്ണിനോട് ബന്ധമില്ലാതെ ഉത്പാദിപ്പിക്കപ്പെടുന്നു. ചെടികളുടെ വളർച്ചക്ക് വെള്ളവും വെളിച്ചവും ഉത്തേജകമരുന്നുകളും മാത്രമുപയോഗിക്കുന്ന ഇത്തരം പച്ചക്കരികളുപയോഗിച്ചാലുണ്ടാകുന്നഫലവുംഅത്രമാത്രം. ടി.വിയിലൂടെയുംമറ്റുംമാംസോത്പാദനത്തെപ്പറ്റിയുള്ളഫിച്ചറുകൾകണ്ടുമനസ്സിലാക്കിയപലരും ഇന്ന് vegetarianism ത്തിലേക്കും veganisa ത്തിലേക്കും ചേക്കേരിയിരിക്കുന്നു. പക്ഷേ കുത്തക കമ്പനികൾ കാര്ഷിക മേഖലയിലും പിടി മുറുക്കിയ സാഹചര്യത്തിൽ veganismആരോഗ്യ സുരക്ഷക്കുതകുമെന്നു തോന്നുന്നില്ല.എന്നെ സംബന്ധിച്ചിടത്തോളം ഗ്ലോബലൈസേഷൻ മൂലമുണ്ടായ ഏറ്റവും വലിയ ദൂഷ്യഫലം മനുഷ്യനുംമണ്ണുമായുള്ളബന്ധംനഷ്ടപ്പെട്ടുഎന്നതാണ്.സ്വതേഅലസനുംസുഖഭോഗിയുമായമനുഷ്യനെ\nഅവന്റെസ്വാഭാവികചുറ്റുപാടുകളിൽനിന്നുംമാറ്റിഅവന്റെആവശ്യങ്ങൾവർദ്ധിപ്പിക്കുകയാണ് ആധുനികവത്കരണവുംഗ്ലോബലൈസേഷനുംചെയ്യുന്നത്. സ്വതേസമൂഹജീവിയായമനുഷ്യനെഅവനറിയാതെസമൂഹത്തിൽനിന്ന്അടര്ത്തിമാറ്റുകയാണ്. 19-)o നൂറ്റാണ്ടുവരെയുണ്ടായകുടിയേറ്റങ്ങളോരോന്നും, അത്അമേരിക്കയിലേക്കോമലബാരിലേക്കോആയിരിക്കട്ടെ, അവിടെയൊക്കെപുതിയസമൂഹസൃഷ്ടികലുണ്ടായി. എന്നാലിന്ന്കുടിയേറ്റങ്ങൾവ്യക്തിപരമാണ്. കുടിയേറുന്നവ്യക്തികടന്നെത്തുന്നഫ്ലാറ്റുകളിൽവേരുരപ്പിക്കാനവാതെഒറ്റപ്പെടുന്നു. ടെലിവിഷനുംസോഷ്യൽമീഡിയയുംഅവന്റെഒറ്റപ്പെടലിനെപൂർണ്ണമാക്കുന്നു. അവ്ശ്യവസ്തുക്കളായ,പ്രകൃതിയിൽയഥേഷ്ടംലഭ്യമെന്നുകരുതുന്നശുദ്ധവായു, ശുദ്ധജലംതുടങ്ങിയവപോലുംഅവന് അപ്രാപ്യമാവുന്നു. മനുഷ്യൻആധുനികജീവിതശൈലികൊണ്ട്, രാസമാലിന്യങ്ങൾകൊണ്ട്രോഗിയായിമാറുന്നു. രോഗാവസ്ഥയിലുംഅവന്റെജീവിതംവലിച്ചുനീട്ടിലാഭംകൊയ്യാൻഅന്താരാഷ്ട്രകുത്തകകൾമരുന്നും\nമന്ത്രവുമായി കാവൽ കിടക്കുന്നു. ദിനം തോറും നമ്മുടെ ഊർജ്ജാവശ്യങ്ങൾ വര്ദ്ധിക്കുന്നു. അങ്ങനെ നാം നമ്മുടെ പരിസ്ഥിതിയെ മലീമസമാക്കുന്നു. മാലിന്യ മുക്തമായ വെള്ളത്തിനും, വായുവിനും വേണ്ടിപ്പോലും ഊർജ്ജോപ്യോഗം ആവശ്യമായി വരുന്നു. മനുഷ്യന്റെ രണ്ടു ജന്മ വാസനകൾ- വേട്ടയാടാനും കൃഷി ചെയ്യാനുമുള്ള കഴിവ് നമുക്കു നഷ്ടപ്പെട്ടിരിക്കുന്നു. Energy യും അന്താരാഷ്‌ട്ര കമ്പനികലൂമില്ലെങ്കിൽ നാളെ മാനവരാശി തന്നെ ഉണ്ടാവില്ല തന്നെ.Revolution നുകളും Evolution നുകളുമാണ് മാനവരാശിയെ ഇന്നത്തെ അവസ്ഥയിലേക്ക് എത്തിച്ചത്. ഗ്ലോബലൈസേഷന്റെ ദൂഷ്യവശങ്ങൾ ഇന്നും നമുക്ക് പൂർണ്ണമായും മനസ്സിലാക്കുവനായിട്ടില്ല. മീഡിയകൾ നമ്മെ വഴി തെറ്റിക്കുകയും ചെയ്യുന്നു. ഇനിയൊരുവേള നാമെല്ലാം ഒരു തിരിച്ചു പോക്ക് ആഗ്രഹിച്ചാലും സാദ്ധ്യമല്ല തന്നെ. ഗ്ലൊബലൈസേഷന്റെയും ആധുനികതയുടെയും സഹായമില്ലാതെ നിലനില്പിനുള്ള സ്വയം പര്യാപ്തത നമുക്കു നഷ്ടപ്പെട്ടിരിക്കുന്നു. ഗ്ലോബലൈസേഷൻ ഇന്നിന്റെ സത്യമാണ്, അതംഗീകരിക്കുകയും അതിറെ നല്ല ഫലങ്ങൾ ആവോളം ആസ്വദിക്കുകയും ചെയ്യുക.\nഇത്തരത്തില് നോക്കിക്കാണുമ്പോള് മുതലാളിത്തത്തിന്റെയും കോളനിവത്കരണത്തിന്റെയും സാമ്രാജ്യത്വത്തിന്റെയും നൂതനതലങ്ങളായാണ് ആഗോളവത്കരണത്തെ മനസ്സിലാക്കേണ്ടത്. ആഗോളമുതലാളിത്തത്തിന്റെ ഒരു ചരിത്രഘട്ടമാണ് നവഉദാരവത്കരണം (New liberalism). രാഷ്ട്രവ്യവഹാരത്തിന്റെയും കമ്പോളത്തിന്റെയും പ്രവര്‍ത്തനമേഖലയെ സംബന്ധിച്ച് ഒന്നിനുപകരം മറ്റൊന്ന് എന്ന നിലയ്ക്കും, പരസ്പരപൂരകമെന്നനിലയ്ക്കും ചൂടു പകര്‍ന്ന സൈദ്ധാന്തികവാദപ്രതിവാദങ്ങള് നടന്നിട്ടുണ്ട്. ഇത്തരം ശ്രദ്ധേയമായ ചര്‍ച്ചകളെത്തുടര്‍ന്ന് ഉദയം ചെയ്തിട്ടുള്ള സിദ്ധാന്തമാണ് നവ ഉദാരവത്കരണം. സാമൂഹികവും രാഷ്ട്രീയവുമായ കാര്യങ്ങള് നിര്‍ണയിക്കുന്നതില് കമ്പോളവത്കരണതലങ്ങള്‍ക്ക് കൂടുതല് പ്രാമുഖ്യം നല്‍കുക, സമ്പദ്വ്യവസ്ഥയില് സര്‍ക്കാരിന് (സ്റ്റേറ്റിന്) ഉള്ള പങ്കു ലഘൂകരിക്കുക, സംഘടിത വ്യവസായങ്ങള്‍ക്ക്, പ്രത്യേകിച്ച് കോര്‍പ്പറേറ്റ് ഭീമന്മാര്‍ക്ക്, പൂര്‍ണമായ പ്രവര്‍ത്തനസ്വാതന്ത്യ്രം അനുവദിക്കുക, തൊഴിലാളിസംഘടനകളെ മൂലധനതാത്പര്യസംരക്ഷണം ലക്ഷ്യമിട്ട് നിയന്ത്രണവിധേയമാക്കുക, പൗരന്മാര്‍ക്കുള്ള സാമൂഹികസുരക്ഷാസംവിധാനങ്ങള് വെട്ടിച്ചുരുക്കുക മുതലായവയാണ് നവ ഉദാരവത്കരണത്തിന്റെ പ്രഖ്യാപിത രീതികള്. ഇതിന് സ്റ്റേറ്റിനെ മാറ്റിനിര്‍ത്തി കമ്പോളത്തെ സമൂഹത്തിന്റെയും സമ്പദ്വ്യവസ്ഥയുടെയും കേന്ദ്രബിന്ദു ആക്കി. സ്റ്റേറ്റ് പലകാര്യങ്ങളിലും പരാജയപ്പെടുന്നു. എന്നാല് കമ്പോളം കമ്പോളശക്തികളുടെ പ്രവര്‍ത്തനംമൂലം എല്ലായ്പ്പോഴും വിജയിക്കുന്നു.\nകടബാധ്യതകളിലും കടക്കെണിയിലും അകപ്പെട്ട അല്ലെങ്കില് അകപ്പെടുമെന്നു ഭയപ്പെട്ട ചില രാജ്യങ്ങള് ലോകബാങ്കിനെയും അന്താരാഷ്ട്രനാണയനിധിയെയും സഹായാഭ്യര്‍ഥനയുമായി സമീപിച്ചപ്പോഴൊക്കെ ഈ സ്ഥാപനങ്ങള് സമ്പന്നരാഷ്ട്രങ്ങളുടെ സമ്മര്‍ദത്തിനു വഴങ്ങി ഉദാരവത്കരണം, സ്വകാര്യവത്കരണം, ആഗോളവത്കരണം എന്നിവയിലൂന്നിയ ഘടനാപരമായ മാറ്റങ്ങള് ഉള്‍ക്കൊള്ളുന്ന സാമ്പത്തികനയങ്ങള് ആ രാജ്യങ്ങളുടെ മേല് അടിച്ചേല്‍പ്പിച്ചു. സമൂഹത്തിന്റെ ആവശ്യാനുസരണം നയരൂപീകരണം എന്ന തത്ത്വത്തെ വിസ്മരിച്ച് നയങ്ങള്‍ക്ക് അനുസ്യൂതമായ സമൂഹം എന്ന നിലയിലേക്ക് നയരൂപീകരണ പ്രക്രിയയെ സിദ്ധാന്തവത്കരിച്ചിരിക്കുകയാണ്. വിജയികള് എപ്പോഴും വിജയികളാകുകയും പരാജിതരെ പാടെ മറക്കുകയും ചെയ്യുക എന്നുള്ളതാണ് നവ ഉദാരവത്കരണവാദികളുടെ നീതിശാസ്ത്രം. കോളനിവത്കരണത്തില്‍നിന്നും രാഷ്ട്രീയസ്വാതന്ത്ര്യം നേടിയിട്ടും സാമ്പത്തികമായി ആശ്രിതസമൂഹമായി കഴിയാന് നിര്‍ബന്ധിതമായ അനേകം രാജ്യങ്ങള് ഇന്നും ഏഷ്യയിലും ആഫ്രിക്കയിലും ലത്തീന് അമേരിക്കയിലുമുണ്ട്. ഇത്തരത്തിലുള്ള സാമ്പത്തിക ആശ്രിതത്വത്തെ അരക്കിട്ട് ഉറപ്പിക്കാനാണ് ഇന്ന് സമ്പന്ന രാജ്യങ്ങളുടെ വക്താക്കളും അവര് നിയന്ത്രിക്കുന്ന അന്താരാഷ്ട്രസ്ഥാപനങ്ങളും ആഗോളവത്കരണം, വിപണിസമ്പ്രദായം, ഉദാരവത്കരണം, സ്വകാര്യവത്കരണം, ഭരണനവീകരണം, ഈ-ഭരണം, സിവില് സമൂഹങ്ങള്‍ക്ക് മുന്തിയ പങ്ക്, സ്റ്റേറ്റിന്റെ പാര്‍ശ്വവത്കരണം, സ്വതന്ത്രവ്യാപാരം, മൂലധനത്തിന്റെ സ്വതന്ത്രചലനം, എല്ലാം തുറന്നിടല്, അതിരുകളില്ലാത്ത ആഗോളക്രമം എന്നീ ആശയങ്ങള് ലോകമൊട്ടുക്കു വ്യാപനം ചെയ്തുവരുന്നത്.  ആശ്രിതസമൂഹങ്ങളുടെ പരിണാമത്തെക്കുറിച്ച് വിപ്ലവചിന്തകന്മാരായ സമീര് അമീന്, ഗുന്തര് ഫ്രാങ്ക്, ഇമ്മാനുവല് എന്നിവര് സമര്‍ഥമായി പ്രതിപാദിച്ചിട്ടുണ്ട്. മുതലാളിത്തവും, കോളനിവത്കരണവും, സാമ്രാജ്യത്വവും അവയുടെ വിവിധ വളര്‍ച്ചാഘട്ടങ്ങളില് ഉളവാക്കിയിട്ടുള്ള സാമ്പത്തികത്തകര്‍ച്ചകളും അസന്തുലിതാവസ്ഥയും അവികസിതാവസ്ഥയും ഒക്കെ ഈ ചിന്തകന്മാര് വളരെ വ്യക്തമായി വരച്ചുകാട്ടിയിട്ടുണ്ട്. റോല് പ്രെബിഷ്, ഗുണ്ടര് മിര്‍ഡാല് എന്നിവര് യഥാക്രമം ലത്തീന് അമേരിക്കയിലും ഏഷ്യയിലും നിലവില്‍വന്ന ആശ്രിതത്വത്തിന്റെ ഘടനയും സ്വഭാവവും വിശദീകരിച്ചിട്ടുണ്ട്. മിര്‍ഡാല് രചിച്ച ഏഷ്യന് ഡ്രാമ എന്ന ഗ്രന്ഥത്തിന്റെ പൂര്‍ണരൂപം 'രാജ്യങ്ങളുടെ ദാരിദ്യ്രത്തിന്റെ സ്വഭാവം, ഹേതുക്കള് എന്നിവയെക്കുറിച്ചുള്ള അന്വേഷണം' എന്നാണ്. ആഡം സ്മിത്ത് രചിച്ച 'രാജ്യങ്ങളുടെ സമ്പത്തിന്റെ സ്വഭാവം, ഹേതുക്കള് എന്നിവയെക്കുറിച്ചുള്ള അന്വേഷണം' എന്ന ഗ്രന്ഥവുമായി താരതമ്യപ്പെടുത്തേണ്ട ഒന്നാണ് മിര്‍ഡാളിന്റെ ഗ്രന്ഥം. വളരെക്കാലത്തിനുശേഷം ജനശ്രദ്ധ സമ്പത്തില്‍നിന്നും ദാരിദ്യ്രം എന്ന പ്രതിഭാസത്തിലേക്കു തിരിച്ചുവിടാന് മിര്‍ഡാളിനു കഴിഞ്ഞു. ആഗോളക്രമത്തില് സമ്പന്ന-ദരിദ്രരാജ്യങ്ങള്, ഉത്തര-ദക്ഷിണരാജ്യങ്ങള്, മൂന്നാംലോകം എന്നീ തരംതിരിവുകള് പരക്കെ അംഗീകരിക്കപ്പെട്ടത് ഇതിന്റെ ഫലമായിട്ടാണ്. സമ്പന്നരാജ്യങ്ങളുടെ ഒന്നാംലോകവും, സോഷ്യലിസ്റ്റ് രാജ്യങ്ങളുടെ രണ്ടാംലോകവും, വികസ്വരരാജ്യങ്ങളുടെ മൂന്നാംലോകവും എന്ന തരംതിരിവും അംഗീകരിക്കപ്പെട്ടിരുന്നു. എന്നാല് സോവിയറ്റ് യൂണിയന്റെ പതനത്തോടെ, സോഷ്യലിസ്റ്റ് വ്യവസ്ഥിതിയുടെ അന്ത്യം കുറിച്ചു എന്ന് കരുതിയ ചില പാശ്ചാത്യചിന്തകര് രണ്ടാം ലോകം നാമാവശേഷമായി എന്നു വാദിക്കുന്നുണ്ട്. ഒന്നാംലോകം മുറുകെപ്പിടിക്കുന്ന സാമ്പത്തികക്രമമാണ് ലോകമൊട്ടുക്കു വ്യാപിക്കേണ്ടത് എന്നവര് വാദിക്കുന്നു. അതിനുവേണ്ടിയാണ് ആഗോളവത്കരണം എന്ന ആശയത്തെ അവര് ശക്തമായി പ്രചരിപ്പിക്കുന്നത്.\nആഗോളവത്കരണം എന്ന പ്രതിഭാസത്തെ വസ്തുനിഷ്ഠമായി വിശകലനം ചെയ്യുന്നതിനു മുന്‍പ് ദക്ഷിണ കമ്മീഷന്റെ (South Commission) വീക്ഷണങ്ങള് അറിയുന്നത് ഉപകാരപ്രദമായിരിക്കും. ഡോക്ടര് മന്‍മോഹന് സിങ്ങാണ് ദക്ഷിണ കമ്മീഷന്റെ 'ചലഞ്ച് ടു ദി സൗത്ത്' എന്ന വിഖ്യാതറിപ്പോര്‍ട്ട് തയ്യാറാക്കിയത്. വ്യക്തിഗതരാജ്യങ്ങള് തങ്ങളുടെ തനതായ സാമ്പത്തിക സാമൂഹിക വളര്‍ച്ചയ്ക്കു പര്യാപ്തമായ ദേശീയ വികസനനയങ്ങള്‍ക്കു രൂപംനല്‍കാന് പലപ്പോഴും ശ്രമിച്ചിട്ടുണ്ട്. മൂന്നാംലോകരാജ്യങ്ങളിലും മുതലാളിത്തവികസനത്തിനു ബദലായ നയങ്ങള് പലപ്പോഴും മുതലാളിത്തത്തെയും കോളനിവത്കരണത്തെയും സാമ്രാജ്യത്വത്തെയും എതിര്‍ത്തുകൊണ്ടു രൂപപ്പെടുത്തുവാനായി കൂട്ടായി ശ്രമിച്ചിട്ടുണ്ട്. ഇന്ത്യ തന്നെ സോഷ്യലിസ്റ്റ് പാതയിലുള്ള വികസനം ലക്ഷ്യമിട്ടു മിശ്രസമ്പദ്വ്യവസ്ഥ എന്ന ആശയം സ്വീകരിച്ച് സ്റ്റേറ്റിന്റെ നിയന്ത്രണത്തിലുള്ള സാമ്പത്തിക ആസൂത്രണം നടപ്പാക്കി. ചിലയവസരങ്ങളില് വികസനം വഴിമുട്ടിയപ്പോള് വിദേശധനസഹായത്തിനുവേണ്ടി കൈനീട്ടിയ ഇന്ത്യയോട് അന്താരാഷ്ട്രധനകാര്യസ്ഥാപനങ്ങളും, സമ്പന്നരാജ്യങ്ങളും വികസനനയങ്ങള് പൊളിച്ചെഴുതാന് ആവശ്യപ്പെട്ടു. 1980-കളുടെ മധ്യം മുതല് ഇതിനുവേണ്ടിയുള്ള സമ്മര്‍ദങ്ങള് ഇന്ത്യയുടെമേല് ശക്തമായി. അതിന്റെ ഫലമായി ഇന്ത്യ ഉദാരവത്കരണനയങ്ങളും പിന്നീട് 1991-നുശേഷം ആഗോളവത്കരണനയങ്ങളും നടപ്പാക്കാന് തയ്യാറാണെന്ന് പ്രഖ്യാപിച്ചു.\nചരക്കുകള്, സേവനങ്ങള് എന്നിവയുടെ വിപണി ഇരുപത്തിനാലു മണിക്കൂറും തുറന്നു പ്രവര്‍ത്തിക്കുന്നു. ലോകത്തിന്റെ ഒരു ഭാഗത്ത് രാത്രിസമയമായതുകൊണ്ട് വിപണി അടയ്ക്കുമ്പോള്, മറുഭാഗത്ത് പകല്‍സമയമായതുകൊണ്ട് വിപണി തുറന്നു പ്രവര്‍ത്തിക്കുന്നു. സ്വര്‍ണവിപണി, ഓഹരിവിപണി എന്നിവയ്ക്ക് ഉറക്കമില്ല എന്ന് വേണമെങ്കില് പറയാം. ഏതുരാജ്യത്തുള്ളവര്‍ക്കും ലോകവിപണിയില്‍നിന്നും ക്രയവിക്രയങ്ങളില് ഏര്‍പ്പെടാം. ഇതിനെ സഹായിക്കുന്നതാണ് പുതിയ ഉപാധികള്. മൊബൈല് ഫോണ്, ഇന്റര്‍നെറ്റ്, ഫാക്സ്, മാധ്യമ നെറ്റ്വര്‍ക്കുകള്, ടെലിവിഷന് ചാനലുകള്, പത്രങ്ങള്, റേഡിയോ എന്നിവ ശ്രദ്ധേയമായ പുരോഗതിയാണ് ഉണ്ടാക്കിയിട്ടുള്ളത്. പുതിയ അഭിനേതാക്കള് എന്നതുകൊണ്ടുദ്ദേശിക്കുന്നത് ആഗോളക്രമത്തില് നിര്‍ണായകമായ തീരുമാനങ്ങള് എടുക്കാന് പ്രാപ്തരായ പുതിയ അഭിനേതാക്കള് എന്നാണ്. പണ്ടുകാലത്ത് പ്രധാന തീരുമാനങ്ങളൊക്കെ സ്റ്റേറ്റ് തന്നെയെടുത്തിരുന്നു. ഇന്ന് സ്റ്റേറ്റിനെ പിന്‍സീറ്റിലാക്കി അവിടെ വിപണിശക്തികളെയും മൂലധനത്തെയും സ്വകാര്യമേഖലയെയും പ്രതിഷ്ഠിച്ചിരിക്കുകയാണ്. അവരെ സഹായിക്കാനായി അന്താരാഷ്ട്രനാണയനിധി, ലോകബാങ്ക്, ലോകവ്യാപാരസംഘടന, മള്‍ട്ടിനാഷണല് കമ്പനികള്, ട്രാന്‍സ് നാഷണല് കമ്പനികള്, ഗവണ്‍മെന്റിതര സംഘടനകള്, സിവില് സമൂഹങ്ങള് എന്നിവയാണ് ആഗോളവത്കരണത്തിന്റെ ഭാഗമായി മുന്‍നിര തീരുമാനങ്ങള് എടുക്കുന്നത്.\nഏഴ്. സമ്പന്നരാജ്യങ്ങളുടെ താത്പര്യങ്ങളെ സംരക്ഷിക്കുന്നതിനാവശ്യമായ നയപരിപാടികള് ഉടനീളം ഉണ്ടാകുന്നു. ലോകവ്യാപാരസംഘടനയുടെ ട്രിപ്സ് (Trips), ട്രിംസ് (Trims), ഗാറ്റ്സ് (GATS) എന്നീ കരാറുകള്‍തന്നെ ഉദാഹരണം. ബൗദ്ധികസ്വത്തു സംബന്ധിച്ച ഉപാധികളും ചുമതലകളുമാണ് ട്രിപ്സ് കരാറിന്റെ ഉള്ളടക്കം. ഇതിന്റെ ഫലമായി സ്വന്തം താത്പര്യങ്ങള് അവഗണിച്ചുപോലും പേറ്റന്റ് നിയമം പൊളിച്ചെഴുതേണ്ടിവരുന്നു. കൃഷിക്കാര്‍ക്ക് വിത്തിന്മേലുള്ള അവകാശങ്ങള് നഷ്ടപ്പെടുന്നു. ട്രിംസ് കരാര് അനുസരിച്ച് വിദേശമൂലധനനിക്ഷേപകര്‍ക്ക് രാജ്യങ്ങളുടെ സമ്പദ്വ്യവസ്ഥയില് പരമാധികാരം കൈവരുന്നു. വിദേശനിക്ഷേപകര്‍ക്കും സ്വന്തം നാട്ടിലെ നിക്ഷേപകര്‍ക്കു നല്‍കുന്ന അതേ അവകാശങ്ങളും സംരക്ഷണവും നല്‍കേണ്ടിവരുന്നു. ആഭ്യന്തരകമ്പോളം വിദേശക്കമ്പനികള്‍ക്കു പൂര്‍ണമായി തുറന്നിടാനും. ചൂഷണം നടത്തി കൊള്ളലാഭം യഥേഷ്ടം കൊണ്ടുപോകാനുമുള്ള സ്വാതന്ത്യ്രം കിട്ടുന്നു. വിദേശക്കമ്പനികള് അതതു രാജ്യത്തെ തൊഴിലാളികളെയും വിഭവങ്ങളെയും ഉപയോഗിക്കണം എന്നു പറയാന് ആര്‍ക്കും അവകാശമുണ്ടായിരിക്കില്ല. അതുപോലെ വിദേശകമ്പനികള് ഉത്പാദിപ്പിക്കുന്ന ചരക്കിന്റെ നിശ്ചിതഭാഗം കയറ്റുമതി ചെയ്യണമെന്നുള്ള നിബന്ധനയും നിലനിര്‍ത്താന് കഴിയില്ല. അതിന്റെ ഫലമായി രാജ്യങ്ങളുടെ വിദേശനാണ്യശേഖരം ക്ഷയിക്കാന് സാധ്യതയേറെയാണ്.\nആഗോളവത്കരണം ഒരു സ്വാഭാവികപ്രക്രിയയാണോ അല്ലയോയെന്ന ചര്‍ച്ച ചൂടേറിയതാണ്. ലോകപുരോഗതിയിലെ അനിവാര്യമായ ഒരു പ്രക്രിയയായിട്ട് ആഗോളവത്കരണത്തെ കരുതുന്നവര് ഏറെയാണ്. എന്നാല് യഥാര്‍ഥത്തില് ലോകം ഇന്നു സമ്പന്നരാജ്യങ്ങളുടെ വരുതിയിലാണെന്ന് പറയാം, പ്രത്യേകിച്ച് അമേരിക്ക, ഇംഗ്ലണ്ട്, ജപ്പാന്, കാനഡാ, ഫ്രാന്‍സ്, ഇറ്റലി, ജര്‍മനി എന്നീ രാജ്യങ്ങള് ഉള്‍പ്പെടുന്ന ജി-7 ഗ്രൂപ്പിന്റെ. അവരാണ് അന്താരാഷ്ട്രനാണയനിധി, ലോകബാങ്ക്, ലോകവ്യാപരസംഘടന എന്നീ സ്ഥാപനങ്ങളെ നിയന്ത്രിക്കുന്നതും അവയെ ഉപയോഗിച്ച് ലോകക്രമത്തെ മാനേജ് ചെയ്യുന്നതും. ഇവരുടെ സ്വാധീനത്തില് ലോകത്തിലെ വന്‍കിട മള്‍ട്ടിനാഷണല് കമ്പനികള്, ബാങ്കുകള്, ധനകാര്യമൂലധനം നിയന്ത്രിക്കുന്ന സ്ഥാപനങ്ങള്, നവ ഉദാരവത്കരണവാദം ഉയര്‍ത്തുന്ന ബുദ്ധിജീവികള് തുടങ്ങിയവര് ഒത്തുചേര്‍ന്നാണ് വാഷിംഗ്ടണ് സമന്വയം ഉണ്ടാക്കി ലോകത്തിന്റെ സാമ്പത്തികഭാഗധേയം തീരുമാനിക്കുന്നത്. സ്വന്തം സാദൃശ്യത്തില് ലോകത്തെ വാര്‍ത്തെടുക്കാനാണ് ആഗോളവത്ക്കരണം വഴി അവര് ശ്രമിക്കുന്നത്. കമ്പോളമെന്ന മാധ്യമത്തിലൂടെയുള്ള ഒരു ലോകക്രമമാണ് അവരുടെ സുവിശേഷം. ഇന്നു നടപ്പില് വരുത്തുന്ന തരത്തിലുള്ള ആഗോളവത്കരണം മനുഷ്യവര്‍ഗത്തിന്റെ പുരോഗതിയിലെ ഒരു സ്വാഭാവികപ്രക്രിയയല്ലെന്ന് ഇതില് നിന്നു വ്യക്തമാണ്. അത് സമ്പന്നരാഷ്ട്രങ്ങളുടെ മേല്‍ക്കോയ്മ ലോകക്രമത്തില് ഉറപ്പിക്കുന്നതിനുള്ള ശ്രമത്തിന്റെ ഭാഗമാണ്.\nആഗോളവത്കരണം എന്ന പ്രതിഭാസത്തെക്കുറിച്ച് ഇതുവരെ പറഞ്ഞതില്‍നിന്നും ആ പ്രതിഭാസം തികച്ചും സാമ്പത്തികം ആണെന്നു തോന്നാം. മറ്റു മേഖലകളില്‍നിന്നും ആഗോളവത്കരണത്തെ വിശകലനം ചെയ്യുന്നവര് താരതമ്യേന കുറവായതുകൊണ്ടാണ് സാമ്പത്തിക ആഗോളവത്കരണം മുന്‍നിര വിഷയമായത്. പ്രധാനമായും ധനതത്ത്വശാസ്ത്രത്തിലെ കമ്പോളസിദ്ധാന്തവും യുക്തിയുമാണ് ആഗോളവത്കരണത്തിന്റെ അടിസ്ഥാനം. ക്ലാസ്സിക്കല് ധനതത്ത്വശാസ്ത്രത്തിന്റെ കാലം മുതല് വികസിപ്പിച്ചെടുത്ത ആശയമാണ് മത്സരസ്വഭാവമുള്ള സ്വതന്ത്ര മുതലാളിത്തം (Competitive private capitalism). സ്വതന്ത്രകമ്പോളം (Free Market) വഴി മാത്രമേ ഒരു സമൂഹത്തിനുവേണ്ട ഉത്പന്നങ്ങള് ഏറ്റവും കുറഞ്ഞ ചെലവില് മത്സരബുദ്ധിയോടെ ഉത്പാദിപ്പിക്കാന് കഴിയൂ എന്ന വിശ്വാസം ഇതിന്റെ പിറകിലുണ്ട്. ലാഭത്തിനുവേണ്ടി ഉത്പാദകരും കുറഞ്ഞ ചെലവില് പരമാവധി പ്രയോജനത്തിനുവേണ്ടി ഉപഭോക്താക്കളും മത്സരിച്ചാലെ ഉത്പാദനവും വിതരണവും ഉപഭോഗവും കാര്യക്ഷമമാകൂ. സ്റ്റേറ്റിന്റെ നിയന്ത്രണങ്ങളും പൊതുമേഖലയുടെ വരവും സ്വകാര്യവ്യക്തികളുടെയും സംരംഭകരുടെയും സ്വാതന്ത്യ്രം ഹനിക്കുന്നു, കിടമത്സരത്തെ തടയുന്നു, കാര്യക്ഷമതയെ നശിപ്പിക്കുന്നു. മൂലധനഒഴുക്ക്, സ്വതന്ത്രവ്യാപാരം എന്നിവ ഒരിക്കലും തടസ്സപ്പെടാന് ഇടവരുത്തരുത്. കമ്പോളത്തിന്റെ മേന്മകള് എടുത്തുകാട്ടി ദേശീയനയങ്ങള് പൊളിച്ചെഴുതാന് അന്താരാഷ്ട്രനാണയനിധിയും ലോകബാങ്കും സമ്മര്‍ദം ചെലുത്തുന്നത് ഈ യുക്തിയുടെ അടിസ്ഥാനത്തിലാണ്.\nആഗോളവത്കരണം നടപ്പാക്കിയ രാജ്യങ്ങളുടെ അനുഭവങ്ങളില്‍നിന്നും അതിന്റെ പ്രത്യാഘാതങ്ങള് ഏതൊക്കെയെന്ന് തിരിച്ചറിയാന് നമുക്ക് കഴിയും. 1997-ല് യു.എന്.ഡി.പി. (UNDP) പുറത്തിറക്കിയ മാനവവികസന റിപ്പോര്‍ട്ടില് ആഗോളവത്കരണത്തിന്റെ പ്രത്യാഘാതങ്ങളെക്കുറിച്ചു സുവ്യക്തമായി പ്രതിപാദിക്കുന്നുണ്ട്. ധനപരമായും തൊഴില്‍പരമായും ഉടലെടുക്കുന്ന അസന്ദിഗ്ദ്ധാവസ്ഥ, സാമ്പത്തികതലങ്ങളിലും വരുമാനസ്രോതസ്സുകളിലും ഉളവാകുന്ന അസ്ഥിരത, ആരോഗ്യസംവിധാനങ്ങളില് വ്യാപിക്കുന്ന സുരക്ഷയില്ലായ്മ, പരിസ്ഥിതി, രാഷ്ട്രീയരംഗങ്ങളിലെ അസന്തുലിതാവസ്ഥ തുടങ്ങിയവയാണ് എടുത്തുപറയേണ്ട പ്രത്യാഘാതങ്ങള്.\nതൊഴില്‍മേഖലയില് വന്‍പിച്ച പ്രത്യാഘാതങ്ങളാണ് ആഗോളവത്കരണം സൃഷ്ടിച്ചത്. ഒരു മേഖലയിലും തൊഴിലിന് ഉറപ്പില്ലാതായി. ആവശ്യത്തിനനുസരിച്ച് തൊഴിലാളികളെ വിന്യസിക്കാനുള്ള സ്വാതന്ത്യ്രമാണ് ആഗോളവത്കരണവും വഴക്കവുമുള്ള തൊഴില് നിയമങ്ങളും (Flexible Labour Laws) തൊഴിലുടമകള്‍ക്ക് നല്‍കുന്നത്. അതിന്റെ വെളിച്ചത്തില് സ്ഥിരം തൊഴിലാളികളെ കരാര്‍ത്തൊഴിലാളികളായും, വിദഗ്ധത്തൊഴിലാളികളെ അര്‍ധവിദഗ്ധ-അവിദഗ്ധ തൊഴിലാളികളായും തരംതിരിച്ചു മാറ്റിയും അവരുടെ കൂലിനിരക്കുകള് വെട്ടിച്ചുരുക്കി. ഇതിനെതിരെ പ്രതിഷേധവുമായി രംഗത്തുവന്ന ട്രെയ്ഡ് യൂണിയന് സംഘടനകളെ തൊഴിലുടമകള് ശക്തമായി നേരിട്ടു. പല തൊഴില് സ്ഥാപനങ്ങളിലും തൊഴിലുടമകളുടെ താത്പര്യസംരക്ഷകരായ യൂണിയനുകള് അവര് തന്നെ ഉണ്ടാക്കി. യൂണിയന് പ്രവര്‍ത്തനത്തില് നിയന്ത്രണങ്ങള് ഉണ്ടാക്കാന് ഭരണകൂടങ്ങള് നിര്‍ബന്ധിതമായി. തൊഴില്‍സംരക്ഷണം, സാമൂഹികസുരക്ഷ എന്നിവ തകര്‍ക്കാന് ശ്രമങ്ങളുണ്ടായി. ഇതിന്റെ ഫലങ്ങള് തൊഴില്‍മേഖലയില് പ്രതിഫലിച്ചു തുടങ്ങിയിട്ടുണ്ട്.\nആഗോളവത്കരണത്തിന്റെ യുക്തിയനുസരിച്ച് സാമൂഹികനീതിക്ക് ആരും വിലകല്പിക്കേണ്ടതില്ല എന്നാണു വിവക്ഷ. ദാരിദ്യ്രനിര്‍മാര്‍ജനം, ഭക്ഷ്യസുരക്ഷിതത്വം, ദുര്‍ബലവിഭാഗങ്ങളുടെ ക്ഷേമം, അസമത്വം കുറയ്ക്കല് എന്നിവയൊന്നും ആഗോളവത്കരണനയങ്ങളുടെ മുന്‍ഗണനയിലില്ല. ഇവയൊന്നും മുലധന ഉടമകളുടെയോ, കമ്പനികളുടെയോ, ഉത്പാദകരുടെയോ ചുമതലകളല്ല. അന്താരാഷ്ട്ര നാണയനിധി, ലോകബാങ്ക് എന്നീ സ്ഥാപനങ്ങളില് പ്രവര്‍ത്തിക്കുന്ന ചില വിദഗ്ധര് തന്നെ നടത്തിയ പഠനങ്ങളില് ഉദാരവത്കരണം, സ്വകാര്യവത്കരണം, ആഗോളവത്കരണം എന്നീ പരിഷ്കാരങ്ങള് സമ്പന്നരും ദരിദ്രരും, ഉള്ളവരും ഇല്ലാത്തവരും തമ്മിലുള്ള ധ്രുവീകരണം ഉണ്ടാക്കുന്നതായി സ്ഥിരീകരിച്ചിട്ടുണ്ട്. ലത്തീന് അമേരിക്കയിലും ആഫ്രിക്കയിലും അതിഭീകരമായ നിലയിലുള്ള സാമ്പത്തിക സാമൂഹികത്തകര്‍ച്ചയാണ് ഉണ്ടായത്. പൂര്‍വേഷ്യന് രാജ്യങ്ങളിലും സ്ഥിതി വ്യത്യസ്തമല്ല. "പൂര്‍വേഷ്യന് മഹാദ്ഭുതം "ഏഷ്യന് പുലികള് (Asian Tigers) എന്നു വിശേഷിപ്പിക്കപ്പെട്ട ദക്ഷിണകൊറിയ, സിംഗപ്പൂര്, തായ്വാന്, ഹോങ്കോങ് എന്നീ രാജ്യങ്ങള് തകര്‍ച്ചയുടെ വക്കിലെത്തി. സാമ്പത്തികചാഞ്ചാട്ടം അവരുടെ ചരിത്രത്തിലെ നിത്യസംഭവമായി.\nആഗോളവത്കരണത്തിന്റെ പ്രത്യാഘാതങ്ങളെക്കുറിച്ചു പറയുമ്പോള് പുതിയരീതിയിലുള്ള ഒരു വിധേയത്വം അവികസിത-വികസ്വര-ദരിദ്രരാജ്യങ്ങള്‍ക്കുമേല് അടിച്ചേല്‍പ്പിക്കുന്ന ഒരു ചിത്രംകൂടി ഉണ്ടെന്നു കാണാം. സാമ്പത്തിക ദേശീയത, സ്വയംപര്യാപ്തത, ലക്ഷ്യബോധത്തോടുകൂടിയ വികസനം, മനുഷ്യവികസനം, നീതിയുക്തമായ വികസനം, ക്ഷേമരാഷ്ട്രം എന്നിവയൊക്കെ വികലമായ ലക്ഷ്യങ്ങളാണെന്നും അവയ്ക്കുവേണ്ടി പ്രവര്‍ത്തിക്കുന്നത് വെറുതെയാണെന്നും ആഗോളവത്കരണത്തിന്റെ വ്യാപനം നടത്തുന്നവര് ഭരണകൂടങ്ങളെയും രാഷ്ട്രീയപ്പാര്‍ട്ടികളെയും അവയിലെ നേതാക്കളെയും വിശ്വസിപ്പിച്ചിരിക്കുന്നു. ചരക്ക്-സേവന വ്യാപാരം, മൂലധനവ്യാപാരം, ബാങ്കിങ്, ഇന്‍ഷുറന്‍സ്, ഗതാഗതം, ടെലിക്കോം, ബൌദ്ധികസ്വത്തവകാശം, പേറ്റന്റുകള്, സാമ്പത്തികനിയമങ്ങള്, നികുതിഘടന-നിരക്കുകള് എന്നീ മേഖലകളില് തദ്ദേശീയഭരണകൂടങ്ങള്‍ക്കുണ്ടായിരുന്ന സ്വാതന്ത്യ്രം ഇന്നു നഷ്ടപ്പെട്ടിരിക്കുന്നു. അതിന്റെ പ്രതിഫലനം ഇന്ത്യയിലും ഉണ്ടായിട്ടുണ്ട്. ഇന്ത്യന് ജനതയുടെ സംരക്ഷണത്തിനുവേണ്ട നടപടികള് എന്തുകൊണ്ടു സ്വീകരിക്കുന്നില്ല എന്ന ചോദ്യത്തിന് ആ നടപടികള് അന്താരാഷ്ട്രതലത്തില് അംഗീകാരം നേടാന് വിഷമമുണ്ടെന്നാണ് മറുപടി. ബൌദ്ധികസ്വത്തു സംബന്ധിച്ച് ഇന്ത്യന് കൃഷിക്കാര് പൈതൃകമായി ഉപയോഗിച്ചു വരുന്ന വിത്തുകള്, വിളകള് എന്നിവയുടെമേല്‍പ്പോലും അവകാശം സ്ഥാപിക്കാന് നാം നടപടിയെടുക്കുന്നില്ല. ഇന്ത്യയുടെ കാര്‍ഷികമേഖലയില് അന്തകവിത്തുകളുടെ (terminator seeds) വരവ് കര്‍ഷകസമൂഹത്തെ ആശങ്കയിലാക്കിയിട്ടുണ്ട്. ഇതിനു പുറമേയാണ് ജനിതകമായി പരിഷ്കരിച്ച വിളകള് (Genetically modified crops-GMC). ഇവ ജനങ്ങളുടെ ആരോഗ്യത്തെത്തന്നെ ഹാനികരമായി ബാധിച്ചേക്കാം. ഇത്തരം വിളകള് സമ്പന്നരാജ്യങ്ങളില് നിരോധിച്ചിരിക്കുകയാണ്. വിത്തുകളുടെ അങ്കുരണം, ചെടിയുടെ വളര്‍ച്ച, പൂവിടല്, കായ്പിടിത്തം എന്നീ വിവിധ പ്രക്രിയകളെയെല്ലാം രാസികമായി നിയന്ത്രിക്കുന്ന അന്തകവിദ്യ കര്‍ഷകനെ അടിമത്തത്തിലേക്കു തള്ളിയിടും. കാരണം, കൃഷി തുടങ്ങിയാല് ചെടി വളരാനും ധാന്യം, വിള എന്നിവ മൂപ്പെത്താനും കമ്പനിയുടെതന്നെ പ്രത്യേക ബ്രാന്‍ഡ് രാസവളം, കളനാശിനി, കീടനാശിനി എന്നിവ നിര്‍ബന്ധമായും ഉപയോഗിക്കാന് കര്‍ഷകര് നിര്‍ബന്ധിതരാകും. ഇതുപോലെതന്നെയാണ് കംപ്യൂട്ടര്-ഐ.ടി. മേഖലയിലും ഉണ്ടാകുന്ന വിധേയത്വം. ബില് ഗേറ്റ്സിന്റെ മൈക്രോസോഫ്റ്റ് കമ്പനിയുടെ ശക്തമായ പിടിയിലാണ് ഇന്നു ലോകത്തു പ്രവര്‍ത്തിക്കുന്ന ഭൂരിപക്ഷം കംപ്യൂട്ടറുകളും. പ്രത്യേകം നിര്‍മിച്ച സോഴ്സ് കോഡ് ഉപയോഗിച്ച് തയ്യാറാക്കുന്ന സോഫ്റ്റ്വെയര് ഉപയോഗിച്ചാണ് അവ പ്രവര്‍ത്തിക്കുന്നത്. ഈ രഹസ്യകോഡ് മൈക്രോസോഫ്റ്റ് കമ്പനിയുടെ കുത്തകാവകാശമാണ്. അതു വിലക്ക് വാങ്ങാം. എന്നാല് അതില് ഒരു മാറ്റവും വരുത്താന് ഉപഭോക്താവിന് അവകാശമില്ല.\nപുത്തന്‍സാമ്പത്തികനയങ്ങള് ഇന്ത്യ സ്വീകരിച്ചതിനുശേഷം ഇന്ത്യന് പൗരന്മാര്‍ക്കും വിദേശഇന്ത്യാക്കാര്‍ക്കും അവരുടെ ബാങ്ക് നിക്ഷേപങ്ങള് ഡോളറിലോ, യൂറോപ്പിലോ സൂക്ഷിക്കാന് അനുവാദം നല്‍കിയിട്ടുണ്ട്. അതിന്മേല് ആകര്‍ഷകമായ പലിശനിരക്കും അധികം നിയന്ത്രണമില്ലാതെ കൈമാറ്റം ചെയ്യാനുള്ള സൌകര്യവുമുണ്ടാക്കിയിട്ടുണ്ട്. അന്താരാഷ്ട്രവ്യാപാരത്തിലെ മൂലധനക്കണക്കില് സര്‍വസ്വതന്ത്രവിനിമയസൗകര്യം (Full Conventibility in Capital Account) നടപ്പാക്കാനുള്ള നടപടികള് ഭാരതസര്‍ക്കാരിന്റെ മുന്തിയ പരിഗണനയിലുണ്ട്. ഇതു നടപ്പായാല് ലോകത്തിലെ ഏതു കറന്‍സിയും കൈവശം വയ്ക്കാനും ആ കറന്‍സിയില്‍ത്തന്നെ നിക്ഷേപം നടത്താനും ഓഹരികള് വാങ്ങി സൂക്ഷിക്കാനും, ഇന്ത്യന് പൗരന്മാര്‍ക്ക് അവസരം കിട്ടും. ഇപ്പോള്‍ത്തന്നെ ഇന്ത്യന് കമ്പനികള്‍ക്കു യൂറോപ്പിലും അമേരിക്കയിലുമുള്ള മൂലധനക്കമ്പോളങ്ങളില്‍നിന്നും യൂറോ, ഡോളര് എന്നീ കറന്‍സികളില് മൂല്യനിര്‍ണയം ചെയ്തിട്ടുള്ള ഓഹരികളും കടപ്പത്രങ്ങളും വില്‍ക്കാനും നിക്ഷേപം സ്വരൂപിക്കാനും സ്വാതന്ത്യ്രം നല്‍കിക്കഴിഞ്ഞു. ചുരുക്കത്തില് മൂലധനഒഴുക്ക് പൂര്‍ണമായും സ്വതന്ത്രമായിരിക്കുകയാണ്.\nആഗോളവത്കരണം വ്യാപനം ചെയ്യുന്നതില് മുന്‍കൈയെടുക്കുന്ന ഒന്നാണു വാഷിങ്ടണ് സമവായം. ഈ സമവായം ഒരു കൂട്ടായ്മയാണ്. ഇതിന്റെ പിറകില് ഉള്ളത് അമേരിക്കന് ട്രെഷറി (ധനമന്ത്രാലയം), ഓഹരിക്കമ്പോളമായ വാള് സ്ട്രീറ്റ്, അമേരിക്കയുടെ കേന്ദ്രബാങ്കായ ഫെഡറല് റിസര്‍വ്, മള്‍ട്ടിനാഷണല് കമ്പനികള്, ആഗോളമൂലധന-പണക്കമ്പോളത്തില് ചൂതാട്ടം കളിക്കുന്ന സംഘങ്ങള്, ഐ.എം.എഫ്., ലോകബാങ്ക് എന്നിവയാണ്. 1980-കളില് ലത്തീന് അമേരിക്കയിലുണ്ടായ കടക്കെണിയും സാമ്പത്തികപ്രതിസന്ധിയും തകര്‍ച്ചയും നേരിടാനാണ് ആദ്യമായി വാഷിങ്ടണ് സമവായം ഉയര്‍ന്നുവന്നത്. സാമ്പത്തിക അച്ചടക്കം, ചെലവു ചുരുക്കല്, സാമ്പത്തിക വളര്‍ച്ച പ്രോത്സാഹിപ്പിക്കുന്ന ബജറ്റ് - ധനനയം, നികുതിപരിഷ്കാരം, പലിശനിരക്ക് കുറച്ച് പലിശ ഘടനയില് വരുത്തുന്ന ഉദാരവത്കരണം, മത്സരാധിഷ്ഠിതമായ വിദേശനാണ്യവിനിമയനിരക്കു സമ്പ്രദായം, വിദേശവ്യാപാരത്തില് ഉദാരവത്കരണം, സ്വതന്ത്രമൂലധന-പണചലനം, എല്ലാ മേഖലകളില്‍നിന്നും സ്റ്റേറ്റ് നിയന്ത്രണങ്ങള് എടുത്തുകളയല്, വസ്തുക്കള്, ആസ്തികള് എന്നിവയില് ഉണ്ടാകുന്ന അവകാശത്തിനു പൂര്‍ണസ്വാതന്ത്യ്രവും പരിരക്ഷയും, എല്ലാ മേഖലകളിലും സ്വകാര്യവത്കരണം, വിപണി ശക്തികള് നിര്‍ണയിക്കുന്ന വിലകള് എന്നിവയൊക്കെ വാഷിങ്ടണ് സമവായത്തിന്റെ അടിസ്ഥാനഘടകങ്ങളാണ്. വികസ്വരരാജ്യങ്ങളുടെ പ്രശ്നങ്ങളുടെ അടിസ്ഥാനകാരണങ്ങളോ സാമൂഹികരാഷ്ട്രീയ ഘടനയോ സംസ്കാരമോ ഒന്നും പരിശോധിക്കാതെയാണ് ഈ നിര്‍ദേശങ്ങള് നല്‍കിയിട്ടുള്ളത്. ഇതിന്റെയടിസ്ഥാനത്തില് ഐ.എം.എഫിനെയും, ലോകബാങ്കിനെയും മെറ്റ്സ്ലര് സമിതി റിപ്പോര്‍ട്ടില് (Metzler Committee Report) നിശിതമായി വിമര്‍ശിച്ചിട്ടുണ്ട്.\n(ix) കടംനല്‍കുന്ന അംഗരാജ്യങ്ങളെ രക്ഷിക്കുന്നതിനുപകരം കടംവാങ്ങുന്നവരുടെ കൂടി താല്പര്യങ്ങള് സംരക്ഷിക്കുന്നതരത്തില് ഐ.എം.എഫിനെയും ലോകബാങ്കിനെയും മാറ്റിയെടുക്കുക.\nസര്‍ക്കാരിന്റെ ഘടനമാറ്റി പുനഃസംഘടിപ്പിക്കുക എന്ന ല്കഷ്യം നടപ്പാക്കുന്നതിനൊപ്പം തന്നെയാണ് സാമൂഹിക-സാമ്പത്തികവികസനത്തില് സര്‍ക്കാരിതര സംഘടനകളുടെയും (NGOs) സിവില് സമൂഹസംഘടനകളുടെയും പ്രാധാന്യം ഉയര്‍ത്തിക്കാട്ടുന്നതും. ഈ പുത്തന്‍ആശയങ്ങള്‍വഴി യഥാര്‍ഥത്തില് നവലിബറലിസത്തിന്റെയും ആഗോളവത്കരണനയത്തിന്റെയും പ്രചാരണമാണു നടക്കുന്നത്. സ്റ്റേറ്റിന് ചെയ്യാന് കഴിയാത്ത പലതും മെച്ചമായി ചെയ്യാന് എന്.ജി.ഒ.കള്‍ക്കും സിവില് സമൂഹങ്ങള്‍ക്കും കഴിയുമെന്നു ചൂണ്ടിക്കാണിക്കപ്പെടുന്നു. ചേരിനിര്‍മാര്‍ജനം, കുടിവെള്ളവിതരണം, ഭവനനിര്‍മാണം, പ്രാഥമിക ആരോഗ്യപദ്ധതികള്, പ്രകൃതിക്ഷോഭങ്ങളുണ്ടാകുന്ന അവസരങ്ങളിലെ ദുരിതാശ്വാസം എന്നിവ തുടങ്ങി ദാരിദ്യ്രനിര്‍മാര്‍ജനം വരെ അവരെ ഏല്പിച്ചാല് മതി. ഇവര് ജനങ്ങളുടെയടുത്തുനിന്ന് അവരുടെ കൂടെ, അവരെയുള്‍പ്പെടുത്തിക്കൊണ്ടു പ്രവര്‍ത്തിക്കുമ്പോള് സ്റ്റേറ്റ് ജനങ്ങളില്‍നിന്നും അകലെ നില്‍ക്കും. ന്യൂ മില്ലേനിയം ആര്‍ക്കിടെക്ചര് (New Millennium Architecture) എന്ന പേരില് പരിഷ്കാരങ്ങള് നിര്‍ദേശിക്കുന്നവര് എന്.ജി.ഓ.-സിവില് സമൂഹങ്ങള്‍ക്കുവേണ്ടി വാദിക്കുകയാണ്.\nജനങ്ങളുടെ ആവശ്യങ്ങള് നിറവേറ്റാനും ക്ഷേമം ഉറപ്പാക്കാനും സ്റ്റേറ്റ് ആവശ്യമില്ല. രാഷ്ട്രീയം (Politics) ആവശ്യമില്ല, ആശയതത്ത്വസംഹിതകള് ആവശ്യമില്ല. പൗരധര്‍മ (Civics) പാഠപുസ്തകങ്ങളില് വിവരിച്ചിട്ടുള്ള പരിപാടികള് അതേപടി ഉള്‍ക്കൊണ്ടു സാമൂഹികജീവിതത്തില് നടപ്പാക്കിയാല് സ്റ്റേറ്റും, സ്റ്റേറ്റിന്റെ ഇടപെടലും വേണ്ടിവരില്ല. സ്വന്തം ചുറ്റുവട്ടത്തിനപ്പുറം, സ്വന്തം സംഘത്തിനപ്പുറം ആരും എത്തിനോക്കരുത്. സഹജീവികള്‍ക്ക് പ്രത്യേകിച്ചും സ്വന്തം സംഘത്തിലില്ലാത്തവര്‍ക്ക് എന്തു സംഭവിക്കുന്നു എന്നതിനെക്കുറിച്ച് ആശങ്ക വളര്‍ത്തേണ്ട. വ്യക്തികള് അവരവരുടെ കഴിവിനൊത്തു സംഘംചേര്‍ന്നും കൂട്ടായ്മകള് ഉണ്ടാക്കിയും പ്രവര്‍ത്തിച്ചാല്‍മതി. സംഘത്തിന്റെ ലക്ഷ്യങ്ങളാണ് അതിലെ അംഗങ്ങള്‍ക്കുള്ളത്. എന്നാല് ഒന്നിലധികം സിവില്‍സമൂഹസംഘങ്ങളില് ഒരു പൌരന് അംഗമായാലുണ്ടാകുന്ന അപകടം വിസ്മരിക്കാന്‍വയ്യ. കാരണം, എല്ലാ സംഘങ്ങളുടെയും ലക്ഷ്യങ്ങള് ഒന്നാകാന് സാധ്യമല്ല. ലക്ഷ്യങ്ങള് തമ്മിലുള്ള സംഘട്ടനം അനിവാര്യമാകും. ചുരുക്കത്തില്, ഒരു രാജ്യത്തിലെ ജനസമൂഹത്തെയാകെ പല തട്ടുകളിലായി വിഭജിച്ച് ഒതുക്കാനാണ് സിവില് സമൂഹസംഘങ്ങള്, സാമൂഹികമൂലധനം എന്ന ആശയസംഹിതകള്‍കൊണ്ട് ഉദ്ദേശിക്കുന്നത്. ഇന്നത്തെ ലോകത്ത് ഒന്നിലധികം സിവില്‍സമൂഹസംഘങ്ങളില് അംഗങ്ങളായി പ്രവര്‍ത്തിക്കാത്തവരില്ലെ തന്നെ പറയാം. ജാതി, മതം, വിദ്യാഭ്യാസം, തൊഴില്, കല, സംസ്കാരം എന്നിവയുടെയടിസ്ഥാനത്തില് സിവില്‍സമൂഹസംഘങ്ങളുണ്ട്. റോട്ടറി ക്ളബ്ബുകള്, റസിഡന്റ്സ് അസോസിയേഷനുകള്, രക്ഷാകര്‍ത്തൃ-അധ്യാപകസംഘടനകള്, കലാസമിതികള്, വായനശാലകള്, യുവജനസംഘടനകള് എന്നിങ്ങനെ എത്രയോ സംഘങ്ങളെ എണ്ണമിട്ടു പറയാന് പറ്റും.==ആഗോളവത്കരണത്തെ പിന്താങ്ങുന്ന സംഘടനകള്== ആഗോളവത്കരണത്തെ പിന്താങ്ങുന്ന അന്താരാഷ്ട്രസംഘടനകളും സ്ഥാപനങ്ങളും നിരവധിയാണ്. അന്താരാഷ്ട്ര തൊഴില്‍സംഘടന ഇതിന് ഒരു അപവാദമാണെന്ന് നേരത്തെ സൂചിപ്പിച്ചിരുന്നു. 1944-ല് ആണ് ബ്രെട്ടണ് വുഡ്സ് ഇരട്ടകള് (Bretton Woods Twins) എന്ന് വിശേഷിപ്പിക്കപ്പെടുന്ന ഐ.എം.എഫും, ലോകബാങ്കും നിലവില് വന്നത്. അതിനുശേഷം ആഗോളവ്യാപാരവും ആഗോള ജി.ഡി.പി. യില് വികസ്വരരാജ്യങ്ങളുടെ പങ്കും പലമടങ്ങായി വര്‍ധിച്ചു. അവയുടെ വിദേശനാണ്യശേഖരത്തിലും വന് വര്‍ധനയുണ്ടായി. എന്നിട്ടും ഐ.എം.എഫും, ലോകബാങ്കും ഘടനാപരമായ പരിഷ്കാരങ്ങള് (Structural Reforms), ഉദാരവത്കരണം, സ്വകാര്യവത്കരണം, ആഗോളവത്കരണം എന്നിവയുള്‍പ്പെടുന്ന നവലിബറല് അജന്‍ഡയുടെ അതിശക്തരായ വക്താക്കളായി തുടരുന്നു. ആഗോളസാമ്പത്തികക്രമത്തില് ഇതിനകം ഉയര്‍ന്നുവന്ന മിക്ക പ്രതിസന്ധികളിലും ഈ സ്ഥാപനങ്ങള് ഇടപെടുകയും പരിഹാരങ്ങള് നിര്‍ദേശിക്കുകയും ചെയ്തിട്ടുണ്ട്. എന്നാല് പലപ്പോഴും അവ ദേശീയഭരണകൂടങ്ങളില്‍നിന്നും രാഷ്ട്രീയപാര്‍ട്ടികളില്‍നിന്നും കടുത്ത വിമര്‍ശനങ്ങള് ക്ഷണിച്ചുവരുത്തി. ഈ സ്ഥാപനങ്ങളില് വളരെക്കാലം പ്രവര്‍ത്തിച്ചിട്ടുള്ള ചില സാമ്പത്തിക വിദഗ്ധരും ബുദ്ധിജീവികളും ഇത്തരത്തിലുള്ള വിമര്‍ശനങ്ങളെ പിന്താങ്ങിയിട്ടുണ്ട്. അവരില് മുഖ്യന് ജോസഫ് സ്റ്റിഗ്ളിറ്റ്സ് എന്ന സാമ്പത്തിക വിദഗ്ധനാണ്. വളരെക്കാലം ലോകബാങ്കിന്റെ മുഖ്യസാമ്പത്തിക ഉപദേഷ്ടാവായിരുന്ന അദ്ദേഹം 2000-ല് ആ സ്ഥാനം രാജിവച്ചു. പിന്നീട് "ഞാന് ലോകപ്രതിസന്ധികളില് നിന്നും എന്തു പഠിച്ചു എന്ന പ്രബന്ധവും അദ്ദേഹം പ്രസിദ്ധീകരിച്ചു.\nഗ്രൂപ്പുകള് നിലനില്‍ക്കെത്തന്നെ ചര്‍ച്ചകള് നയിക്കുന്നതിന് ഒരു പ്രത്യേക രീതിയാണ് ലോകവ്യാപാരസംഘടനയില്. ഇതിനെ ഗ്രീന് റൂംചര്‍ച്ചകള് (Green Room Discussion) എന്നു വിശേഷിപ്പിക്കുന്നു. ഒരു നാടകം അരങ്ങില് അവതരിപ്പിക്കുന്നതിനുമുമ്പ്, അഭിനേതാക്കള് അരങ്ങിനു പിറകില് വച്ചാണല്ലോ വേഷങ്ങള് - ചമയങ്ങള് - മേക്കപ്പ് എന്നിവ ചാര്‍ത്തുക. അരങ്ങിനു പിറകില് ഗ്രീന് റൂമില് എന്തുനടക്കുന്നുവെന്നു കാണികള്‍ക്ക് അറിയില്ല. അതുപോലെ അരങ്ങിനു പിറകില് പ്രധാനപ്പെട്ട ഗ്രൂപ്പ് മറ്റു പ്രതിനിധികളെ ഒരുമിച്ചുകൊണ്ടുവന്ന് രഹസ്യചര്‍ച്ചകള് നടത്തി കരാറുകളുടെ നക്കല് തയ്യാറാക്കിയതിനുശേഷം അവ പ്രതിനിധികളുടെ പൊതുവായ സമ്മേളനത്തില് അവതരിപ്പിച്ച് അംഗീകരിപ്പിച്ച് എടുക്കുന്ന രീതിയാണ് ലോകവ്യാപാരസംഘടനയില് സ്വീകരിച്ചിട്ടുള്ളത്. 2004-ല് ജനീവയില് നടന്ന സമ്മേളനത്തില് ജി-20 ലെ അംഗങ്ങളായ ഇന്ത്യയെയും ബ്രസീലിനെയും പ്രത്യേകം അടര്‍ത്തിമാറ്റി അവരുമായി ഒരു ധാരണയില് എത്താനാണ് അമേരിക്കയും യൂറോപ്യന് യൂണിയനും ശ്രമിച്ചത്. അതിന്റെ ഫലമായിരുന്നു അന്നത്തെ കാര്‍ഷികക്കരാര്. ഇതിന് പ്രതിഫലമായി ഇന്ത്യയെയും ബ്രസീലിനെയും അമേരിക്ക, യൂറോപ്യന് യൂണിയന്, ആസ്റ്റ്രേലിയ എന്നീ സമ്പന്നരാജ്യങ്ങളോടൊപ്പം ന്യൂഗ്രൂപ്പ്-5 (NG-5) എന്ന പുതിയ ഗ്രൂപ്പില് ചേര്‍ത്തു. ഈ ഗ്രൂപ്പിനെ Five Interested Parties (FIP) എന്ന് വിളിക്കുന്നു. കാര്‍ഷികമേഖലയുടെ പ്രശ്നങ്ങളിലും, ആ മേഖല ആഗോളവത്കരണത്തിന്റെ പ്രത്യാഘാതം എങ്ങനെ നേരിടും എന്ന കാര്യത്തിലും പരസ്പരവിരുദ്ധങ്ങളായ നിലപാടുകളാണ് ഇന്ത്യക്കും ബ്രസീലിനും മറ്റ് അംഗങ്ങള്‍ക്കും ഉള്ളത്.\nഇവയ്ക്ക് ഉത്തരം കാണാന് മിക്കവാറും എല്ലാ വിജ്ഞാനശാഖകളിലും പ്രവര്‍ത്തിക്കുന്നവര് ശ്രമിച്ചിട്ടുണ്ട്. ഇവരെ പ്രധാനമായും മൂന്ന് വിഭാഗങ്ങളില് ഉള്‍പ്പെടുത്താം. ഒന്ന്, "അതി ആഗോളവത്കരണവാദികള്(Hyperglobalists), രണ്ട്, "നിഷേധികള് (Sceptics), മൂന്ന്, "രൂപാന്തരീകരണവാദികള് (Transfor-mationalists). ഇതില് ആദ്യത്തേതില് വരുന്നവര് ആഗോളവിപണിശക്തികളുടെ അച്ചടക്കത്തില് പൂര്‍ണമായി വിശ്വാസം അര്‍പ്പിക്കുന്നു. അതുകൊണ്ടുതന്നെ അവര് നവലിബറല് ആശയങ്ങളിലും വിശ്വാസം അര്‍പ്പിക്കുന്നു. നേഷന് സ്റ്റേറ്റുകള് ആവശ്യമില്ല. പൊതുമേഖല സ്വകാര്യവത്കരിക്കണം, ഉത്പാദനം, വ്യാപാരം, ഫൈനാന്‍സ് എന്നിവ ആഗോളവത്കരിക്കപ്പെടണം. അതിരുകളില്ലാത്ത ആഗോളക്രമത്തില് മൂലധനഒഴുക്കിനു പൂര്‍ണസ്വാതന്ത്യ്രം നല്‍കണം. സമൂഹത്തിന്റെ ഭരണത്തിനു പുത്തന് സംവിധാനങ്ങള് സൃഷ്ടിക്കണം. സ്റ്റേറ്റുകളെക്കാള് ആഗോളമൂലധനത്തിനു കൂടുതല് അച്ചടക്കമുണ്ട്. യുക്തിസഹമായ സാമ്പത്തിക മാനേജ്മെന്റാണ് യഥാര്‍ഥത്തില് "പോളിറ്റിക്സ്. ആഗോളവത്കരണത്തില് വിജയികളും പരാജിതരും ഉണ്ടാകും. പരാജിതരെക്കുറിച്ചു ദുഖിക്കേണ്ട ആവശ്യമില്ല. ഉത്തരദക്ഷിണ ലോകവിവേചനം (North South World), മൂന്നാംലോകം (Third World), കേന്ദ്രം - അതിരുകള് (Centre-Perphery) എന്ന വിവേചനം ഇവയൊക്കെ അര്‍ഥശൂന്യമായ വിശദീകരണങ്ങളാണ്. സമ്പത്തിലും വരുമാനത്തിലും അസമത്വം ഉണ്ടാകുന്നതു പ്രകൃതിനിയമമാണ്. അതു കഴിവിന്റെ പ്രകടനഫലമായിട്ടാണ് ഉണ്ടാകുന്നത്. ഏകജാതീയസ്വഭാവഗുണങ്ങളുള്ള ആഗോളസമൂഹവും സംസ്കാരവും അനിവാര്യമാണ്. ആഗോളമുതലാളിത്ത വ്യവസ്ഥിതി, ആഗോളഭരണക്രമം, ആഗോളസിവില്‍സമൂഹം എന്നിവയും ഒഴിച്ചുകൂടാത്തവയാണ്. ദേശീയഗവണ്‍മെന്റുകളുടെ അധികാരങ്ങള് അതിവേഗം ക്ഷയിക്കും. ആഗോളവത്കരണത്തെ മുന്നോട്ടു നയിക്കുന്നതു മുതലാളിത്തവും പുത്തന്‍സാങ്കേതികവിദ്യയുമാണ്. പഴയ ഘടനകളും ചട്ടക്കൂടുകളും, നിയമങ്ങളും തകരുകതന്നെ ചെയ്യും. ആഗോളസംസ്കാരം ഉണ്ടായേ പറ്റൂ. അതാണ് ആഗോളവത്കരണത്തിന്റെ ചരിത്രലക്ഷ്യം.\nഅവസാനമായി രൂപാന്തരീകരണവാദികളുടെ (Transformationalists) സമീപനം എന്താണെന്നു നോക്കാം. ഒരു പുതിയ സഹസ്രാബ്ദത്തെ സ്വപ്നം കാണുന്നവരാണവര്. ആഗോളവത്കരണമാണ് അതിന്റെ പിറകിലെ പ്രധാന ശക്തിയും ഊര്‍ജവും. ലോകരാജ്യങ്ങളെ പിടിച്ചുകുലുക്കി മയക്കത്തില്‍നിന്നും ഉണര്‍ത്തുന്ന പ്രതിഭാസമാണ് ആഗോളവത്കരണം. അതിന് സാമൂഹിക-സാമ്പത്തിക-രാഷ്ട്രീയ മാനങ്ങള് വികസിപ്പിക്കണം. ചരിത്രപരിണാമത്തിന്റെ ഒരു ഘട്ടമാണ് ആഗോളവത്കരണം. അത് ഏത് ദിശയിലേക്കു നീങ്ങുന്നുവെന്ന് പ്രവചിക്കുക വയ്യ. പരമാധികാര സ്റ്റേറ്റുകള് തമ്മിലുള്ള ബന്ധങ്ങളില് ഇന്നു വളരെയധികം അയവു വന്നിട്ടുണ്ട്. അന്താരാഷ്ട്രസംഘടനകള്‍ക്കും സ്ഥാപനങ്ങള്‍ക്കും കൂടുതല് അധികാരം കിട്ടിയിരിക്കുന്നു. രൂപാന്തരീകരണവാദികളുടെ അഭിപ്രായത്തില് ആഗോളവത്കരണം ചരിത്രപരമായി വളരെ സാന്ദ്രതകൂടിയ ഒരു ബന്ധിത ആഗോളക്രമമാണു സൃഷ്ടിക്കുന്നത്. ദേശീയഗവണ്‍മെന്റുകളുടെ അധികാരങ്ങളെ അതു പുനര്‍നിര്‍വചിക്കുകയും പുനര്‍ക്രമീകരിക്കുകയും ചെയ്യുന്നു. ആധുനികതയുടെ ശക്തികളാണ് ആഗോളവത്കരണത്തെ മുന്നോട്ടു നയിക്കുന്നത്. ലോകക്രമത്തിനു പുത്തന്‍വാസ്തുശില്പവും ഘടനയും ആഗോളവത്കരണം സൃഷ്ടിക്കുന്നു. അതിന്റെ ഭാഗമായി രാഷ്ട്രബന്ധങ്ങളുടെ പുനര്‍ക്രമീകരണവും ഉണ്ടാകുന്നു. ഇതില് ഏകീകരണ (Integration) - തുണ്ടുവത്കരണം (Fragmentation) ശക്തികള് പരസ്പരം ഏറ്റുമുട്ടുന്നുണ്ട്. ചുരുക്കത്തില്, ആഗോളവത്കരണം സ്റ്റേറ്റിന്റെ അധികാരങ്ങളിലും ആഗോളരാഷ്ട്രീയത്തിന്റെ മാനങ്ങളിലും വന്‍പിച്ച മാറ്റങ്ങള് ഉണ്ടാക്കുന്നുണ്ട്.


കണ്ണൂരിന്റെ കാളിയനാകാന് വീണ്ടും സില്‍ക്ക്; കപ്പല് പൊളിക്കുന്ന പൊതുമേഖലാ സ്ഥാപനം പൂട്ടിക്കാന് രണ്ടാംഘട്ട സമരത്തിന് കളമൊരുങ്ങുന്നു\nThu Nov 15 2018 02:17:21 GMT+0530 (IST)\nYedu| Updated On: 2017-03-21 07:30:14.0 | Location : kannur\nഅഴീക്കല് തുറമുഖം വികസനത്തിന്റെ പാതയിലേക്കെത്തിക്കാന് സര്‍ക്കാര് വന്‍കിട പദ്ധതികള് ആവിഷ്‌കരിക്കുമ്പോഴാണ് തൊട്ടടുത്ത് നൂറുകണക്കിന് മനുഷ്യജീവനുകള് ആശങ്കയില് കഴിയുന്നത്. രണ്ടുവര്‍ഷം മുമ്പ് ജനകീയപ്രക്ഷോഭത്തെ തുടര്‍ന്ന് അടച്ചുപൂട്ടിയ കപ്പല് പൊളിക്കല് ശാലയില് കഴിഞ്ഞദിവസം കപ്പലെത്തിയതോടെ ജനങ്ങള് പരിഭ്രാന്തരാണ്. നൂറുകണക്കിന് പേരെ മാറാരോഗികളാക്കിയ സ്ഥാപനം വീണ്ടും പ്രവര്‍ത്തനമാരംഭിക്കാതിരിക്കാന് ഏതറ്റംവരെയും പോകാന് തയ്യാറെടുക്കുകയാണ് നാട്ടുകാര്. പണ്ട് കപ്പല് പൊളിക്കല് അവസാനിപ്പിക്കണമെന്ന മുദ്രാവാക്യമായിരുന്നെങ്കില് ഇപ്പോള് ഈ പൊതുമേഖലാസ്ഥാപനം തന്നെ അടച്ചുപൂട്ടണമെന്നാണ് നാട്ടുകാരുടെ ആവശ്യം.\nകണ്ണൂര് അഴീക്കലിലെ പൊതുമേഖലാ സ്ഥാപനം സ്റ്റീല് ഇന്‍ഡസ്ട്രീസ് കേരള ലിമിറ്റഡ് (സില്‍ക്ക്), അടച്ചുപൂട്ടണമെന്നാവശ്യപ്പെട്ട് നാട്ടുകാര് രണ്ടാംഘട്ട സമരത്തിനൊരുങ്ങുന്നു. കാലഹരണപ്പെട്ട കപ്പലുകള് പൊളിച്ചുനീക്കി ഭീമമായ മലിനീകരണവും രോഗങ്ങളും സൃഷ്ടിച്ച് കുപ്രസിദ്ധിയാര്‍ജിച്ച സ്ഥാപനമാണ് സില്‍ക്ക്.\nഗുരുതരമായ ആരോഗ്യ-പാരിസ്ഥിതിക പ്രശ്‌നങ്ങള് കണ്ടെത്തിയതിനെത്തുടര്‍ന്ന് നാട്ടുകാര് സമരമുഖത്തിറങ്ങിയതോടെ രണ്ടുവര്‍ഷം മുമ്പ് ഇവിടെ കപ്പല് പൊളിക്കുന്ന ജോലി നിര്‍ത്തിവെച്ചിരുന്നു. രഹസ്യമായി പൊളിക്കല് ഇപ്പോഴും നടത്തുന്നുണ്ടെന്ന നാട്ടുകാരുടെ പരാതി ശരിവച്ചുകൊണ്ടാണ് ആഴ്ചകള്‍ക്ക് മുമ്പ് മാലിയില് നിന്നെത്തിയ ഗേറ്റ് വേ പ്രസ്റ്റീജ് എന്ന കപ്പല് സില്‍ക്കില് നങ്കൂരമിട്ടത്. ഇതോടെ സ്ഥാപനം തന്നെ അടച്ചുപൂട്ടണമെന്ന ആവശ്യവുമായി നാട്ടുകാര് സംഘടിക്കുകയാണ്. 2014 ല് സില്‍ക്കിലെ കപ്പല് പൊളിക്കല് പ്രവര്‍ത്തനങ്ങള് നിലച്ചുവെങ്കിലും അത് സൃഷ്ടിച്ച ദുരന്തങ്ങളില് നിന്ന് ഒരു ജനത ഇപ്പോഴും മോചിതരായിട്ടില്ല. ഇതിനിടെയാണ് ജനങ്ങളുടെ സമാധാനത്തിനുമേല് കരിനിഴല് വീഴ്ത്തിക്കൊണ്ട് ഒരു കപ്പല്‍കൂടിയെത്തിയത്. പ്രാദേശിക പാര്‍ട്ടി നേതാക്കളും യൂണിയന്‍കാരും കമ്പനി അധികൃതരും ഒറ്റക്കെട്ടായി ഒരു നാടിനെ കൊലക്കുകൊടുക്കാനുള്ള ചരടുവലികള് നടത്തുകയാണെന്ന തിരിച്ചറിവിലാണ് നാട്ടുകാരിപ്പോള്. ഏതുനിമിഷവും കപ്പല് പൊളിക്കല് പുനരാരംഭിക്കുമെന്ന് അവര് ആശങ്കപ്പെടുന്നു. തങ്ങള്‍ക്ക് മനസമാധാനമായി ജീവിക്കണമെങ്കില് എന്നെന്നേക്കുമായി സില്‍ക്ക് അടച്ചുപൂട്ടണമെന്ന ഉറച്ച നിലപാടിലേക്ക് അഴീക്കല് നിവാസികള് എത്തിക്കഴിഞ്ഞു.\n1989 ലാണ് അഴീക്കലില് സില്‍ക്കിന്റെ ചെറുകിട കപ്പല് നിര്‍മ്മാണ യൂണിറ്റ് ആരംഭിക്കുന്നത്. വിവിധതരം ബോട്ടുകള്, സ്റ്റീല് പാലങ്ങള്, ഡാം ഷട്ടറുകള്, പൈപ്പുകള് തുടങ്ങിയവയുടെ നിര്‍മ്മാണം, കപ്പല് പൊളിക്കല് എന്നിവയായിരുന്നു വിഭാവനം ചെയ്തിരുന്നത്. എന്നാല് കാലാന്തരത്തില് കപ്പല്‍പൊളിക്കലിലേക്ക് മാത്രമായി ഈ സ്ഥാപനം ചുരുങ്ങുകയായിരുന്നു. ഇതുവരെ 28 കപ്പലുകള് ഇവിടെ പൊളിച്ചിട്ടുണ്ട്. 2011 ശേഷമാണ് കപ്പല്‍ശാലക്കെതിരേ ജനരോഷം ശക്തമായി ഉയരുന്നത്. അപ്പോഴേക്കും കമ്പനി സൃഷ്ടിച്ച മലിനീകരണങ്ങവും മാറാരോഗങ്ങളും അപ്പോഴേക്കും അതിഭീമമായ തോതിലേക്ക് ഉയര്‍ന്നിരുന്നു. ഡോ. ഡി സുരേന്ദ്രനാഥിന്റെ നേതൃത്വത്തിലുള്ള ആരോഗ്യ ഗവേഷകസംഘം നടത്തിയ പഠനത്തില് ഭയാനകമായ വിവരങ്ങളാണ് പുറത്തുവന്നത്. അഴീക്കല് തീരദേശത്ത് നൂറുപേരില് അറുപതുപേര് രാസമാലിന്യത്തെ തുടര്‍ന്ന രോഗികളായിട്ടുണ്ടെന്ന് പഠനത്തില് കണ്ടെത്തി. കാഴ്ചശക്തി നഷ്ടപ്പെടുന്ന ടെറീജന് എന്ന മാരകരോഗവും സ്ഥിരീകരിച്ചു.\nഅമ്പതു കുടുംബങ്ങളില് എട്ടുപേരിലാണ് രോഗം കണ്ടെത്തിയത്. അഴീക്കല് മാട്ടൂല്‍പ്പുഴയില് വെച്ചാണ് കപ്പലുകള് പൊളിക്കുന്നതെന്നതിനാല് കടല്‍വെള്ളത്തിലും പുഴയിലും ഇറങ്ങുന്ന മത്സ്യത്തൊഴിലാളികള്‍ക്കും മറ്റും കാല് ചൊറിഞ്ഞുതടിക്കുന്നതായും ആരോഗ്യസര്‍വെയിലൂടെ കണ്ടെത്തിയിരുന്നു. കാഡ്മിയം, ആഴ്‌സനിക്, മെര്‍ക്കുറി, ബെറിലിയം തുടങ്ങിയ രാസപദാര്‍ത്ഥങ്ങള് കപ്പല്‍പ്പപൊളി വഴി അന്തരീക്ഷത്തില് കലരുന്നുണ്ടെന്നും പഴകിയ ബാറ്ററികള്, ബല്ലാസ്റ്റ് മിശ്രിതം, പെയിന്റ് തുടങ്ങിയ മാലിന്യങ്ങള് ജലവും മണ്ണും വിഷമയമാക്കുന്നുവെന്നും തെളിഞ്ഞു. കപ്പലിലെ സാങ്കേതിക പ്രവര്‍ത്തനങ്ങള്‍ക്ക് ഉപയോഗിക്കുന്ന ഇരുനൂറിലേറെ രാസവസ്തുക്കളടങ്ങിയ മിശ്രിതം മാരകമായ വിഷമാണ്. ഇത് വായുവിലും വെള്ളത്തിലും കലര്‍ന്ന് ശരീരത്തില് പ്രവേശിക്കുന്നതിനാലാണ് ചര്‍മ്മരോഗങ്ങള്, അലര്‍ജി, അര്‍ബുദം തുടങ്ങിയ രോഗങ്ങള് വ്യാപിക്കുന്നതെന്ന് ആരോഗ്യപ്രവര്‍ത്തകരുടെ പഠനത്തില് തെളിഞ്ഞിരുന്നു. ആഴ്ചയില് ഒരാളില് വീതം കാന്‍സര് റിപ്പോര്‍ട്ട് ചെയ്യപ്പെടുന്നുണ്ടെന്ന് നാട്ടുകാര് പറയുന്നു. കുട്ടികളും പ്രായമായവരുമുള്‍പ്പെടെ ബഹുഭൂരിപക്ഷവും ഹൃദ്രോഗത്തിനും ത്വക്ക് രോഗത്തിനും ശ്വാസകോശരോഗങ്ങള്‍ക്കും അടിമകളാണിവിടെ. കിണറുകളിലെ വെള്ളം പോലും ഉപയോഗശൂന്യമാക്കുന്ന വിധത്തിലേക്ക് രാസമാലിന്യങ്ങളുടെ വ്യാപനം മാറിയെന്ന് സമരസമിതി ചെയര്‍മാന് എം കെ മനോഹരന് പറയുന്നു.\nഎന്നാല് ഇതെല്ലാം സില്‍ക്ക് അധികൃതര് ഇപ്പോഴും നിഷേധിക്കുകയാണ്. ഫാക്ടറി ലൈസന്‍സോടു കൂടിയാണ് കമ്പനി പ്രവര്‍ത്തിക്കുന്നതെന്നും നോണ് റേഡിയോ ആക്ടിവിറ്റി ലൈസന്‍സുള്ള കപ്പലുകള് മാത്രമേ പൊളിച്ചിട്ടുള്ളൂവെന്നുമാണ് സില്‍ക്ക് വക്താക്കള് പറയുന്നത്. പരമ്പരാഗത മത്സ്യ പ്രജനന കേന്ദ്രമായ അഴീക്കല് മുതല് ഏഴിമല വരെയുള്ള പ്രദേശത്തെ മത്സ്യ സമ്പത്തിലും കാര്യമായ ഇടിവുണ്ടായതായി മത്സ്യത്തൊഴിലാളികള് ചൂണ്ടിക്കാട്ടുന്നു. മത്തി, അയല, അയക്കൂറ, മുള്ളന്, ആവോലി, നത്തോലി, തിരണ്ടി, സ്രാവ് തുടങ്ങിയ കടല് മത്സ്യങ്ങളുടെ എണ്ണത്തില് വലിയ ഇടിവുണ്ടായി. പുഴമത്സ്യങ്ങളുടെ അളവും കുറഞ്ഞു. നാടിന്റെ പട്ടിണിമാറ്റുന്ന മത്സ്യസമ്പത്ത് ഇടിഞ്ഞത് മത്സ്യത്തൊഴിലാളികളെ ദുരിതത്തിലാക്കിയിട്ടുണ്ട്. വിവിധ രാജ്യങ്ങളിലേക്ക് മത്സ്യം കയറ്റുമതി ചെയ്തിരുന്ന ഇവിടെ നിന്ന് മുന്‍കാലങ്ങളിലെപ്പോലെ മത്സ്യങ്ങള് കിട്ടുന്നില്ലെന്ന് വ്യവസായികളും പറയുന്നു. രാസമാലിന്യങ്ങള് കലര്‍ന്നതാണ് ഇതിന് മുഖ്യകാരണമായി വിദഗ്ധര് ചൂണ്ടിക്കാട്ടുന്നത്.\nനിര്‍ബാധം തുടര്‍ന്ന നിയമലംഘനങ്ങള്\nഅന്താരാഷ്ട്രതലത്തില് റെഡ് കാറ്റഗറി വിഭാഗത്തില്‍പ്പെട്ട വ്യവസായമാണ് കപ്പല് പൊളിക്കല്. ഇന്ത്യയടക്കം 148 രാജ്യങ്ങള് പങ്കെടുത്ത ബാസല് അന്താരാഷ്ട്ര കണ്‍വെന്‍ഷനിലെ കരാര്‍പ്രകാരം ഇത്തരംസ്ഥാപനങ്ങള് നിരവധി മാര്‍ഗനിര്‍ദേശങ്ങള് പാലിക്കേണ്ടതുണ്ട്. നിരവധി സംസ്‌കരണയൂണിറ്റുകളും ഹെക്ടര് കണക്കിന് സ്ഥലവും കപ്പല് പൊളിക്കല് യൂണിറ്റുകള്‍ക്ക് വേണമെന്ന് നിഷ്‌കര്‍ഷയുണ്ടെങ്കിലും വെറും രണ്ടരയേക്കറിലാണ് സില്‍ക്കിന്റെ പ്രവര്‍ത്തനം. ജനസാന്ദ്രതയുള്ള പ്രദേശങ്ങളില് കപ്പല്‍പൊളിക്കാന് പാടില്ലെന്ന നിയമവും ലംഘിക്കപ്പെട്ടു. ബീഡിക്കമ്പനി പ്രവര്‍ത്തിക്കുന്ന ലാഘവത്തോടെയാണ് ഈ കമ്പനി ഇത്രയും നാള്‍പ്രവര്‍ത്തിച്ചുകൊണ്ടിരുന്നതെന്ന് നാട്ടുകാര് പറുന്നു. 2005 ല് സമരസമിതി നല്‍കിയ വിവരാവകാശ അപേക്ഷയില് സ്ഥാപനത്തിന് പഞ്ചായത്തിന്റെ ലൈസന്‍സ് ഇല്ലെന്നും വ്യക്തമായിരുന്നു. നാട്ടുകാരുടെ പരാതികള് മലിനീകരണ നിയന്ത്രണബോര്‍ഡ് ചെവിക്കൊണ്ടതുമില്ല. ഒടുവില് ജനകീയ പ്രക്ഷോഭം ശക്തമായപ്പോഴാണ് 2014 ല് അന്നത്തെ ജില്ലാ കലക്ടര് നേരിട്ട് സംഭവസ്ഥലം സന്ദര്‍ശിച്ചത്. നാട്ടുകാരുടെ പരാതിയില് കഴമ്പുണ്ടെന്ന് മനസിലാക്കിയ അദ്ദേഹം കപ്പല്‍പൊളിക്കല് ജോലി നിര്‍ത്തിവെക്കാന് ഉത്തരവിട്ടു.\nഎന്തിന് ഇങ്ങനൊരു സ്ഥാപനം\n21 ജീവനക്കാരാണ് സില്‍ക്കിലുള്ളത്. ഇവരാരും പക്ഷെ, കപ്പല് പൊളിക്കല് ജോലിയിലേര്‍പ്പെടുന്നില്ലെന്ന സമരസമിതിയുടെ വാദം സില്‍ക്ക് അധികൃതരും ശരിവെക്കുന്നു. കപ്പല് പൊളിക്കുന്നത് അന്യസംസ്ഥാന തൊഴിലാളികളാണ്. അപകടത്തെക്കുറിച്ച് വ്യക്തമായ ധാരണയുള്ളതിനാലാണ് അന്യസംസ്ഥാന തൊഴിലാളികളെ ജോലിക്ക് നിയോഗിച്ചിരിക്കുന്നതെന്നാണ് നാട്ടുകാരുടെ നിലപാട്. സില്‍ക്കിന്റെ കഴിഞ്ഞവര്‍ഷത്തെ ലാഭം 2000 രൂപ മാത്രമാണെന്ന് സമരസമിതി ചൂണ്ടിക്കാട്ടുന്നു. ജോലിചെയ്യാതെ കാരംസ് കളിച്ച് സമയം കളയുന്ന 21 പേര്‍ക്ക് ശമ്പളം കൊടുക്കാനായി നൂറുകണക്കിന് ജനങ്ങളുടെ ജീവന് കുരുതികൊടുക്കേണ്ടെന്ന നിലപാടിലാണ് തങ്ങളെന്ന് സമരസമിതി ചെയര്‍മാന് എംകെ മനോഹരന് പറഞ്ഞു.\n'ഇത്രയും കാലം കപ്പല് പൊളിക്കുന്നത് നിര്‍ത്താന് വേണ്ടിയുള്ള സമരമാണ് നയിച്ചത്. അത് താല്‍ക്കാലികമായി വിജയിച്ചു. പക്ഷെ പുതിയ കപ്പല് വന്നതോടെ കപ്പല് പൊളിക്കല് പുനരാരംഭിക്കാനുള്ള ചരടുവലികള് അണിയറയില് നടക്കുന്നുണ്ടെന്ന് വ്യക്തമായി. എപ്പോള് വേണമെങ്കിലും ഭരണകൂടത്തിന്റെ പിന്തുണയോടെ കപ്പല് പൊളിക്കലാരംഭിക്കാം. അത് സൃഷ്ടിക്കുന്ന ആഘാതം താങ്ങാന് ഒരുപക്ഷെ അഴീക്കല് ജനതയ്ക്ക് ശേഷിയുണ്ടായിരിക്കില്ല. അതിനാല് സില്‍ക്ക് അടച്ചുപൂട്ടാതെ ഞങ്ങള് ഇനി പിന്നോട്ടില്ല. മലിനീകരണത്തിന് കാരണമാകുന്ന കമ്പനി അടച്ചുപൂട്ടട്ടെ, ഗ്വാളിയാര് റയോണ്‍സിന്റെ തനിയാവര്‍ത്തനം അഴീക്കലിലുണ്ടാകും' - സമരസമിതി ചെയര്‍മാന് എം കെ മനോഹരന്.\nഅതേസമയം മാലി കപ്പലിന് തുറമുഖത്തേക്ക് പ്രവേശിക്കാന് അനുമതി നല്‍കിയതു മാത്രമെയുള്ളൂവെന്നും കപ്പല് പൊളിക്കുന്നതിനുള്ള അനുവാദം നല്‍കിയിട്ടില്ലെന്നുമാണ് തുറമുഖ വകുപ്പ് അധികൃതര് പറയുന്നത്. കസ്റ്റംസിന്റെ ക്ലിയറന്‍സ് രേഖകള്, തീരസംരക്ഷണ സേന, മലിനീകരണ നിയന്ത്രണബോര്‍ഡ് എന്നിവിടങ്ങളില് നിന്നുള്ള അനുമതിയും ആവശ്യമാണെന്ന് അധികൃതര് പറയുന്നു. കപ്പല് പൊളിക്കാന് ഒരു തീരുമാനവുമെടുത്തിട്ടില്ലെന്ന് സില്‍ക്കും വ്യക്തമാക്കുന്നു. എന്നാല് അനധികൃതമായി പതിറ്റാണ്ടുകളോളം കപ്പല് പൊളിച്ചവര് വീണ്ടും കപ്പല് കൊണ്ടുവന്നത് പിന്നെന്തിനാണെന്നാണ് നാട്ടുകാരുടെ ചോദ്യം.\nship breaking centre


അര്‍ഹരെ മുന്‍ഗണനാ പട്ടികയില് ഉള്‍പ്പെടുത്തും: മന്ത്രി പി തിലോത്തമന്\nTue Feb 19 2019 14:03:13 GMT+0530 (IST)\nകോന്നി: സംസ്ഥാനത്തെ 2.5 ലക്ഷത്തോളം വരുന്ന അര്‍ഹരായവരെ റേഷന് മുന്‍ഗണനാ പട്ടികയില് ഉള്‍പ്പെടുത്തുമെന്നു ഭക്ഷ്യമന്ത്രി പി തിലോത്തമന് പറഞ്ഞു. കോന്നി സിഎഫ്ആര്‍ഡിയില് എംബിഎ കോളജ് കെട്ടിടത്തിന്റെ നിര്‍മാണോദ്ഘാടനം നിര്‍വഹിച്ച് സംസാരിക്കുകയായിരുന്നു മന്ത്രി. റേഷന് മുന്‍ഗണനാ പട്ടികയില് അനര്‍ഹരായ പലരും കടന്നുകൂടിയതു മൂലം അര്‍ഹരായ ചിലര് മുന്‍ഗണനാ പട്ടികയില് നിന്നു പുറത്തായി. അനര്‍ഹരെ കണ്ടെത്തി അവരുടെ സ്ഥാനത്ത് അര്‍ഹരായവരെ മുന്‍ഗണനാ പട്ടികയില് ഉള്‍പ്പെടുത്തുന്നതിനുള്ള നടപടികളാണു പുരോഗമിക്കുന്നത്.\nനാലുചക്ര വാഹനമുള്ളവര്, 1000 ചതുരശ്ര അടിയിലധികം വിസ്തീര്‍ണമുള്ള വീടുള്ളവര് തുടങ്ങി അനര്‍ഹരായ പലരും മുന്‍ഗണനാ പട്ടികയില് തുടരുന്നുണ്ട്. ഇത്തരക്കാരെ കണ്ടെത്തി ഒഴിവാക്കുന്നതിനുള്ള നടപടികള്‍ക്കാണ് ഇപ്പോള് മുന്‍ഗണന നല്‍കുന്നത്. ഇവരെ ഒഴിവാക്കുന്ന മുറയ്ക്ക് അര്‍ഹരായവരെ മുന്‍ഗണനാ പട്ടികയിലേക്ക് മാറ്റും.\nറേഷന് വിതരണം സുതാര്യമാക്കുന്നതിനുള്ള നടപടികളിലായിരുന്നു കഴിഞ്ഞ രണ്ട് വര്‍ഷവും ഭക്ഷ്യപൊതുവിതരണ വകുപ്പ് പൂര്‍ണമായും മുഴുകിയത്. മുന്‍കാലത്ത് വേണ്ടത്ര മുന്നൊരുക്കങ്ങളില്ലാതെ എന്‍എഫ്എസ്എ നടപ്പാക്കിയതുമൂലം ഏറെ വിമര്‍ശനങ്ങളാണ് നേരിടേണ്ടിവന്നത്. കേന്ദ്രസര്‍ക്കാര് റേഷന് വിഹിതം വെട്ടിക്കുറച്ചതോടെ ലഭിക്കുന്ന റേഷന് വിഹിതം അര്‍ഹതപ്പെട്ടവര്‍ക്കു ലഭിക്കുന്നുവെന്ന് ഉറപ്പുവരുത്താന് ഏറെ ബുദ്ധിമുട്ടേണ്ടിവന്നു.\nഅഴിമതിയും കെടുകാര്യസ്ഥതയും മാത്രം നിലനിന്നിരുന്ന റേഷന് വ്യാപാരരംഗത്തെ ശുദ്ധീകരിക്കുന്നതിന് സര്‍ക്കാരിന് ഏറെ പണിപ്പെടേണ്ടിവന്നു. ഇതിന്റെ ആദ്യപടിയായി സംസ്ഥാനത്തെ 333 റേഷന് മൊത്ത വിതരണക്കാരെ ഒഴിവാക്കി. തുടര്‍ന്നു റേഷന് കടകളില് കംപ്യൂട്ടര്‍വല്‍ക്കരണം നടപ്പാക്കി. വാതില്‍പ്പടി റേഷന് വിതരണം ഏര്‍പ്പെടുത്തിയതോടെ വ്യാപാരികളുടെ പരാതികള്‍ക്ക് ഒരു പരിധി വരെ പരിഹാരമായി. ഭക്ഷ്യ ഭദ്രതാ നിയമം പൂര്‍ണമായും നടപ്പാക്കിയതോടെ റേഷന്‍വ്യാപാര രംഗത്ത് നിലനിന്നിരുന്ന എല്ലാ നിയമവിരുദ്ധ പ്രവത്തനങ്ങള്‍ക്കും അന്ത്യമായെന്നും മന്ത്രി പറഞ്ഞു.


KERALA DEVELOPMENT: മുസ്ലിം സ്ത്രീകൾ\n"സ്ത്രീകൾക്ക് പ്രസവിക്കാൻ മാത്രമേ കഴിയുകയുള്ളൂ. ലോകം നിയന്ത്രിക്കുന്നത് പുരുഷന്മാരാണ്. സ്ത്രീകൾക്ക് ഒരു പ്രതിസന്ധി ഘട്ടത്തെ അതിജീവിക്കാൻ കഴിയില്ല. ഹൃദയ ശസ്ത്രക്രിയ പോലെയുള്ള വലിയ ശസ്ത്രക്രിയകൾ ചെയ്യാനുള്ള ധൈര്യം ഇല്ല."\nഇതിൽ കൂടുതൽ സ്ത്രീകളെ അധിക്ഷേപിക്കാൻ എന്താണുള്ളത്?\nസുന്നി മുസ്ലിം നേതാവ് കാന്തപുരം അബൂബക്കർ മുസലിയാർ ഒരു പൊതു സമ്മേളനത്തിൽ പറഞ്ഞതാണ് ഇത്.\n"സ്ത്രീ പുരുഷ സമത്വം ഇസ്ലാമികമല്ല" അതും കൂടി പറഞ്ഞു.\nപ്രസവിക്കാനുള്ള ഒരു ഉപകരണം. നല്ല ഉപമ. മനസ്സിന് സമ നില തെറ്റിയവർക്കു മാത്രമേ ഇത്തരം അഭിപ്രായം പറയാൻ കഴിയൂ. സ്ത്രീകളെ പണ്ട് മുതലേ ഒരു ഭോഗ വസ്തു വായി മാത്രം കരുതുന്ന ഇസ്ലാം മത മേലാവികളുടെ മാനസിക നില. അതിൻറെ ബഹിർ സ്ഫുരണമാണ് കാന്തപുരത്തിന്റെ ഈ അഭിപ്രായ പ്രകടനം.\nഇത് ഭാരതീയ സംസ്കാരത്തിന് യോജിച്ചതല്ല. സ്തീകളെ എന്നും ബഹുമാന പൂർവ്വം കരുതിയിരുന്ന പാരമ്പര്യം ആണ് ഭാരതത്തിനുള്ളത്.പുരാണങ്ങളും ഇതിഹാസങ്ങളും അതിന് ഉദാഹരണമാണ്. അത് കഴിഞ്ഞു ഇങ്ങോട്ട് വന്നാൽ ഝാൻസി റാണി ലക്ഷ്മി ഭായി, സരോജിനി നായിഡു തുടങ്ങിയ എത്രയെത്ര സ്ത്രീ രത്നങ്ങൾ. ഇവരൊക്കെ പ്രസവം എന്ന ജോലി മാത്രമാണോ ചെയ്തു കൊണ്ടിരുന്നത്?\nഎത്രയെത്ര ഭരണാധികാരികൾ. എത്രയെത്ര ശാസ്ത്രഞ്ജർ, വിദ്യഭ്യാസ വിചക്ഷണർ. അങ്ങിനെ എല്ലാ മേഖലയിലും കഴിവും പ്രാഗത്ഭ്യവും തെളിയിച്ചു വിളങ്ങിയവർ.\nനമ്മുടെ അസഹിഷ്ണുതാ വാദികൾ വലുതായി പ്രതികരിച്ചു കണ്ടില്ല. അത് പോലെ സ്ത്രീ സമത്വ വാദികളും. സംഭവം മറ്റേതാ. പേടി കാണും. കൊന്നു കളയാൻ വല്ല ഫത്വായും ഇട്ടാലോ? നമ്മുടെ AR രഹ് മാന് എതിരെ മുസ്ലിം തീവ്രവാദികൾ ഫത്വ ഇട്ടപ്പോഴും ഇവിടത്തെ ബുദ്ധിജീവികളും സാംസ്കാരിക(?) ജീവികളും ഒന്നും മിണ്ടിയില്ലല്ലോ. ജീവനിൽ പേടി. അങ്ങിനെ ഒന്നില്ലാത്തിടത് വളു വളാ വാചകം അടിക്കാമല്ലോ.\nPosted by Bipin at 12:58 PM\nMuralee Mukundan , ബിലാത്തിപട്ടണം December 2, 2015 at 10:15 PM\nഇവിടത്തെ ബുദ്ധിജീവികളും സാംസ്കാരിക(?)\nജീവികളും ഒന്നും മിണ്ടിയില്ലല്ലോ. ജീവനിൽ പേടി.\nഅങ്ങിനെ ഒന്നില്ലാത്തിടത് വളു വളാ വാചകം അടിക്കാമല്ലോ.\nBipin December 4, 2015 at 6:25 AM\nആരും മിണ്ടില്ല മുരളീ\nസുധി അറയ്ക്കൽ December 3, 2015 at 2:22 PM\nപറഞ്ഞത് മാഗ്നറ്റ് ഫീൽഡ് അല്ലേ??അതിനത്ര വില കൊടുത്താൽ മതി.\nഅതെ അതാണ് സുധീ ശരി.\nഅത് ലറ്റിക്സ് കിരീടം.


malayalam news-jappan new satelitt launch\nടോക്കിയോ: മൂന്നു മാസത്തെ ഇടവേളയ്ക്ക് ശേഷം ജപ്പാന് ഉപഗ്രഹം വിക്ഷേപിച്ചു. ജപ്പാന്റെ പുതിയ ചാര ഉപഗ്രഹം വിജയകരമായി വിക്ഷേപിച്ചതായി ഔദ്യോഗിക വൃത്തങ്ങള് അറിയിച്ചു. ജപ്പാനിലെ ഒറ്റപ്പെട്ട തെക്കന് ദ്വീപായ തനെഗാഷിമയില് നിന്നായിരുന്നു വിക്ഷേപണമെന്ന് ജപ്പാന് ചാരസംഘമായ ജാക്‌സ അറിയിച്ചു. എന്നാല് ഉപഗ്രഹത്തിന്റെ വിശദാംശങ്ങള് ഒന്നും തന്നെ ഔദ്യോഗിക വിഭാഗം പുറത്തുവിട്ടിട്ടില്ല.\nരണ്ടു മാസം മുന്‍പ് ജപ്പാന് മറ്റൊരു ചാര ഉപഗ്രഹം വിക്ഷേപിച്ചിരുന്നു.ഇതിന്റെ വിശദാംശങ്ങള് പുറത്തുവിടാന് ജപ്പാന് തയ്യാറായിരുന്നില്ല 2003ലായിരുന്നു ഈ ശൃഖലയിലെ ആദ്യ ഉപഗ്രഹം വിക്ഷേപിച്ചത്. അടുത്ത വര്‍ഷം വിക്ഷേപിക്കുന്ന ഒരു ഉപഗ്രഹത്തോടെ ഈ ശൃംഖല പൂര്‍ണമാകുമെന്ന് വൃത്തങ്ങള് അറിയിച്ചു. ഇപ്പോള് വിക്ഷേപിച്ച ഉപഗ്രഹം പൂര്‍ണ്ണ വിജയമാണെന്നും ഉപഗ്രഹത്തിന്റെ പ്രവര്‍ത്തനത്തില് തകരാറൊന്നുമില്ലെന്നും ജാക്‌സ അറിയിച്ചു


കൊളസ്‌ട്രോൾ കുറയ്ക്കാൻ ഒരു ഹെൽത്തി ടിപ്സ് -\nHome Health കൊളസ്‌ട്രോൾ കുറയ്ക്കാൻ ഒരു ഹെൽത്തി ടിപ്സ്\nകൊളസ്‌ട്രോൾ കുറയ്ക്കാൻ ഒരു ഹെൽത്തി ടിപ്സ്\nജീവിതശൈലിയില് ഉണ്ടാകുന്ന മാറ്റം വളരെ കാര്യമായി തന്നെ ഇന്ന് പലരെയും ബാധിക്കാറുണ്ട്. പ്രത്യേകിച്ച് ആരോഗ്യത്തിന്റെ കാര്യത്തില്. ഭക്ഷണക്രമത്തിലെ അശ്രദ്ധയും വ്യായമക്കുറവുമെല്ലാം ഇന്ന് പലരിലും കൊഴുപ്പ് അടിഞ്ഞുകൂടാന് കാരണമാകുന്നു. ഇവ മൂലം കൊളസ്‌ട്രോള് കൂടുകയും ചെയ്യുന്നു. പണ്ടൊക്കെ മുതിര്‍ന്നവരില് മാത്രം കണ്ടുവന്നിരുന്ന പലതരം ശാരീരിക പ്രശ്‌നങ്ങളും ഇന്ന് യുവാക്കള്‍ക്കിടയില് കണ്ടുവരുന്നു. ശരീരത്തില് കൊഴുപ്പ് അമിതമായി അടിഞ്ഞുകൂടുന്നത് ഹാര്‍ട്ട് അറ്റാക്ക് പോലുള്ള നിരവധി രോഗങ്ങളിലേക്ക് വഴി തെളിക്കുന്നു. എന്നാല് ഭക്ഷണകാര്യത്തില് അല്പമൊന്നു ശ്രദ്ധിച്ചാല് അമിതമായി അടിഞ്ഞുകൂടുന്ന കൊഴുപ്പ് കുറയ്ക്കാനാകും.\nഇലക്കറികള് ഭക്ഷണത്തില് ഉള്‍പ്പെടുത്തുന്നത് ശരീരത്തില് അമിതമായി അടിഞ്ഞുകൂടുന്ന കൊഴുപ്പിനെ ഇല്ലാതാക്കാന് ഒരു പരിധിവരെ സഹായിക്കുന്നു. ഇതുവഴി ചീത്ത കൊളസ്‌ട്രോളിന്റെ അളവും കുറയ്ക്കാം. ചീരയില, മുരിങ്ങയില, തകര തുടങ്ങിയ ഇലക്കറികള് ഏറെ ആരോഗ്യകരമാണ്. അതുപോലെതന്നെ ആന്റി ഓക്‌സിഡന്റുകള് ധാരാളമായി അടങ്ങിയിരിക്കുന്ന മാതളനാരങ്ങയും ശരീരത്തില് അടിഞ്ഞുകൂടുന്ന ചീത്ത കൊളസ്‌ട്രോളിനെ ഇല്ലാതാക്കാന് സഹായിക്കുന്നു.\nഓറഞ്ച് ജ്യൂസ് കുടിക്കിന്നതും കൊളസ്‌ട്രോള് കുറയ്ക്കാന് സഹായകരമാണ്. ശരീരത്തില് അടിഞ്ഞുകൂടുന്ന ചീത്ത കൊളസ്‌ട്രോള് മാറ്റി പകരം നല്ല കൊളസ്‌ട്രോള് നിലനിര്‍ത്താന് സഹായിക്കുന്ന ഘടകങ്ങള് ഓറഞ്ച് ജ്യൂസിലുണ്ടെന്നാണ് ഗവേഷകര് അഭിപ്രായപ്പെടുന്നത്. ഫൈബര് ധാരാളമായി അടങ്ങിയിരിക്കുന്ന ഓട്‌സും കൊളസ്‌ട്രോള് കുറയ്ക്കാന് ഉത്തമമാണ്. കൊളസ്‌ട്രോളിനെ പ്രതിരോധിക്കാന് ഓട്‌സില് അടങ്ങിയിരിക്കുന്ന ഫൈബര് ഘടകങ്ങള് സഹായിക്കുന്നു. ഓട്‌സിനുപുറമെ ബീന്‍സ്, ആപ്പിള്, കാരറ്റ്, നെല്ലിക്ക തുടങ്ങിയവയിലും ഫൈബര് ഘടകങ്ങള് ധാരാളമായി അടങ്ങിയിട്ടുണ്ട്. ഇവ ഭക്ഷണത്തിന്റെ ഭാഗമാക്കുന്നതും ശരീരത്തില് അടിഞ്ഞുകൂടുന്ന ചീത്ത കൊളസ്‌ട്രോളിനെ ഇല്ലാതാക്കാന് സഹായിക്കുന്നു. അതുപോലെതന്നെ ദിവസവും നട്സ് കഴിക്കുന്നതും കൊളസ്ട്രോള് കുറയ്ക്കാന് സഹായിക്കും.\nStory Highlights; Healthy Food habits to avoid cholesterol


അലുത്തുപോയ ഉപ്പുമാങ്ങകള്: 2014:ഭൂതകാലം...\nആ..പിന്നെ എന്നാ പറേന്നു, സുഖമല്യോ? കൊറെ പേരു തല്ലിക്കൂട്ടിയ പന്ന തോക്കുകളും വേറെ കൊറെപ്പേരു ഉരുട്ടിക്കൊണ്ടു വന്നിരിക്കുന്ന പഴഞ്ചന് ടാങ്കുകളും ചുമ്മാ ആകാശം നോക്കി വെടിവെച്ചോണ്ടിരിക്കുന്ന ഇ വെളുപ്പിനെ ഒരു കട്ടങ്കാപ്പി തിളപ്പിക്കാന്നു വെച്ച് ഇടിപീടീന്നുള്ള പരിപാടീലാരുന്നു ഞാന്. ഒള്ളതു പറയാല്ലോ, നോക്കീങ്കണ്ടും നിന്നില്ലേല് ഇതിനെടേലെന്തവാ, എപ്പഴാ, എങ്ങനാന്നൊക്കെ ആര്‍ക്കും അറിയാമ്മേലാന്നങ്ങ് തോന്നുകാ ഒരഞ്ചാറ് കൊല്ലമ്മുമ്പത്തെ കാര്യങ്ങളോര്‍ക്കുമ്പം.\nഎന്‍റെ വീട്ടില് ഇപ്പം നാലുമണിക്കട്ടന് കാപ്പിയിട്ട് കുടിച്ചോണ്ടിരിപ്പുണ്ടാരിക്കുമെന്ന് ഞാം വിചാരിക്കുന്ന പാലാക്കാരി മറിയാമ്മേ ഞാനിനീം കാണുവോ, അവടെ കയ്യീന്ന് ഒരു പാത്രം കട്ടങ്കാപ്പി മേടിച്ച്, കടുപ്പം കൂടീന്നു വെറുതെ കുറ്റോം പറഞ്ഞ് അതിനവളെ ഒരു ചീത്തേം വിളിച്ച് കുടിക്കാമ്പറ്റുവോന്നൊക്കെ ഇപ്പഴും അറിയാമ്മേലാ. അല്ലെങ്കിപ്പിന്നെ, നാട്ടിപ്പോകാന്നോക്കിയിരുന്ന്, അതിനെടേ ഒത്തുവന്ന അനിയത്തി അച്ചാമ്മേടെ കല്യാണക്കാര്യോം പറഞ്ഞ്, ഒരവധി ഒത്തു വന്നപ്പം കിട്ടുവോ എനിക്കിങ്ങനെ ഒരു ഗ്രഹപ്പെഴ പോസ്റ്റിങ്, അതും ഇക്കാണുന്ന, ഒരു മനുഷേനു വേണ്ടാത്ത അന്‍റാര്‍ട്ടിക്കേലോട്ട്. നാട്ടിലെങ്ങാനുവാണെങ്കി അതെങ്കിലുവൊരു സമാധാനോണ്ടാരുന്നു. ഇതിപ്പ പണ്ടാരാണ്ട് പറഞ്ഞ പോലെ. ഇനി അച്ചാമ്മേടെ കൊച്ചിനെ മുക്കിനെങ്കിലും ഒന്നു ചെന്ന് കാണാമ്പറ്റുവോന്നാര്‍ക്കറിയാം. പറഞ്ഞോണ്ടിരുന്നപ്പ വെള്ളം തെളച്ചതറിഞ്ഞില്ലാ. പൊടിയിടട്ടെ.\nവല്യ തണുപ്പൊന്നുമിപ്പ ഇവിടെയില്ലെങ്കിലും, വെളുപ്പ് കൂട്ടി ഒരു കട്ടങ്കാപ്പി കുടിക്കാമ്പറ്റുകാന്നു പറഞ്ഞാ അതൊരു സുഖന്തന്നെയാ. അതു പറഞ്ഞപ്പഴല്ലേ, ഒരു അഞ്ചു വര്‍ഷം മുമ്പാരുന്നേല് ഇവിടിങ്ങനെ അടുപ്പ് കൂട്ടാമ്പോയിട്ട് ഒരു മിനിറ്റ് പൊറത്തു നിക്കാമ്പറ്റുകേലാര്‍ന്നൂന്നല്ലെ, അപ്പറത്തെ ട്റഞ്ചില് ഇരിക്കുന്ന കുഞ്ഞൂഞ്ഞ് പറഞ്ഞത്. ഇവിടെല്ലാം ഭയങ്കര തണുപ്പാരുന്നൂ, മഞ്ഞു കട്ടികളടുങ്ങിക്കെടക്കുകാരുന്നൂന്നൊക്കെയല്ലേ അവമ്പറേന്നത്. അന്ന് ഇവിടെങ്ങും ആരും വരാറില്ലാരുന്നു. മഞ്ഞ് തൊളച്ച് മീമ്പിടിച്ച് കഴിക്കുന്നൊരു കൂട്ടരു മാത്രേള്ളാരുന്നൂ പോലും. പിന്നെ നല്ല വെള്ള രോമം കൊണ്ട് മഞ്ഞേതാ, രോമേതാന്നറിയാമ്പറ്റാത്ത കൊറേ കരടികളുണ്ടാരുന്നൂത്രെ. അക്കൂട്ടരൊക്കെ എവിടെയാ പോയെന്നാര്‍ക്കറിയാം. ചെലപ്പം ഓടിച്ചു വിട്ടതുമാരിക്കും. അത് കുഞ്ഞൂഞ്ഞ് രഹസ്യായിട്ട് പറഞ്ഞതാ. കുഞ്ഞൂഞ്ഞ് പറേന്നത് നേരാരിക്കും. പുള്ളി ഇച്ചിരെയൊക്കെ വെവരോള്ള കൂട്ടത്തിലാ.\nകൊറേ നാളായി ലോകത്തൊള്ള കൊറേ തലതിരിഞ്ഞ ശാസ്ത്രഞ്ഞമ്മാരു പറേന്നൊണ്ടാര്‍ന്നൂ പോലും, കാര്യം കൊഴേകാ, അന്‍റാര്‍ട്ടിക്കേടെ മോളിലെങ്ങാണ്ടൊരു തൊള വീണീട്ടൊണ്ട്. അതുവഴി സൂര്യന്‍റെ ഏതാണ്ടെല്ലാം രശ്മികളു വരുന്നു. പിന്നെ ലോകത്തൊള്ള മൊത്തം ഏസീം ഫ്രിഡ്ജും കാറുമെല്ലാങ്കൂടെ പൊറത്തോട്ട് വിടുന്ന പൊക കാരണം ചൂട് കൂടി വരികാ. അന്‍റാര്‍ട്ടിക്കേലെ മഞ്ഞുരുകി കടലങ്ങ് പൊങ്ങൂന്നൊക്കെ. അന്ന് അതൊക്കെയാരാണ്ട് കേക്കുന്നോ? അല്ലേ, ഫ്രിഡ്ജും കാറും ഏസീമൊന്നുവില്ലാതെ ആരാണ്ട് ജീവിക്കാമ്പോണോ? മനുഷേരുടെ ഓരോരോ സൗകര്യത്തിനല്ലേന്നെ ഇങ്ങനോരോന്ന് കണ്ടുപിടിക്കുന്നെ. അതു കണ്ട് പിടിക്കുന്നതും കൊറേ ശാസ്ത്രഞ്ഞമ്മാര്. വേണ്ടാന്നു പറേന്നതു വേറെ കൊറെ ശാസ്ത്രഞ്ഞമ്മാര്. അതാ എനിക്കു പിടിക്കാത്തെ. എന്നാപ്പിന്നെ കണ്ട്പിടിക്കാതിരുന്നാപ്പോരേ? അതവമ്മാര് ചെയ്യുകേലാ. ഓരോ കുന്തങ്ങള് കണ്ട് പിടിച്ചിട്ട് ഓരോരോ കമ്പനികള്‍ക്ക് വിക്കാന് കൊടുത്തേക്കും. അവമ്മാരത് മാക്സിമം വിക്കും. നമ്മള് മേടിക്കും. കൊള്ളാലോന്ന് ഓര്‍ത്തോണ്ടിരികുമ്പം കേക്കാം, ദേ, കയ്യിലിരിക്കുന്ന കുന്തം മഹാ കൊഴപ്പാ, അതു കാരണം ആകാശം ഇടീഞ്ഞുവീഴാമ്പോകുന്നൂന്ന്. അങ്ങനല്ലെ ആറേഴു കൊല്ലം മുമ്പ് നാട്ടിലെ പള്ളില്ലൂടമ്പിള്ളാരെല്ലാം മൊബയിലു ഫോണുങ്കൊണ്ട് നടന്നപ്പം കേട്ടത്. എന്നാ ഒരു പുകിലാരുന്നു അന്ന്. പിള്ളേരാകെ ദുഷിച്ചു പോകും, അതാ, ഇതാ, മറ്റേതാന്നൊക്കെ. അതെങ്ങനാ, അങ്ങനങ്ങ് കളയാമ്പറ്റുവോ, കാശുകൊടുത്ത് മേടിച്ചതല്ലേന്നല്ലെ അന്ന് എല്ലാരും ചോദിച്ചത്. എന്നിട്ടെന്നാ, അതെല്ലാങ്കൂടിയങ്ങ് കൊളമായി, ഒടുക്കം ഫോണേ നിരോധിച്ചപ്പഴത്തേക്കും ഒരുപാട് പിള്ളേര് വഴിതെറ്റിപ്പോയി പോലും.\nഅതു തന്നെ കാരണമാന്നാ കുഞ്ഞൂഞ്ഞ് പറേന്നത് ഇപ്പ ഞങ്ങളെല്ലാം ഇവിടെയീ അന്‍റാര്‍ട്ടിക്കേ വന്ന് കെടക്കണേന്ന്. ആരുമൊന്നും പറഞ്ഞപ്പ കേട്ടില്ല. ഇങ്ങനങ്ങ് പോട്ടെന്നുമ്പറഞ്ഞിരുന്നു. ഒടുക്കം നാട്ടിക്കെടക്കണ്ട ഞങ്ങക്ക് പണി. കുഞ്ഞൂഞ്ഞിനരിശം എത്ര നാളായി ശാസ്ത്രഞ്ഞമ്മാരു പറഞ്ഞോണ്ടിരുന്നതാ, ഭൂമീലെ ചൂടു കൂടി വരികാ, സൂക്ഷിക്കണേന്ന് എന്നിട്ടെവനെങ്കിലും കേട്ടോന്നൊള്ളതാ.\nഅങ്ങനിരിക്കുമ്പല്ലെ, 2008 ലു ലോക സാമ്പത്തിക മാന്ദ്യം തൊടങ്ങ്യേത്. അതെന്നാ ഒരു മഹാഗുലുമാലാരുന്നു. ഇപ്പഴും വല്ലതും തീര്‍ന്നോ അതിന്‍റെ ഒരു ഇത്. ഒള്ളോനെല്ലാം പണീല്ലാതായി. കമ്പനികളും ഗവണ്മേന്‍റുകളും കെടന്ന് നെട്ടോട്ടല്ലാരുന്നോന്നെ. അറിയാമ്മേലെ. പിന്നെ ഞങ്ങക്കൊക്കെ ഒരു ഗൊണം കൂടി, ലോകത്തൊള്ളവമ്മാരെല്ലാങ്കുടെ നടത്തിക്കോണ്ടിരുന്ന തമ്മിത്തല്ല് ഒട്ട് കൊറഞ്ഞൊതോണ്ട് ഒരാശ്വാസാരുന്നു. തിന്നാന് വല്ലോം ഒണ്ടായിട്ട് വേണ്ടെ തമ്മിത്തല്ലാന്.\nഅതിനെടേ കടല് കേറി അങ്ങെങ്ങാണ്ട് ഒന്നു രണ്ട് ദ്വീപു കാണാതെ പോയേപ്പിന്നെയല്ലേ, എല്ലാര്‍ക്കും ഒരു ചൂട് ഒക്കെ വെച്ചത്. പഷേങ്കി അപ്പഴേക്കുമങ്ങ് താമസിച്ച് പോയില്യോ. കാലാവസ്ഥ കുന്തം മറിഞ്ഞ് നാട്ടിലൊക്കെ ഇപ്പ ഡിസംബറില് പൂജ്യം ഡിഗ്രിയൊക്കെയല്ലേ. യൂറോപ്പ് കാരൊക്കെ ഇപ്പ മഞ്ഞ് കാണാന് തമിഴ്നാട്ടിലല്ലേ ടൂറടിച്ച് വരണത്. അവരൊക്കെ കരച്ചിലാപോലും, അവിടത്തെ മഞ്ഞെല്ലാം നമ്മക്കു കിട്ടിന്നുമ്പറഞ്ഞ്. പോരാഞ്ഞ് ഏതാണ്ടൊക്കെ രാജ്യങ്ങടെ കൃഷി സ്തലോം മൊത്തം കരിഞ്ഞ് പോയി.\nഅങ്ങനെ തിന്നാനൊന്നുമില്ലാണ്ടായപ്പഴല്ലെ, എല്ലാരും വെടിക്കോപ്പ് മേടിച്ച് വെക്കാന് ഒത്തിരിക്കാശ് എടുക്കുന്ന പരിപാടി വേണ്ടെന്ന് വച്ച് പഴേ തോക്കും, പഴേ ടാങ്കുമൊക്കെ പെയിന്‍റടിച്ചെറക്ക്യേത്. അതു കൊണ്ട് ബാക്കിയൊള്ളോന് ഒരു സമാധാനോണ്ട്. ഇവിടെയൊക്കെ കീടന്ന് എല്ലാവനും മേലോട്ട് ഒരുപാട് വെടിവിടുന്നൊണ്ടേലും ഒന്നും മേത്ത് കൊള്ളുകേല. ഇച്ചിരെ നോക്കീങ്കണ്ടും നിക്കണോന്നെള്ളൂ. അഞ്ചെട്ട് വര്‍ഷം മുന്‍പ് മേടിച്ചു കൂട്ടീരുന്ന പണ്ടാരമ്പിടിച്ച തോക്കൂം കുന്തോമെല്ലാം കിടന്ന് തുരുമ്പടിച്ചു പോട്ട്. എന്നാ ഒരങ്കലാപ്പാരുന്നു അന്ന്.\nആ, പിന്നെ എന്നാ പറയാനാ, ഇവിടെയീ അന്‍റാര്‍ട്ടിക്കാ ഇങ്ങനെ മഞ്ഞ് തെളിഞ്ഞ് ഇതിന്‍റടീല് ഏതാണ്ട് നിധിയുണ്ടെന്നുമ്പറഞ്ഞ് എവമ്മാരെല്ലാങ്കുടെ ബഹളം നടത്തീല്ലാരുന്നെ എനിക്കിപ്പ അച്ചാമ്മേടെ കല്യാണത്തിനു പ്രധാനിയായി നാട്ടുകാരെയൊക്കെ ഒന്നമ്പരപ്പിക്കാരുന്നു. വരാനൊള്ളത് വഴീത്തങ്ങുവോ, ഐക്യരാഷ്ട്റ സമാധാന സേനേലോട്ട് എന്നേം കുഞ്ഞൂഞ്ഞിനേം എടുത്തപ്പഴേ അതും പോയി.\nപിന്നെ ഒരു ഇതൊള്ളത് പഴേ പോലെ ആര്‍ക്കും യുദ്ധത്തിലൊന്നും ഇപ്പ വല്യ ഇന്‍ററസ്റ്റില്ലാന്നൊള്ളതാ. ഇവിടാണേലും നിധി തപ്പി വന്നോമ്മാരെല്ലാം മേലോട്ട് മാത്രേ വെടിവെക്കുന്നുള്ളൂന്നെ, അതും പരസ്പരം മേത്ത് കൊള്ളാത്ത ദൂരത്ത് നിന്നോണ്ടാ. നമ്മള്, പരിപാടി കൂടുതലു കൊളാകാതെ നോക്കി വെടി മേത്തു കൊള്ളാത്ത ദൂരത്ത് നിന്നാ മതി.\n....അയ്യോ, ഞാന് ബിസിയാകുവാ, തേണ്ട് കേണല് ജറ്ണേല് സിങ്ങ് വരുന്നു, പുള്ളിയാ ഞങ്ങടെ കമാന്‍ററ്. നല്ല മനുഷേനാ, അന്നാലും സ്റ്റ്രിക്റ്റാ. എന്നാ ഇനി ഇച്ചിരെ കഴിഞ്ഞിട്ട് കാണാം..ഓക്കെ...\nPosted by ഞാന് ആചാര്യന് at 12:42 PM\nഅയ്യോ, ഞാന് ബിസിയാകുവാ, തേണ്ട് കേണല് ജറ്ണേല് സിങ്ങ് വരുന്നു, പുള്ളിയാ ഞങ്ങടെ കമാന്‍ററ്. നല്ല മനുഷേനാ, അന്നാലും സ്റ്റ്രിക്റ്റാ. എന്നാ ഇനി ഇച്ചിരെ കഴിഞ്ഞിട്ട് കാണാം..ഓക്കെ...\nആചാര്യരേ, സത്യം പറഞ്ഞാല് രണ്ടുതവണ വായിക്കേണ്ടിവന്നു ഇതുമുഴുവന് എന്താണെന്നു മനസ്സിലാകാന്. എഴുതിയ കാര്യങ്ങളെല്ലാം ഇപ്പം പിടികിട്ടി, പക്ഷേ ഈ അവതരണ രീതി വേണമായിരുന്നോ? !! ഉം. ഓരോരുത്തര്‍ക്കും ഓരോ രീതികളല്ലേ ഇഷ്ടം.\nരണ്ടു സജഷന് പറഞ്ഞോട്ടെ.\nഒന്ന്, ഈ കമന്റ് ഇടുമ്പോള് വിന്റോ പോപ്പ് അപ് ചെയ്യുന്ന സെറ്റിംഗ് മാറ്റി പോപ് അപ്പ് ചെയ്യാത്തരീതിയില് ആക്കിമാറ്റൂ.\nരണ്ട്, പോസ്റ്റുമുഴുവന് ഒറ്റ പാരഗ്രാഫായി വയ്ക്കാതെ പലതായി തിരിച്ചാല് അല്പം കൂടി വായനാസുഖം ഉണ്ടാവും എന്നൊരു അഭിപ്രായമുണ്ട്.\nവീണ്ടും നല്ല പോസ്റ്റുകള് പ്രതീക്ഷിക്കുന്നു.\nദേ, മാറ്റി...നന്ദി അപ്പൂസ്\nഗ്ലോബലൈസേഷനിട്ട് നന്നായി കൊട്ടിയിട്ടുണ്ടല്ലോ :)\nപാരഗ്രാഫ് തിരിക്കുകയും, ടെക്‌സ്റ്റ് ജസ്റ്റിഫിക്കേഷന് നോര്‍മല് ആക്കുകയും ചെയ്താല് വായന കൂടുതല് സുഖകരമാവും\nകൊള്ളാട്ടോ ആചാര്യന്... അല്പം ബുദ്ധിമുട്ടി വായിച്ചെടുക്കാന്... നല്ല ഭാവന......\nനെഹ്രൂപ്പാന്‍റെ ന്യൂ ഇയറ്


തിരിച്ചടയ്ക്കാന് 35 വര്‍ഷം, ഈ ഭവന വായ്പയ്ക്ക് പലിശയും കുറവ്| Home Loan in Kerala| Manorama Online Sampadyam\nതിരിച്ചടയ്ക്കാന് 35 വര്‍ഷം, ഈ ഭവന വായ്പയ്ക്ക് പലിശയും കുറവ്\nമനോരമ ലേഖിക October 07, 2021 01:32 PM IST\nപ്രോസസിങ് ഫീ ഒഴിവാക്കിയും മത്സരം മുറുകുന്നു\nപലിശ നിരക്കില് അടിക്കടി കുറവ് വരുത്തി ഭവനവായ്പ നല്‍കാന് ബാങ്കുകള് മത്സരിച്ച് തുടങ്ങിയിട്ട് ഒരു വര്‍ഷത്തിലേറെയായി. മറ്റ് വായ്പകളേക്കാള് സുരക്ഷിതമെന്നതിനാലാണ് ബാങ്കുകള് ഈ മേഖലയിലേക്ക് കൂടുതല് ശ്രദ്ധ ചെലുത്തുന്നത്. കഴിഞ്ഞ ഏതാനും മാസങ്ങള്‍ക്കുള്ളില് ഉൽസവാഘോഷത്തിന്റെ ലേബലില് ബാങ്കുകള് ഭവന വായ്പകളുടെ പലിശനിരക്കില് കുറവ് വരുത്തിയിട്ടുണ്ട്. പ്രോസസിങ് ഫീ ഒഴിവാക്കി നല്‍കിയും ഉപഭോക്താക്കളെ പിടിക്കാനുള്ള മത്സരം മുറുകുന്നു. 6.5 ശതമാനത്തിന് ഭവന വായ്പ എന്നത് ഇന്ന് പുത്തരിയല്ലാതായിരിക്കുന്നു.\nമൽസരത്തിന്റെ ഭാഗമായി സ്വകാര്യ ധനകാര്യ സ്ഥാപനമായ എസ് ബാങ്ക് പലിശ നിരക്കില് കുറവ് വരുത്തിയതിനൊപ്പം തിരിച്ചടവ് കാലാവധിയിലാണ് വേറിട്ട ആനുകൂല്യമൊരുക്കുന്നത്. ഉത്സവകാല ഓഫര് എന്ന നിലയില് വായ്പ എടുത്താല് 35 വര്‍ഷം തിരിച്ചടവ് കാലാവധി അനുവദിക്കും. സാധാരണ നിലയില് ഭവനവായ്പകളുടെ തിരിച്ചടവ് കലാവധി പരമാവധി 30 വര്‍ഷമായിരുന്നു. ഇതാണ് ഇപ്പോള് അഞ്ച് വര്‍ഷം കൂടി നീട്ടി നല്‍കിയിരിക്കുന്നത്.\nമുൻകൂർ തിരിച്ചടവ് ചാര്‍ജ്\nഇനി വായ്പകള്‍ക്ക് മുൻകൂർ തിരിച്ചടവ് സൗകര്യവുമുണ്ടായിരിക്കും. അതായത് കാലാവധി തീരുന്നതു വരെ തിരിച്ചടവിന് കാത്തിരിക്കേണ്ട. പണം കൈയ്യില് വരുന്നതനുസരിച്ച് അടയ്ക്കാം. ഇതിന് ചര്‍ജുകളുമുണ്ടായിരിക്കുന്നതല്ല. പ്രോസസിങ് ഫീസിലും ആനുകൂല്യം പ്രഖ്യാപിച്ചു. 6.7 ശതമാനമാണ് പലിശ നിരക്ക്. നിലവിലുള്ള നിരക്കിനേക്കാള് 0.05 ശതമാനം കുറവ്. മൂന്ന് മാസത്തിനുള്ളില് വായ്പ എടുക്കുന്നവര്‍ക്കാണ് ഈ ആനുകൂല്യം.\nഈ രംഗത്ത് ആദ്യം പലിശ ഇളവ് പ്രഖ്യാപിച്ച സ്വകാര്യ ബാങ്ക് കോട്ടക് മഹീന്ദ്രയാണ്. വിപണിയില് ഏറ്റവും കുറഞ്ഞ നിരക്കായ 6.5 ശതമാനമാണ് ബാങ്കിന്റെ ഉത്സവകാല നിരക്ക്.\nEnglish Summary : Yes Bank Offers 35 Years Repayment Tenure for their Housing Loan\nഭവന, കാർ വായ്‌പകളുടെ നിരക്കു വെട്ടിക്കുറച്ച് ബാങ്ക് ഓഫ് മഹാരാഷ്ട്ര\nവീടുപണിയാൻ വായ്പ ആർക്കൊക്കെ ലഭിക്കും? എടുക്കുംമുൻപ് ഓർക്കേണ്ട കാര്യങ്ങൾ\nസ്വന്തം വീടുണ്ടോ? വരുമാനമില്ലെങ്കിലും സുഖമായി ജീവിക്കാം


‘ഒരു അമ്മക്ക് മാത്രമെ മകനോട് ആജ്ഞാപിക്കാന് കഴിയൂ’; മോദിയുടെ അമ്മക്ക് കര്‍ഷകന്റെ വൈകാരികമായ കത്ത്\n‘ഒരു അമ്മക്ക് മാത്രമെ മകനോട് ആജ്ഞാപിക്കാന് കഴിയൂ’; മോദിയുടെ അമ്മക്ക് കര്‍ഷകന്റെ വൈകാരികമായ കത്ത്\nകേന്ദ്രസര്‍ക്കാരിന്റെ വിവാദ കാര്‍ഷിക ഭേദഗതി നിയമത്തിനെതിരെ കര്‍ഷക പ്രക്ഷോഭം തുടരുന്നതിനിടെ പ്രധാനമന്ത്രി നരേന്ദ്രമോദിയുടെ മാതാവിന് കത്തെഴുതി കര്‍ഷകന്. കാര്‍ഷിക ഭേദഗതി നിയമം പിന്‍വലിക്കാന് മോദിയില് സമ്മര്‍ദം ചെലുത്തുന്നതിനാണ് കര്‍ഷകന് അമ്മയ്ക്ക് കത്തെഴുതിയിരിക്കുന്നത്. കാര്‍ഷിക നിയമത്തില് കേന്ദ്രസര്‍ക്കാരിന്റെ കര്‍ക്കശനിലപാടില് നിന്നും പിന്മാറാന് മോദിയില് സമ്മര്‍ദം ചെലുത്താന് അമ്മക്ക് കഴിയുമെന്നാണ് കര്‍ഷകര് പ്രതീക്ഷിക്കുന്നത്. പഞ്ചാബിലെ ഫിറോസ്പൂര് ജില്ലയിലെ ഹര്‍പ്രീത് സിംഗ് എന്ന കര്‍ഷകനാണ് അമ്മ ഹീരാബീന് മോദിക്ക് കത്തെഴുതിയത്. ഹിന്ദിയാണ് കത്ത്. വളരെ വൈകാരികമായിട്ടാണ് കത്തിലെ ഓരോ വരികളും. ‘അതീവ […]\n24 Jan 2021 1:43 AM GMT\nകേന്ദ്രസര്‍ക്കാരിന്റെ വിവാദ കാര്‍ഷിക ഭേദഗതി നിയമത്തിനെതിരെ കര്‍ഷക പ്രക്ഷോഭം തുടരുന്നതിനിടെ പ്രധാനമന്ത്രി നരേന്ദ്രമോദിയുടെ മാതാവിന് കത്തെഴുതി കര്‍ഷകന്. കാര്‍ഷിക ഭേദഗതി നിയമം പിന്‍വലിക്കാന് മോദിയില് സമ്മര്‍ദം ചെലുത്തുന്നതിനാണ് കര്‍ഷകന് അമ്മയ്ക്ക് കത്തെഴുതിയിരിക്കുന്നത്. കാര്‍ഷിക നിയമത്തില് കേന്ദ്രസര്‍ക്കാരിന്റെ കര്‍ക്കശനിലപാടില് നിന്നും പിന്മാറാന് മോദിയില് സമ്മര്‍ദം ചെലുത്താന് അമ്മക്ക് കഴിയുമെന്നാണ് കര്‍ഷകര് പ്രതീക്ഷിക്കുന്നത്.\nപഞ്ചാബിലെ ഫിറോസ്പൂര് ജില്ലയിലെ ഹര്‍പ്രീത് സിംഗ് എന്ന കര്‍ഷകനാണ് അമ്മ ഹീരാബീന് മോദിക്ക് കത്തെഴുതിയത്. ഹിന്ദിയാണ് കത്ത്. വളരെ വൈകാരികമായിട്ടാണ് കത്തിലെ ഓരോ വരികളും.\n‘അതീവ ദുഃഖത്തോടെയാണ് ഞാന് ഈ കത്തെഴുതുന്നത്. കാര്‍ഷിക ഭേദഗതി നിയമം പിന്‍വലിക്കുന്നതിനായി രാജ്യത്തെ അന്നദാതാക്കളായ കര്‍ഷകര് കഠിനമായ കാലാവസ്ഥയിലും തെരുവില് ഉറങ്ങുന്നത് താങ്കളും കാണുന്നുണ്ടാവും. പ്രക്ഷോഭകരില് 90-95 വയസുള്ളവര് വരെയുണ്ട്. അവരെ കൂടാതെ കുട്ടികളും സ്ത്രീകളുമുണ്ട്. കഠിനമായ തണുപ്പ് പ്രക്ഷോഭകരെ രോഗികളാക്കുകയാണ്. അവരുടെ ജീവന് നഷ്ടപ്പെടുന്നത് നമുക്കെല്ലാം ആശങ്കയുണ്ടാക്കുന്നതാണ്.’ ഹര്‍പ്രീത് സിംഗ് കത്തില് പറയുന്നു.\nഅദാനി, അംബാനി അടക്കമുള്ള കോര്‍പ്പറേറ്റുകളെ നിര്‍ദേശ പ്രകാരം രാജ്യത്ത് നടപ്പിലാക്കിയ കാര്‍ഷിക നിയമത്തിനെതിരെയാണ് ദില്ലി അതിര്‍ത്തിയില് കര്‍ഷകര് സമാധാനപരമായി പ്രതിഷേധം നടക്കുന്നതെും കര്‍ഷകന് കത്തിലൂടെ അറിയിച്ചു.\n‘ഒരുപാട് പ്രതീക്ഷയിലാണ് താന് ഈ കത്ത് എഴുതുന്നത്. നിങ്ങളുടെ മകന് രാജ്യത്തിന്റെ പ്രധാനമന്ത്രിയാണ്. അദ്ദേഹം നടപ്പിലാക്കിയ കാര്‍ഷിക നിയമം അദ്ദേഹത്തിന് പിന്‍വലിക്കാന് കഴിയും. ഒരാള്‍ക്ക് അയാളുടെ അമ്മയെ നിരസിക്കാന് കഴിയില്ല. രാജ്യം മുഴുവന് നിങ്ങളോട് കടപ്പെട്ടിരിക്കും. ഒരു അമ്മക്ക് മാത്രമെ മകനോട് കല്‍പ്പിക്കാന് കഴിയൂ’ എന്ന് പറഞ്ഞുകൊണ്ടായിരുന്നു സിംഗ് കത്ത് അവസാനിപ്പിക്കുന്നത്.\nഅനുതിയില്ലാതെ പ്രക്ഷോഭം സംഘടിപ്പിച്ചതിന് സിംഗിന് കഴിഞ്ഞ ദിവസം പൊലീസ് അറസ്റ്റ് ചെയ്തിരുന്നു. നിലവില് അദ്ദേഹം ജാമ്യത്തില് പുറത്തിറങ്ങിയതാണ്.


നരേഷ് ഗോയലും ഭാര്യയും ജെറ്റ് എയര്‍വേസ് ബോര്‍ഡില് നിന്നും പുറത്ത് പോയേക്കും\nFirst Published 25, Mar 2019, 12:07 PM IST\n25 വര്‍ഷമായി വ്യോമയാന രംഗത്ത് സജീവമായ ജെറ്റ് എയര്‍വേസ് 1993 ലാണ് നരേഷ് ഗോയലും ഭാര്യയും ചേര്‍ന്ന് ആരംഭിച്ചത്. ഗോയല് കമ്പനിയുടെ ബോര്‍ഡില് നിന്ന് പുറത്ത് പോകാന് ആലോചിക്കുന്നതായി ഈ മാസം ആദ്യം റോയിട്ടേഴ്സ് റിപ്പോര്‍ട്ട് ചെയ്തിരുന്നു.\nമുംബൈ: ജെറ്റ് എയര്‍വേസ് ചെയര്‍മാന് നരേഷ് ഗോയലും ഭാര്യ അനിതാ ഗോയലും കമ്പനിയുടെ ബോര്‍ഡില് നിന്നും രാജിവച്ചേക്കുമെന്ന് സൂചന. എന്നാല്, കമ്പനിയുടെ ചീഫ് എക്സിക്യൂട്ടീവ് വിജയ് ഡ്യൂബേ ബോര്‍ഡില് തുടരുമെന്നാണ് ഇക്കണോമിക്സ് ടൈംസ് അടക്കമുളള ദേശീയ മാധ്യമ റിപ്പോര്‍ട്ടുകള്.\n25 വര്‍ഷമായി വ്യോമയാന രംഗത്ത് സജീവമായ ജെറ്റ് എയര്‍വേസ് 1993 ലാണ് നരേഷ് ഗോയലും ഭാര്യയും ചേര്‍ന്ന് ആരംഭിച്ചത്. ഗോയല് കമ്പനിയുടെ ബോര്‍ഡില് നിന്ന് പുറത്ത് പോകാന് ആലോചിക്കുന്നതായി ഈ മാസം ആദ്യം റോയിട്ടേഴ്സ് റിപ്പോര്‍ട്ട് ചെയ്തിരുന്നു. തന്‍റെ ഓഹരി വിഹിതത്തില് കുറവ് വരുത്താന് അദ്ദേഹം തീരുമാനിച്ചതായും റിപ്പോര്‍ട്ടുകളുണ്ട്. നിലവില് 51 ശതമാനം ഓഹരിയാണ് കമ്പനിയില് നരേഷ് ഗോയലിനുളളത്.\n100 കോടി ഡോളറിലേറെ കടബാധ്യത അനുഭവിക്കുന്ന കമ്പനി ഇപ്പോള് അടച്ചു പൂട്ടല് ഭീഷണിയിലാണ്. വായ്പ കുടിശിക ഉയര്‍ന്നതിനാല് ബാങ്കുകളില് നിന്ന് ജെറ്റ് എയര്‍വേസ് കടുത്ത സമ്മര്‍ദ്ദമാണ് നേരിടുന്നത്. മൂന്ന് മാസമായി ശമ്പളം ലഭിക്കാതായതോടെ പൈലറ്റുമാന് സമരം പ്രഖ്യാപിച്ചിരിക്കുകയാണ്. ജെറ്റ് എയര്‍വേസിന്‍റെ മിക്ക സര്‍വീസുകളും ഇപ്പോള് മുടങ്ങിയിരിക്കുകയാണ്.\nLast Updated 25, Mar 2019, 12:10 PM IST\nജെറ്റ് എയര്‍വേസ് ചെയര്‍മാന് നരേഷ് ഗോയലും ഭാര്യയും രാജിവയ്ക്കും; ചുമതല ഇടക്കാല മാനേജ്മെന്‍റ് കമ്മറ്റിക്ക്\nജെറ്റ് എയര്‍വേയ്സ് പ്രതിസന്ധി: കമ്പനിയുടെ ഉടമസ്ഥതയില് മാറ്റത്തിന് കളമൊരുങ്ങുന്നു\nപൈലറ്റുമാര് കടുത്ത പ്രതിസന്ധിയില്: പ്രധാനമന്ത്രിക്ക് കത്തെഴുതി ജീവനക്കാര്; ഗോയലിന്‍റെ ഓഹരി കുറയ്ക്കണമെന്ന് ബാങ്കുകള്\nദിവസങ്ങളോളം പഴക്കമുള്ള നെയ്മീനും ചാളയും; കൊല്ലത്ത് 100 കിലോ പഴകിയ മീന് പിടികൂടി


രൂപയിലെ ഇടിവ്: പ്രവാസികളുടെ പ്രോപ്പർട്ടി ഇടപാടുകൾ ഉയരുന്നു; കേരളത്തിലോ?\n|15 Oct 2018 7:44 AM GMT\nഉർവശി ശാപം ഉപകാരമെന്നപോലെയാണ് പ്രവാസികളായ ഇന്ത്യക്കാർക്ക് രൂപയുടെ മൂല്യം ഇടിയുന്നത്. കറൻസി മൂല്യം തകരുന്നത് സർക്കാരും മറ്റും പരിഭ്രമത്തോടെ നോക്കിക്കാണുമ്പോൾ പ്രവാസികൾക്ക് ഇത് പുതു നിക്ഷേപാവസരങ്ങൾ തേടാനുള്ള സമയമാണ്.\nമുൻപെങ്ങുമില്ലാത്ത വിധത്തിൽ രൂപയുടെ മൂല്യം താഴുമ്പോൾ എൻആർഐകളുടെ ശ്രദ്ധ ഇന്ത്യയുടെ റിയൽ എസ്റ്റേറ്റ് മേഖലയിലേക്ക് തിരിഞ്ഞിരിക്കുകയാണെന്ന് പഠനങ്ങൾ ചൂണ്ടിക്കാണിക്കുന്നത്.\nരൂപ 75 നോട് അടുക്കുമ്പോൾ എൻആർഐകളുടെ രാജ്യത്തെ പ്രോപ്പർട്ടി ഇടപാടുകളിൽ ശ്രദ്ധേയമായ വർധന ഉണ്ടാകുന്നുണ്ട്. പ്രവാസികളിൽ നിന്നുള്ള റിയൽ എസ്റ്റേറ്റ് അന്വേഷണങ്ങളിൽ 15-20 ശതമാനം വരെ വാർഷിക വളർച്ച ഉണ്ടാകുന്നുണ്ടെന്ന് അനറോക്ക് പ്രോപ്പർട്ടി കൺസൾട്ടൻറ്സ് പറയുന്നു.\nരൂപയുടെ ഇടിവുമൂലം പ്രവാസികളുടെ കയ്യിലെ വിദേശ കറൻസി രൂപയിലേക്ക് മാറ്റുമ്പോൾ കൂടുതൽ പണം അവരുടെ കൈകളിലെത്തും. ഇത് റിയൽ എസ്റ്റേറ്റ് നിക്ഷേപം മുൻപത്തേതിനേക്കാൾ ലാഭകരമാകും. അതുകൊണ്ടു തന്നെ ഇന്ത്യൻ റിയൽ എസ്റ്റേറ്റ് മേഖലയിലേക്കുള്ള എൻ ആർ ഐ നിക്ഷേപം ഓരോ വർഷവും ഉയർന്നുകൊണ്ടിരിക്കുകയാണ്.\n2018-19 സാമ്പത്തിക വർഷത്തിൽ പ്രവാസി ഇന്ത്യക്കാരുടെ റിയൽ എസ്റ്റേറ്റ് നിക്ഷേപം 10.2 ബില്യൺ ഡോളർ ആയിരുന്നു. കൺസൾട്ടന്റ് കമ്പനിയായ 360 റിയൽറ്റേഴ്‌സിന്റെ കണക്കനുസരിച്ച് കഴിഞ്ഞ വർഷം ഇത് 8.9 ബില്യൺ ഡോളർ ആയിരുന്നു. 2013-14 ൽ 5.2 ബില്യൺ ഡോളർ ആയിരുന്നു നിക്ഷേപം.\nകേരളത്തിലെ സ്ഥിതി അൽപം വ്യത്യസ്തം\nരാജ്യത്തെ റിയൽ എസ്റ്റേറ്റ് മേഖല ഒരു തിരിച്ചുവരവിനൊരുങ്ങുമ്പോൾ ഏറ്റവും സമ്പന്നമായ പ്രവാസി സമൂഹമുള്ള കേരളത്തിൽ തണുത്ത പ്രതികരണമാണ് പ്രൊജക്ടുകൾക്ക് ലഭിക്കുന്നത്. മറ്റേതൊരു ബിസിനസ് മേഖലയുടെയും പോലെ തന്നെ, സംസ്ഥാനത്തെ പിടിച്ചുലച്ച പ്രളയം തന്നെയാണ് ഇവിടത്തെ റിയൽ എസ്റ്റേറ്റ് മേഖലയ്ക്ക് കൂച്ചുവിലങ്ങാവുന്നത്.\n"രൂപയുടെ മൂല്യമിടിയുമ്പോൾ റിയൽ എസ്റ്റേറ്റ് ഇടപാടുകളുടെ എണ്ണം കൂടുന്നത് സ്വാഭാവികമാണ്. എന്നാൽ രൂപ ഇത്രയധികം താഴ്ന്ന സാഹചര്യത്തിൽ ഉണ്ടാകേണ്ടത്ര നേട്ടം കേരളത്തിൽ റിയൽ എസ്റ്റേറ്റ് മേഖലയ്ക്ക് ഇത്തവണ ഉണ്ടായിട്ടില്ല. പ്രളയം തന്നെയാണ് കാരണം. എന്നാൽ റിയൽ എസ്റ്റേറ്റ് ഒരു മോശം കാലമാണെന്നൊന്നും പറയാൻ കഴിയില്ല. കാരണം സാധാരണ രീതിയിലുള്ള ഇടപാടുകൾ (എൻആർഐകളുടെയും സ്ഥിരതാമസക്കാരുടെയും) നടക്കുന്നുണ്ട്." കേരളത്തിലെ ഒരു പ്രമുഖ റിയൽ എസ്റ്റേറ്റ് കമ്പനി ഉടമയുടെ വാക്കുകളാണ് ഇവ.\nഎൻആർഐകളുടെ റിയൽ എസ്റ്റേറ്റ് അന്വേഷണങ്ങൾ വർധിക്കുന്നുണ്ടെന്നും എന്നാൽ ഇടപാടുകളോ രജിസ്ട്രേഷനുകളോ അതിനനുസരിച്ച് ഉയർന്നിട്ടില്ലെന്നും പ്രോപ്പർട്ടി നേഷൻ മാനേജിങ് ഡയറക്ടറായ അബ്‌ജോ ജോയ് പറയുന്നു. ഡിസംബർ വരെ ഒരു 'വെയ്റ്റ് ആൻഡ് വാച്ച്' രീതിയിൽ തുടരാനാണ് മിക്കവരുടെയും തീരുമാനം.\nകേരളത്തിൽ എൻആർഐകളുടെ ഏറ്റവും പ്രിയപ്പെട്ട ഇടം വാട്ടർ-ഫ്രണ്ട് പ്രോപ്പർട്ടികൾ ആയിരുന്നു. പ്രളയം വന്നതോടെ ഇത്തരം പ്രോപ്പർട്ടികൾക്ക് ഡിമാൻഡ് കുറഞ്ഞിട്ടുണ്ടെന്ന് ആലുവയിലെ പ്രോപ്പർട്ടി ഡീലറായ പി.ജെ നികേഷ് പറഞ്ഞു. എന്നാൽ ഈയൊരു അവസ്ഥ താൽക്കാലികമാണെന്നാണ് നികേഷ് ചൂണ്ടിക്കാട്ടുന്നത്. വൻ മെട്രോ നഗരങ്ങളിൽ നിക്ഷേപിക്കുന്നതിനേക്കാളും സ്വന്തം നാട്ടിൽ ഒരു വീട് എന്നതാണ് മിക്ക പ്രവാസികളുടെയും സ്വപ്നം. അതുകൊണ്ട് തന്നെ അടുത്ത മഴക്കാലം പ്രശ്നമില്ലാതെ കടന്നുപോയാൽ ഡിമാൻഡ് തിരിച്ചുവരുമെന്ന് അദ്ദേഹം ചൂണ്ടിക്കാണിക്കുന്നു.\nഗൾഫ് മേഖലയിലെ സ്വദേശീവൽക്കരണം വൻ നിക്ഷേപം നടത്തുന്നതിൽ നിന്ന് പിൻവലിയാൻ ചിലരെയെങ്കിലും പ്രേരിപ്പിക്കുന്നുണ്ട്. ഇത് റിയൽ എസ്റ്റേറ്റ് മേഖലയിൽ പൊതുവെ ഒരു ആശങ്കക്കിടയാക്കുന്നുമുണ്ട്. എന്നാൽ രാജ്യത്ത് വരുമാനം കൂടുന്നതും സംരംഭകരുടെ എണ്ണത്തിലുള്ള വർധനവും ദീർഘകാലത്തിൽ റിയൽ എസ്റ്റേറ്റ് മേഖലക്ക് ഗുണം ചെയ്യുമെന്നാണ് വിലയിരുത്തപ്പെടുന്നത്.\nKerala floods real estate Kerala real estate Kerala waterfront properties NRIs real estate real estate investment rupee fall